ވާލޯބި އެނގޭނަމަ… 10 – Esfiya\nމަޖާ ލޯބި November 7, 2016\nވާލޯބި އެނގޭނަމަ… 10\nލޫކް އަކީ ހާދަ އަނިޔާވެރި އިންސާނެކޭ އަލްޔާ ހިތަށް އަރައެވެ. ޒަހަމަކީ ހުސްއެކަނި ބޭރުން ފުށުން ފެންނަން ހުންނަ އެއްޗެއް ނޫން ކަން މިހާރު އަލްޔާ އަށް ވިސްނެއެވެ. ހަށިގަނޑުގެ ބޭރު ފުށުން ލަކުނެއްހާ ހިސާބު ނެތްއިރުގައި ވެސް އަލްޔާގެ ހިތް ވަނީ ލޫކްގެ ލޯތްބަށްޓަކައި ފަޅިފަޅި ވެފައެވެ. އެކަން ލޫކް އަށް އެނގޭ އިރު ވެސް ފަރުވާއެއް ދޭން ނާންނަނީ ކީއްވެގެން ބާއެވެ؟\nގަޑިން ބާރަޖެހިއިރު މިޔާނާ ބަދިގެއަށް ދިޔައީ ޢަބްދުއްޝަކޫރު ކޮފީ ތައްޓަކަށް އެދުމުންނެވެ. ނަމަވެސް ބަދިގެއަށް އަޅާލި ފުރަތަމަ ފިޔަވަޅާއެކު މޭޒު ކައިރީގައި ހިމޭނުން ފެން ބޯން އިން އަލްޔާ ފެނި މިޔާނާ ގަނޑުވިއެވެ. ފަންކާ ވެސް ނުޖަހާ އިންއިރު ބަދިގެއަށް މީހަކު ވަން ކަމުގެ އިހުސާސް ވެސް އަލްޔާ އަށް ނުވޭއެވެ. މިޔާނާ ވަރަށް ކަންބޮޑުވިއެވެ. އޭނާގެ ދަރިފުޅަށް ކިހިނެއްވީބާއޭ ހިތަށް އެރިއެވެ. ޝައިމް އާއި ދެބަސްވީ ކަމުގައި ހީކޮށް މިޔާނާ އަލްޔާ އާއި މެދު ރަހުމް އުފެދި އަލްޔާގެ ބޮލުގައި ފިރުމާލިއެވެ.\nސިހިފައި އަލްޔާ އަތުން ތުނބުގައި ޖަހާފައި ހުރި ފެންތަށި ބިންމައްޗަށް ވެއްޓުނެވެ. “އަޅެ މަންމަތަ. ސިއްސައިގެންނޭ ދިޔައީ” އަލްޔާ އެއްޗެއް ބުނުމުގެ ކުރިން މިޔާނާ ޖެހިގެން ހުރި ގޮނޑި ދަމާލާފައި އިށީނެވެ. “ޝައިމް ދިޔައީތަ” މިޔާނާ އަލްޔާގެ ލޮލަށް ބަލާލަމުން އަހާލިއެވެ.\n‘ހޫމް. ޝައިމްގެ ދޮންތަ ކުޑަ ދަރިފުޅު ގޮވައިގެން ގޭގައި އެކަނި އުޅޭތީ ކޮންމެރެއަކު ވެސް ބުނާނެ އަވަހަށް ގެއަށް ދާން ބޭނުމޭ” އަލްޔާ ހީލަމުން ވާހަކަދެއްކިއަސް ލޯކައިރީގައި ހުރި ކަރުނައިގެ ނިޝާން މިޔާނާ އަކަށް ސިއްރެއް ނުވިއެވެ. “ގުޑްނައިޓް މަންމާ” މިޔާނާ އަލްޔާ އަށް ބަލަހައްޓައިގެން އިނުމުން އަލްޔާ އަށް އުނދަގުވިއެވެ. އަލްޔާގެ މޫނުމަތިން މިޔާނާ އެއްޗެއް ދެނެގަންނަން އުޅޭ ހެން ހީވުމުން ބޭނުންވީ އެތަނުން އަވަހަށް ދާށެވެ. އެހިނދު މިޔާނާ އަލްޔާގެ އަތުގައި ހިފެހެއްޓިއެވެ.\n“ދަރިފުޅާ ދޮގު ނަހަދާ ތެދަށް ވާހަކަދައްކައްޗެ. އަންހެންދަރިއެއްގެ އިހުސާސްތައް އެންމެ ބޮޑަށް އެނގޭނީ މަޔަކަށޭ ބުނާތީ އަހަން. އަދި އަންހެން ދަރިއެއްގެ އެންމެގާތް އެކުވެރިއަކަށް ވާންވާނީ ވެސް މަންމަ” މިޔާނާ ބުނަން އުޅޭ އެއްޗެއް ނޭނގޭތީ އަލްޔާ ކަންބޮޑުވިއެވެ. “ކިހިނެއްވީ މަންމާ” ނޫންކަމަށް ހަދާ އަލްޔާ ސުވާލުކުރިއެވެ. އަދި ލޯކައިރިން ކުރިން ފެނުނު ކަރުނައިގެ އަސަރު ނެތް ކަން އެނގުމުން މިޔާނާ އަށް ވިސްނުނެވެ. މަންމަ އަށް ފެނިދާނެތީ އަވަހަށް ދެލޯ ސާފު ކޮށްލީއެވެ.\n“މި ކައިވެންޏާމެދު ދަރިފުޅު ހިތްހަމަޖެހޭތަ” މިޔާނާ ކޮށްލި ސުވާލުން އަލްޔާ ތެޅިގަތެވެ. ނަމަވެސް އަވަހަށް މީހާ ހަމައަކަށް އެޅިލާ ތުންފަތްމައްޗަށް ހިނިތުންވުމެއް ގެނުވިއެވެ. “އޮފްކޯޒް މަންމާ… މިކައިވެނި މިކުރަނީ އަޅުގަނޑު ވެސް ބޭނުންވެގެން. އަޅުގަނޑުގެ ރުހުމުގައި. ދެން ކީއްވެ އުފާ ނުވާންވީ” އަލްޔާ ތެދު ހާމަކުރިއެވެ.\nމިޔާނާގެ މޫނު ދެފަރާތުގައި ހިފާލައިގެން ހުރި އަލްޔާ މަންމަގެ މޫނަށް ބަލާލާފައި ހީލިއެވެ. “މަންމަ އަށް ޝައްކުވަނީތަ” ވަރަށް ލޯބިން އަލްޔާ އަހާލިއެވެ. “ޝައިމް ދެކެ ދަރިފުޅު ލޯބިވަންތަ” ވަގުތުން އަލްޔާ ޖެހި ބުދެއްހެން ގާވިއެވެ. މިޔާނާ އެކަހަލަ ސުވާލެއް ކޮށްފާނެކަމަކަށް އަލްޔާ ހިއެއް ނުކުރެއެވެ. ކޮންމެގޮތެއް ވިޔަސް މިޔާނާ އަށް ދޮގެއް ހަދާކަށް އަލްޔާ ނުވިސްނިއެވެ.\n“މަންމާ! އަޅުގަނޑު ލޯބިވިން. އަޅުގަނޑު ލޯބިވެއްޖައިން. އެކަމަކު ފަހަރެއްގައި އެއީ ޝައިމް ނޫން ކަމުގައި ވެދާނެ” ހިޔާލީ ދުނިޔެއެއްގައި އިނދެ ވާހަކަދެއްކި އަލްޔާ އަށް މިޔާނާ ބަލާލީ ދެލޯ ބޮޑުކޮށްލާފައެވެ. ބޮޑުވެފައި ހުރި އަންހެން ދަރިފުޅު ލޯބީގައި ހިތި ތަޖުރިބާ އެއް ކުރާކަށް އެއްގޮތަކަށް ވެސް މިޔާނާ އެއް ނޭދޭއެވެ. “ދަރިފުޅާ! އެއީ ކޮންކުއްޖެއް؟ މިރަށު ކުއްޖެއްތަ؟” މިޔާނާ ސުވާލުކުރީ އަލްޔާ ގޮނޑީގައި ބައިންދާފައެވެ. “ނޫން. އެއީ ލާމު އަތޮޅަށް ނިސްބަތްވާ ކުއްޖެއް. މަންމާ! މަންމަ އަޅުގަނޑު ކައިރީގައި އެހީތީ ތެދަށް މިބުނީ. އަޅުގަނޑު ހުރީ މިވާހަކަތައް ދުވަހަކު ވެސް އިތުރު މީހަކަށް ކިޔާ ނުދޭން. އެއީ އެކުއްޖާ އާއި އަޅުގަނޑާއި އެއްވެސް ގުޅުމެއް ނެތީމަ. ލޯބިވީ ހަމައެކަނި އަޅުގަނޑު. އެއްފަރާތުން ވެވޭ ލޯތްބަކުން ދިރިއުޅުން ކުރިއަށް ނުދާނޭ މަންމަ އެއްނު ބުނީ ވެސް” އަލްޔާ ވާހަކަ ދައްކަމުން ދިޔައިރު އެދަރިފުޅުގެ ވާހަކަތައް އަޑު އަހަން ފަރުވާތެރިވެ މިޔާނާ އިނެވެ.\n“މިހާރު ޝައިމް އާއި އިންނަން ތައްޔާރުވީ އިރު ތީ ވެސް އެއްފަރާތުން ވެވޭ ލޯތްބެއްނުން ދަރިފުޅާ. ޝާއިމް އެއްނު ލޯބިވަނީ. ދަރިފުޅު ލޯބި ނުވަންޏާ ވަކި ތިދިރިއުޅުން ބާއްޖަވެރިވާނެތަ” މިޔާނާ ވިސްނުންތެރި ކަމާއެކު ކޮށްލި ސުވާލުން އަލްޔާ ހީލިއެވެ. ކުރިން ވެސް މިޔާނާ މިސުވާލު ކުރާނެކަން އަލްޔާ އަށް އެނގޭ ކަހަލައެވެ. “އާ މަންމާ. އަދި އަޅުގަނޑު ލޯތްބެއް ނުވޭ ޝައިމް ދެކެ. އެކަމަކު ކައިވެނީގެ ފަހުން އަޅުގަނޑު މަސައްކަތްކުރާނަން ލޯބިވެވޭތޯ. އަޅުން ކުރާނީ މަސައްކަތް. ނޫންތަ މަންމާ” އަލްޔާ މިޔާނާގެ އަތުގައި ހިފާލިއެވެ. “މަންމަގެ ދަރިފުޅަށް ހާދަ ވިސްނެޔޭ” މިޔާނާ ހީލަމުން އަލްޔާގެ މޫނުގައި ފިރުމާލިއެވެ.\n“ދެން މިހާރު ކޮބާ އެސޮރު. މަންމަ މިބުނީ ދަރިފުޅު ކުރިން ބުނި ކުއްޖާ” މިޔާނާ އޮޅުންފިލުވަން ބޭނުންވީ ލޫކްގެ ވާހަކައެވެ. “ތި ވާހަކަ ނުދައްކާ މަންމާ.. އަޅުގަނޑަށް އޮޅުވާލީ އޭނާ. އޭނާއަށްޓަކައި އަޅުގަނޑަށް ހޭދަކޮށްލެވުނީ ބޭކާރު ދުވަސްތަކެއް. އެއީ މީހެއްގެ ފިރިއެއް މިހާރު. އަޅުގަނޑު ހީކުރިން އޭނަ ވެސް ލޯބިވީ ކަމަށް. އެކަމަކު…” އަލްޔާ އަށް ރޮވި އަޑު ބެދުނެވެ.\nމިޔާނާ އިންތިހާ އަށް ދެރަވިއެވެ. އަލްޔާގެ ބަހުންނާއި އަމަލުން ކިތަންމެހާ ވެސް ރީއްޗަށް މިރޭ ލޫކް ދެކެ ލޯބިވާވަރު މަންމަގެ ކުރިމަތީގައި ހާމަކޮށްފިއެވެ. މިޔާނާ އަލްޔާގެ ބޮލުގައި ފިރުމާލިއެވެ. “މަންމާ ޝައިމް ވަރަށް ރަނގަޅު. އަޅުގަނޑުމެން ކައިވެނީގެ ފަހުން ހަނީމޫނަށް ދަނީ މިއަތޮޅުގައި މުޅިން އަލަށް ހުޅުވި ރިސޯރޓަށް. ޝައިމް ބޭނުންވީ ރާއްޖޭން ބޭރަށްދާން. އެކަމަކު އަޅުގަނޑު ނުވޭ އެހާ ބޭކާރު ހަރަދުތަކެއް ކުރާހިތެއް” މިހާރު އަލްޔާ ވާހަކަދައްކާ ގޮތުން ދެންމެގައި ރޮއެ މީހެކޭ ވެސް ނުބުނާނއެވެ. މިޔާނާ ހިތާއި ހިތުން އަލްޔާ އަށް ސާބަސް ދިނެވެ. އެހިތުގައިވާ އަލަށް އުފެދިފައިވާ ލޯބި ނާކާމިޔާބުވީތީ ހިތް މަރުވަމުން ދާއިރު ވެސް މޫނު މައްޗަށް ހިނިތުންވުމެއް ގެނުވާ އެލޯބި އޮށްބާލަން އެކުރާ މަސައްކަތަށް މިޔާނާ ސާބަސް ދިނެވެ.\nދުވަސްތައް ފާއިތުވަމުން ގޮސް ރޯދަމަހުގެ ފަހު ފަނަރައަށް އެޅުނީއެވެ. މަގުމަތިން ޝައިމް އާއި އެއްވަރަށް ހިނގަމުން އަލްޔާ އެދަނީ މިއަދު ޝެނާ ރޯދަވީއްލުމަކަށް އަލްޔާ އަށް ދައުވަތު ދީފައިވާތީއެވެ. މީ ޝެނާ އާއި އަލްޔާ ބައްދަލުވާނެ އެންމެ ފުރަތަމަ ދުވަހެވެ. ޝައިމްގެ ގެއަކީ އެރަށުގައި ހުރި އެންމެ ފޯރާ ގެއަށް ވިޔަސް މީގެ ކުރިން އަލްޔާ އެގެއަށް ވަދެފައި ނުވެއެވެ.\nގެއަށް ވަދެވުމާއެކު އެގެއަށް އަލްޔާ އަށް ކަމަކު ނުދިޔައީ މާބޮޑު ވެފައި ބަލާލި ކޮންމެ ދިމާލަކުން ޝައިމްގެ ފެންވަރު ފެންނަން ހުރުމުންނެވެެ. ޝައިމް އާއި ބަލާފައި އަލްޔާ އަކީ ބިންމަތީގައިވާ ހިންޏެކޭ ހިތަށް އެރިއެވެ. ނަމަވެސް ދުވަސްކޮޅަކުން އެގޭގައި ރަނިކަން ކުރާނީ އަލްޔާ ކަން އެނގުމުން ހިތަށް އުނދަގޫވިއެވެ. ސިޓިންގްރޫމުގައި އިން ޝެނާ އަލްޔާ ފެނުމުން ހީލިއެވެ. މޫނުގައި ފިރުމާލިއެވެ. ޝެނާ އަތުގައި އޮތް ކުޑަ ދަރިފުޅު އަލްޔާ އުރާލިއެވެ. ފުށްކޮޅެއް ކަހަލަ ކޮލުގައި އަލްޔާގެ ތުންފަތް ޖައްސާލިއެވެ. އެވަގުތުކޮޅު ވެސް ޝައިމް ހިތަށް އެތައް އުފަލަކާއި ހިތްހަމަޖެހުމެއް ލިބިގެން ދިޔައެވެ.\n“ދޮންތަ ވަރަށް އުފާވޭ ޝައިމްކޮއްކޮގެ ހަޔާތަށް އަލްޔާ ކަހަލަ ކުއްޖަކު އަންނަން އުޅޭތީ. ލައި ވާނެ މަދުމަދުން މިގެއަށް އައިސްލަން. އޭރުން ދޮންތަ ވަރަށް އުފާވާނެ” ރޯދަވީއްލުމަށް އިންސާފު ކުރަމުން ދިޔައިރު ޝެނާ ހުއްޓާނުލާ ވާހަކަދެއްކިޔަސް އަލްޔާ އަށް ފުރަތަމަ ދުވަސް ވުމުން އެހާ ގިނައިން ވާހަކަދައްކާކަށް ނުކެރުނެވެ. އެއާއި ހިލާފަށް ޝެނާގެ ދަރިފުޅު އަލްޔާ މާގިނައިން ގޮވައިގެން އުޅުމުން އެހިތުގައި ކުޑަކުދިންނަށް އޮތް ލޯބި ހާމަވެގެން ދިޔައެވެ. ޝައިމް ދުރުދުރުން އަލްޔާގެ ހަރަކާތްތަކަށް ބަލަމުން ދިޔައެވެ. ޒާން އާއި ޒައިނީގެ ހަގީގަތް އެނގުމުން ވެސް އަލްޔާ ހަމަ އެފަދައިން ކަންތައްކުރާނެބާއޭ ޝައިމްގެ ހިތަށް އަރަމުން ދިޔައެވެ.\nމެންދުރު ފަހުގެ ވަގުތެވެ. ފެންވަރައިގެން ބޮލުގައި ތުވާލި އޮޅާލައިގެން ނިކުތް އަލްޔާ ސިހުނީ ފޯނު ރިންގުވާ އަޑަށެވެ. ބަލާލިއިރު ސަޖޫލްގެ ނަން އަރާ އޮތުމުން ހީލާފައި އެނދުގައި އިށީނެވެ. “ލައި! ޖައްސާލަބާ މިގެއަށް. އެންމެން ގޮވައިގެން އަންނައްޗެ. މިއަދު މިގެއިން ރޯދަވީއްލާ ގޮތަށް” ސަޖޫލް އެކޮޅުން ބުންޏެވެ.\n“ހިއެއް ނުވޭ މިއަދު އެންމެން ދާނެހެނެއް. ސަޖޫޫ ތަންކޮޅެއް ކުރިން ތިގޮތަށް ހަމަޖެއްސި ނަމަ. އެކަމު މަ އެބަ ދަން. މަންމަ ބުނި ތިގެއިން ކުރުނބާ ކޮޅެއް ގެންނަން. ކިހިނެއްވީ އަސްލު ތިގުޅީ” ފޯން ސްޕީކަރަށް ލާފައި އެނދުގައި ބާއްވަމުން ތެދުވެ ބޮލުގައި އޮޅާލާފައި އޮތް ތުވާލި ނައްޓުވާލާ ހަރުގައި އެޅުވިއެވެ. “މަންމަގެ ބައެއް ހެދުންތައް ދޫވެގެން އެކަމާއި މަންމަގެ ދެފައި އެއްތަނެއްގައި ހަރުނުލާތީ. މަންމަ ބުނީ ތިމަންނަގެ އަލްޔާ ދިން ޑައިޓެއް ޖެއްސި ފަހުންނޭ މިހާވަރަށް ލުއި ވީ. އަދި ބުންޏޭ ދުވަސްކޮޅަކުން މަށާ ބަތޫލް އާއި އެއްކޮށް މަގުމަތިން ހިނގާފައި ދާއިރު ހީވާނީ ތިން ބެއިން ދާހެންނޯ. ހީހީހީ….” ސަޖޫލް މަޖާވެލާފައި ދެއްކި ވާހަކަތަކުން އަލްޔާ ކައިރިއަށް ވެސް ހިނި އައެވެ.\nސަޖޫލްގެ ފޯނު ކުރުކޮށްލުމަށްފަހު އަލްޔާ ފޯނު ހިފައިގެން ކޮޓަރިން ނިކުންނަނިކޮށް ވައިބަރ މެސެޖް ތަކެއް އަންނަން ފެށުމުން އެކަމަށް ސަމާލުކަން ދިނެވެ. ސިޓިންގްރޫމް ސޯފާގައި ޖައްސާލަމުން މެސެޖްތައް ހުޅުވާލިއިރު އެއީ އެންމެފަހުން އެރަށުގައި ކުޅުނު ފުޓްބޯޅަ މެޗު ކުރިއަށް ދިޔަ ވަގުތު ނަގާފައިވާ ފޮޓޯ ތަކެކެވެ. އެފޮޓޯތައް އަލްޔާ އަށް ފޮނުވީ ސަޖޫލެވެ. އެހުރިހާ ފޮޓޯ ތަކުން ވެސް އަލްޔާގެ ސަމާލުކަން ދަމައިގަތީ އެންމެ ފޮޓޯއެކެވެ. ދަނޑުމތީގައި ހުރެ އަލްޔާ އަށް ލޫކް ދޫކޮށްލި ކިސް ހިތަށް ފެނުމުން ލޮލުން ކަރުނަ ނީރާލިއެވެ. އެއީ ހަމަ އެވަގުތު ކޮޅެވެ. ގޯލް ޖެހުމަށްފަހު އަލްޔާ ބަލާލި ވަގުތު ލޫކް ވަޔާއި ހަވާލުކޮށް އަލްޔާ އަށް ރައްދު ކުރި ލޯތްބެވެ. އެއީ އަލްޔާ ދުވަހަކު ވެސް ހިތުން ފިލާނޭ ވަގުތު ކޮޅެއް ނޫނެވެ. ދުވަސްތަކަށް ފަހު ވަރަށް ބޮޑަށް ލޫކް މަތިން ހަނދާންވާން ފެށުމުން އަލްޔާ އަށް ކޮންޓްރޯލްއެއް ނުކުރެވުނެވެ. ދުވެފައި ގޮސް ކޮޓަރިއަށް ވަދެ ތަޅުލިއެވެ. ހިތް ފުރެންދެން ރޯލިއެވެ.\nދުވަސްތައް މާޒީގެ ސަފްހާތަކާއި އެކު ވަމުން ގޮސް އަލްޔާ ރަންކިޔަން އޮތް ދުވަސް ޖެހުނީއެވެ. އަލްޔާ ހިތްތެޅެމުން ދިޔައީ މުޅިން އާއިހުސާސެއް ކުރެވޭތީއެވެ. މައިންބަފައިންނާއި ވަކިވެ ދިރިއުޅުމުގެ މުޅިން އާބާބެއް ފަށަންޖެހޭ ދުވަސް އޮތީ ބޯމަތީގައެވެ. ދިރިއުޅުމަކީ އިމްތިހާނެއް ކަން އަލްޔާ އަށް ވެސް އެނގޭއެވެ. ނަމަވެސް މިފަހަރު ކުރިމަތިލާން ޖެހޭ އިމްތިހާނުން އަލްޔާ ފާސްވެދާނެ ހެއްޔެވެ؟\nއޮއޭސިސް ގޭގައި މެންދުރަށް ވަރަށް ގަދައަށް ކައްކާލާފައިވަނީ މިއަދު އެއާއިލާގެ މަދުވެފައިވާ ހުރިހާ މެންބަރުން އެއްތަންވާތީއެވެ. ރާއްޖޭން ބޭރުގައި ހުންނަ އަލްޔާގެ މާމައާއި ބޮޑުދައިތައިންނާއި އެމީހުންގެ ދަރިން އަންނާތީ އަލްޔާ ހުރީ ވަރަށް ހިތްހަމަޖެހިފައެވެ. އަލްޔާގެ ރަންކިޔުމުގެ ހަފްލާ އަށާއި އަދި މެހެމާނުންނަށް މަރުހަބާ ކިޔުމަށްޓަކައި ޝަރީފާއާއި ސަޖޫލް ވެސް އޮއޭސިސް ގައި ހަރަކާތެރިވާ ދުވަހެކެވެ.\nފޮށިތައް ހިފައިގެން އެތެެރެއަށް ވަން ޢަބްދުއްޝަކޫރާއި ޖުނާލް ފެނި އެތެރޭގައި ތިބި ހުރިހާ މީހުން ބޭރަށް ޖަމާވިއެވެ. ފަހަތުން ވަން ގުރޫޕް ފެނި އަލްޔާ ހުރީ ވާނުވާ ނޭނގިފައެވެ. ފޮޓޯއިން އެންމެން ފެނިފައި ވިޔަސް އަސްލަށް ފެނުމުން އޮޅިއްޖެއެވެ. އަލްޔާ ފެނުމާއެކު ރަތީބާގެ ލޮލުން ކަރުނަ ނީރާލިއެވެ. އަލްޔާ އަށް މާމަ ވަކި ކުރަން އެނގުމުން ކައިރިއަށް ޖެހިލިއެވެ. ރޫޖެހިފައިވާ ދޮން ހަންގަނޑާއި ލާފައި ހުރި ހައުސްކޯޓުން ރަތީބާގެ ހައިބަތު ހާމަވެއެވެ. ޝީރީން އާއި މުނާ ބުރުގާ އަޅާފައި ހުއްޓެއްކަމަކު ޔަޒާ އާއި އިކާ ހުރީ އެންމެ ޒަމާނީ ގޮތަށެވެ. ކާވިން ޖުނާލް އާއި ދާދި އެއްވަރެއްގައި ހުރިއިރު ޔަޒާ އާއި އިކާ މޫނުމަތިން ވެސް ޖަހަނީ ހިތްހެޔޮ ވައްތަރެވެ.\n“ދަރިފުޅާ އާދެބަލަ މާމަ ކައިރިއަށް” އަލްޔާ އަށް ދެއަތް ދިއްކޮށްލަމުން ރަތީބާ ބުންޏެވެ. ނުކެރިފައި ހުރެވެސް އަލްޔާ ރަތީބާގެ އަތު ތެރެއަށް ވަނެވެ. ރަތީބާ އަލްޔާގެ ބުރަކަށީގައި ފިރުމަމުން ނިތްކުރިއަށް ދޮނެއް ވެސް ދިނެވެ. “ދަރިފުޅަކީ މިއާއިލާގެ އެންމެ ބޮޑު ކުއްޖާ. މިތިބީ ދަރިފުޅުގެ ތިއްތަ އަދި ކުޑާ” މުނާ އާއި ޝީރީން ދައްކަމުން ރަތީބާ އަލްޔާ އަށް އޮޅުންފިލުވާ ދިނެވެ.\n“މީ ކާވިން. ދެން މީ އިކާ. މީ ތިއްތަމުނާގެ ދެކުދިން. ޔަޒާ މީ ދަރިފުޅުގެ ކުޑާގެ” ރަތީބާ ހުރިހާ ކުދިން ތަޢާރަފް ކޮށްދިނުމުން އަލްޔާ ހީލިއެވެ. ޝީރީން އާއި މުނާ ވެސް އަލްޔާގެ ގައިގާ ބައްދާލިއެވެ. އެންމެ ކުޑަކޮށް ހުރި އިކާގެ ކޮލުގައި އަލްޔާ ލޯބިން ހިފާލިއެވެ. އިކާ ވެސް އަލްޔާގެ ކޮލުގައި ހަމައެގޮތަށް ހިފާލުމުން އެންމެންނަށް ހެވުނެވެ. ޝަރީފާ އާއި ސަޖޫލް ފެނުމުން ވެސް ރަތީބާ އަށް ރޮވުނެވެ. ޝަރީފާ އަށް ވެސް ރަތީބާ ވަނީ ހިތުން ދަރިއެއްގެ ދަރަޖަ ދީފައެވެ. ޔަޒާ އާއި އިކާ އަލްޔާ އާއި ސަޖޫލް އާ ރަހްމަތްތެރިވާން ހިނދުކޮޅެއް ވެސް ނުނެގިއެވެ. އޮއޭސިސް ގޭގައި ހަތަރު ކޮޓަރި ހުރުމުން ރަތީބާ އާއި ޝީރީން އަދި މުނާ އަށް އެއްކޮޓަރި ދިނެވެ. އަދި ޔަޒާ އާއި އިކާ އަދި އަލްޔާ އަށް ހަމަޖެހުނީ އަލްޔާގެ ކޮޓަރިއެވެ. ޖުނާލް އާއި ކާވިން އެއްކޮޓަރިއެވެ. ޝީރީންގެ ފިރިމީހާ އާއި މުނާގެ ފިރިމީހާ އެދަތުރުގައި ބައިވެރިނުވުމުން އެކަމާއި މިޔާނާ މައްސަލަ ޖެއްސިއެވެ.\nއުފާވެރި ވަގުތު ކޮޅަކަށްފަހު އަލްޔާގެ ރަން ކިޔުމުގެ ހަފްލާ ނިމިގެން ދިޔައީ ވަރަށް އަމާން އޮމާންކަމާއި އެކުގައެވެ. ޝައިމްގެ އަންބަކަށް ވުމަށް އަލްޔާ އަށް ދެން އޮތީ އެންމެ ހަތް ދުވަހެވެ. ހަފްލާ ނިމިގެން ދިޔައިރު އާއިލާ ހުރިހާ މެމްބަރުންނާއި ޝައިމް ވެސް ގުޅިގެން ދިޔައެވެ. ޢަބްދުއްޝަކޫރާއި މިޔާނާ ފަދައިން ޝައިމް ވެގެން ދިޔައީ ރަތީބާ އަށް ވެސް ވަރަށް ކަމުދާ މީހަކަށެވެ. ކައިރީގައި ބައިންދައިގެން އަލްޔާ އަށް ދިރިއުޅުމާއި ބެހޭ ގޮތުން އެތައް ނަޞޭޙަތެއް ރަތީބާ ދިނެވެ.\nބީޗް ކެފޭގައި އިރުއޮށްސުނު ވަގުތު ސަޖޫލް އިނީ ފޯނާއި ކުޅޭށެވެ. އިރިއިރުކޮޅަކާއި ދޮރާއި ދިމާލަށް ބަލާލައެވެ. އަނެއްކާ ވެސް ގަޑި ބަލާލުމަށްފަހު ފުން ނޭވައެއް ލަނީ މީހަކަށް އިންތިޒާރުކުރާ ފަދައިންނެވެ. ސަޖޫލް މާގިނައިރު އިންތިޒާރު ކުރާކަށް ނުޖެހުނެވެ. ބައްދަލުކުރަން ދައުވަތު ދިން ފަރާތް ސަޖޫލް ކުރިމަތީގައި ހުރި ގޮނޑީގައި ޖައްސާލިއެވެ. ސަޖޫލް މޫނުމައްޗަށް ވެރިވިި ކުލަވަރުން އެފަރާތަކީ ސަޖޫލް މާ ހިތްހަމަޖެހޭ ފަރާތެއް ނޫންކަން އެނގެއެވެ.\n“ކީއްކުރަން އަހަރެން މިތަނަށް ގެނައީ. ބުނަން ބޭނުންވާ އެއްޗެއް ބުނޭ. މަށަކަށް ޓައިމެއްް ނެތް….ވަން ސެކް…. ލައި އާއި ބެހޭ ގޮތުން އެއްޗެއް ބުނަން ބޭނުންނަމަ ބުނާނީ އަހަރެން އަޑު އަހާކަށް ބޭނުމެއް ނޫނޭ. އަދި ލައި އާއި ބެހޭ ގޮތުން އެއްވެސް އެއްޗެއް އޮޅުންފިލުވަދޭކަށް ނެތިމޭ” ސަޖޫލް ގެ ބަސްތަކުން ލޫކް ޖެހިލުން ވިޔަސް ދައްކަން ބޭނުން ވާހަކަތައް ދެއްކުމަށްޓަކައި އަތުކުރި އޮޅާލިއެވެ. “ލިސެން ސަޖޫލް. ލައި ވާހަކަ ނުދައްކަން ބުންޏަސް މިތަނަށް މަ މިއައީ ލައި އާއި ގުޅޭ ކަމަކު” ލޫކް ވާހަކަދައްކަން ފެށުމުން ސަޖޫލް ދުރަށް ބަލަހައްޓައިގެން އިނެވެ.\n“ބުނަން މިއުޅެނީ އަހަރެން ލައި ދެކެ ވަރަށް ވަރަށް ބޮޑަށް ލޯބިވެޔޭ. އަހަރެން ލައި ބޭނުމޭ” ހިތްވަރާއެކު ލޫކް ބުންޏެވެ. “އެހެންތަ؟ އަދި ކިރިޔާތަ އެކަން އިހުސާސްވީ ތި. ލޫކް އޭނަޔަށް ދިނީ ބޮޮޑު ކެއްސެއް. ލައި މިހާރު ނޫޅޭ މާ ލޫކް ވެގެނެއް. ލޫކް ވެސް ދިރިއުޅުމާއިގެން ކުރިއަށް ދާން ނިންމި ގޮތަށް ލައި ވެސް މިހާރު ހުރީ ގޮތުގައި” ސަޖޫލް އަޑުގައި ހަރުކަށިކަމެއް ވިޔަސް ވާހަކަދެއްކުމުގައި އެކަން ނުދައްކާވޭތޯ ބެލިއެވެ. ކައިރީގައި ހުރި މޭޒުތަކުގައި ތިބި މީހުންގެ ސަމާލުކަމަށް ސަޖޫލް އަންނަން ބޭނުންނުވާތިއެވެ. “ހެހެހެ… އެނގޭ ލައި ވަރަށް ބޮޑަށް ލޯބިވާކަން. ލައި އަށް އެހާ ފަސޭހައެއް ނުވާނެ މޫވްއޮން ކުރާކަށް” ލުއިލުއިކޮށް ހީލަމުން ލޫކް ބުންޏެވެ. “ހާދަ ހެއްވައޭ. ކީއްވެ ލައި އަށް ނުވާންވީ. ހީކުރަނީތަ އަންހެނުންނަކީ ބަލިކަށި ބައެކޭ. ފިރިހެނުން ހަދާނެ ގޮތެއް ހަދަން ތިބޭ ބައެކޭ. އެހެނެއްނޫން. ލޫކް ތިހެން ވާހަކަތިދައްކަނީ ހަގީގަތް ނޭނގޭތީ. އަސްލަށް ވެސް މާދަމާ ރޭ ލައިގެ…” ސަޖޫލް ދައްކަމުން ދިޔަ ވާހަކަ މެދުކަނޑާލީ ލޫކް އެވެ.\n“މަޑުކޮށްބަލަ. މަށަށް އެނގޭ ކުށް ކުރެވުނީ މަށަށްކަން. އެއީ އަހަރެން ލޯބިނުވާތީއެއް ނޫން. އަހަރެންގެ ލޯބީގެ ހަނދާނުގައި ލައި ކަސްތޮޅު އެޅުވިގެންދާކަށް ބޭނުމެއް ނޫން. އެހެންވެ ލައި ހިތްރޮށްވާލަން ޖެހުނީ. އެނގޭތަ ލައި ރޯތަން ފެނުނީމަ މަގޭ ހިތަށް ކުރި އަސަރު. ދެނެވޮޑިގެންވާ ބާރުގަދަ ފަރާތް ނޫން އެހެން އެއްވެސް ފަރާތަކަށް ނޭނގޭނެ. އެދުވަހު އެގޮތަށް ލައިގެ ލޯތްބަށް އަހަރެން ފުރަގަސް ދިން އިރު މިދުވަސް ދެކެން ޖެހިދާނެކަމަކަށް ހީކުރެވިފައެއް ނުވޭ. އަހަރެން ހީކުރީ މިކްހާ އާއި އެކު މަރު ދުވަހަށް އުޅެވޭނެ ކަމަށް” ލޫކް ގެ ދެލޯ ފެންކަޅި ވިއެވެ.\n“ސަޖޫލް! ލައިގެ ލޯތްބަށް އަހަރެން ފުރަގަސްދިނީ މަންމަ އާއި ބައްޕައަށްޓަކައި. މި ކައިވެންޏަކީ މަށަށް ވެސް އަދި މިކްހާ އަށް ވެސް ފާޑަކަށް މަޖުބޫރުވެގެން ކުރެވުނު ކައިވެންޏެއް. ކައިވެންޏަށް ދެމަސް ދުވަސް ވީ އިރު އަންބަކާއި ފިރިއެއްގެ މެދުގައި އޮންނަން ޖެހޭ ގުޅުމެއް އަހަރެމެން ދެމީހުންގެ މެދުގައެއް ނެތް. މިކްހާ އެއީ ރަނގަޅު ކުއްޖެއް. އަހަރެންގެ ފަރާތުން މިކްހާ މިނިވަން ވެގެން ދިޔައިރު ވެސް އެއީ އިއްފަތްތެރި ކުއްޖެއް. އަހަރެން ކުޑަ އޮފެއް ނަގައިގެން މިއައީ އަހަރެންގެ ލައި ކައިރިއަށް. ދުވަހަކު ވެސް ލައިގެ ހިތްރޮށްވާނުލާނަން. އަހަރެންގެ ފަރާތުން ލިބުނު ހުރިހާ ހިތާމަތަކެއް އެއްފަހަރާ ހަނދާންނެތޭ ވަރަށް ލޯބިދޭނަން. ލައި ދެކިލާހިތުން ވެސް މަށަށް ކެތްވަނީއެއް ނޫން” ލޫކް ވާހަކަދައްކަމުން ދިޔައިރު ލޫކްގެ ލޮލަށް ބަލަހައްޓައިގެން އިން ސަޖޫލް އަށް އެބަހުގެ ހުރި ތެދުވެރިކަން ނަގައިގަނެވުނެވެ.\nލޫކްގެ ހިތުގައި އަލްޔާއަށްޓަކައި ވަނީ ތެދުވެރިލޯބި ކަން އެދެލޮލުން ވެއްޓުނު ކަރުނަތިކި ހެކިދެއެވެ. ލޫކް ކައިރީގައި އެއްޗެއް ބުނަން ސަޖޫލް ފަސްޖެހުނެވެ. ތެދުހާމަކޮށްފިއްޔާ އަލްޔާ ފަދައިން މިފަހަރު ލޫކްގެ ހިތް ފަޅައިގެންދާނެއެވެ. ތެދު ނުބުނެ ފަސް ކުރިޔަސް ހަގީގަތް ބަދަލެއް ނުވާނެއެވެ. “ސަޖޫލް! ޕްލީޒް މަށާ ލައި އާއި މީޓްކޮށްދީބަލަ” ވިސްނުމެއްގައި އިން ސަޖޫލް ސިހުނީ އަނެއްކާ ވެސް ލޫކްގެ އަޑުންނެވެ. ބުނާނީ ވެސް ކީކޭ ހެއްޔެވެ؟ ހާދަ އުނަދގޫ ވަގުތު ކޮޅެކެވެ. “ލޫކް! މިހާރު މާ ލަސްވެއްޖެ. ކުރިން ވެސް ބުނީމެއްނު. ލައި ގެ ވެޑިންގް މާދަމާ ރޭ. ޝައިމް އާއި. ލޫކްގެ ލޯތްބަށްޓަކައި އޭނަ މިރަށުން ދިޔައީ ޝައިމްގެ ލޯތްބަށް ފުރަގަސް ދީފައި” ސަޖޫލްގެ ވާހަކަތަކުން ލޫކް ގެ ކަންފަތްބުޑުގައި ހީވީ ބޮމެއް ގޮށްވާލިހެންނެވެ. އެވަގުތު ލޫކް ގެ ދެކަންފަތް ބީރުވާނެ ނަމައޭ ހިތަށް އެރިއެވެ. ބޮލުގައި މީހަކު ދަނގަޑުބުރިއަކުން ޖެހިނަމަވެސް މިހާވަުގެ ސިހުމެއް ނުލިބޭނެކަން ކަށަވަރެވެ. ދެލޯފުރިގެން އައީ ވެސް ކުޑަކުޑަ ހިނދުކޮޅެއްގެ ތެރޭގައެވެ. ވޭތުވެދިޔަ ވަގުތުކޮޅަކީ ހުވަފެނަކަށް ވުމަށް އެދެވެން ފެށުނެވެ. ދެފައިން ވާގިދޫވެ ކޮޅަށް ހުރި ލޫކް ވެއްޓިގަތީ ކުރިން އިށީނދެގެން އިން ގޮނޑިއަށެވެ.\nkoba huriha kudinqves rangalhu vaane kamah heekuran. miothy 10 vana part. mi part ves huriha kudhinnah kamudhaane kamah heekuran. alya ge family mi baiga ulhunas aammu gothegga emyhun mi story ga noolheyne. ehen v ma evves kuhjjeh olhuvaa nulahche. huriha kudhinnah ves ufaaveri dhuvahakah edhen. lurvv yu huriha kudhin 🙂 🙂 🙂\nMe 1 dhw\nalhey please luke and alya gulhuvaa. alya ah hageegai egunyma innane dho. shaim ge hageegai maa hithi\nawnn this story rockzz\nsalhi mi part ves\nLuke ah thihen nahadhaa…. shaim ge hageegaith alya ah kiyaadhy… plx… luke n alya gulhuvahche.. n varah dhigukoh next part genesdhehche.. varah keh madhuvefa mi hunnany\nAlhe ushaali lai ge kaiveni nukuruvaathieshaim aa. Noonas eynaeulheny ohluvaa laigen nun dhw.. Team LAI n LOOK\nVvv reethi mibaives….waiting waiting\nMasha allah mibaivas v reethi luku n alyaa gulhuvahchay when next part waiting.\nUmmmmmmmm alheyyyy alya ah avhah hageegai angaba… vvvv rythi.. v kiya hih vefa hutta nimuny e… wow… waiting.. vvv rythi…\nReethi varan mi part ves…love it\nv v reethi mi partves..<3<3 waiting waiting\nLook n laii gulhuvabrr\nwow! V salhi… Looking forward to upcoming parts… Keep uo the good work dear… When is the next part?\nVarah reethi mi part ves…\nV dhera vehjje. Louk&lai gulhuva dheebala\nWow wow v habeys\nNext part knirakun genesdheynee\nAvahan gens dhehchey\nAwww haadha reehchey waiting …awahah kiyaa hiyy wany\nmasha allah v rythi mi baives.\nMasha allah v rythi look n alyaa gulhuvabala pls shaimge hageegaiy wedinge kurin alyaa ah angabala n ethanah look ahves aadheveygoiy hadhaidhybala pls look dheranukoh bala pls n waitin waitin nxt part\nthankyou ol for da lovely comments….. next part madhama genesdheynan 🙂 🙂 🙂 inshaallah\nAlhe mihaaru esfiya ah vadhevun adhadhehves neyge mivaahaka next part intho….ushaaaleeeeeeeee pleeeeeeeeeeeeease up kohdhyba dhen….cant wait…..pls??\nވާ ލޯބި އެނގޭ ނަމަ 15\nހަޤީޤީ ހިތާމަ ބިރުވެރި ލޯބި October 8, 2020\nއެ ކީއްވެހޭ ހިތަށް މަގޭ މިހެންވަނީ 25


Hulhumale gai 1,000 housing unit elhun lanka bayakah | Mihaaru\nހުޅުމާލޭގައި ސީލައިފް އިން އަޅާ 3000 ހައުސިން ޔުނިޓުގެ ތެރޭން 1000 ހައުސިން ޔުނިޓް އެޅުމަށް ލަންކާގެ ކުންފުންޏަކާ ހަވާލު ކުރުމުގެ އެއްބަސްވުމުގައި ސޮއި ކުރަނީ. -- ފޮޓޯ: ހުސެން ޝަޔާހު/މިހާރު\nހުޅުމާލޭގައި އަޅާ 1،000 ހައުސިން ޔުނިޓްގެ މަސައްކަތް ލަންކާ ކުންފުންޏަކަށް\n01 އޯގަސްޓް 2016 - 16:31 18 comments\nމުޅި މި މަޝްރޫއު ސަރުކާރުން ހަވާލުކޮށްފައިވަނީ ދުބާއީގެ ކުންފުންޏަކާއި ދިވެހި ކުންފުންޏަކާ ގުޅިގެން އުފައްދާފައިވާ ޖޮއިންޓް ވެންޗަ ކުންފުނި ސީ ލައިފްއާ އެވެ. މަޝްރޫއުގެ މަސައްކަތް ސީލައިފްއާ ހަވާލުކޮށް، ފްލެޓްތަކުގެ ބިންގާ މީގެ ދެ އަހަރު ކުރިން ރައީސް އަބްދުﷲ ޔާމީން ވަނީ އަޅުއްވައިދެއްވާފަ އެވެ.\nދަރުބާރުގޭގައި ބޭއްވި ބޮޑު ރަސްމިއްޔާތެއްގައި ސީލައިފްގެ ފަރާތުން މި އެއްބަސްވުމުގައި ސޮއި ކުރެއްވީ އެ ތަނުގެ މެނޭޖިން ޑިރެކްޓަރު އަހުމަދު މޫސާ މުހައްމަދެވެ. އަދި ކޮރަލް ހޯލްޑިންގްސްގެ ފަރާތުން ސޮއި ކުރެއްވީ އެ ކުންފުނީގެ މެނޭޖިން ޑިރެކްޓަރު ޑރ. އެސް ޕިރާބަހަރަން އެވެ.\nހުޅުމާލޭގައި ސީލައިފުން އަޅާ ހައުސިން ޔުނިޓުގެ މަަސައްކަތުގެ ފުރަތަމަ ފިޔަވަހީގެ މަސައްކަތް ލަންކާގެ ކުންފުންޏަކާ ހަވާލު ކުރުމުގެ ރަސްމިއްޔާތުގައި އެ ދެ ކުންފުނީގެ ވެރިންގެ އިތުރުން ހައުސިން މިނިސްޓަރު ޑރ. މުއިއްޒު އާއި ލަންކާގެ ފިނޭންސް މިނިސްޓަރު (އެންމެ ކަނާއަތުގައި) ބައިވެރިވެ ވަޑައިގަންނަވަނީ.-- ފޮޓޯ: ހުސެން ޝަޔާހު/މިހާރު\nތިން ފިޔަވައްސަކަށް ބަހާލައިގެން ހިންގާ މި މަޝްރޫއުގެ ކޮންމެ ފިޔަވައްސެއްގައި ވެސް އެއް ހާސް ފްލެޓް އަޅާނެ އެވެ. މިއަދު މަސައްކަތް ފަށާ، ފުރަތަމަ ފިޔަވަހީގެ މަސައްކަތް ނިންމުމަށް ހަމަޖެހިފައިވަނީ އަންނަ ޑިސެމްބަރު މަހެވެ.\nސަރުކާރުގެ އަމާޒަކީ 2018 ގެ ކުރިން 3،000 ފްލެޓުގެ މަސައްކަތް ނިންމުމެވެ.\nސީލައިފުން އަޅާ މި ފްލެޓުތަކުގެ ތެރެއިން އެންމެ އަގު ހެޔޮކޮށް ވިއްކަނީ 1.9 މިލިޔަން ރުފިޔާ އަށް ދެ ކޮޓަރީގެ ފްލެޓެވެ. އަދި ތިން ކޮޓަރީގެ ފްލެޓުގެ އަގު 1.9- 2.6 މިލިޔަން ރުފިޔާގައި އުޅޭއިރު ހަތަރު ކޮޓަރީގެ ފްލެޓްގެ އަގު އުޅެނީ 2.8-3.3 މިލިޔަން ރުފިޔާގަ އެވެ.\nސީ ލައިފް ގްލޯބަލް އިން ހުޅުމާލޭގައި އިމާރާތް ކުރުމަށް ނިންމާފައިވާ ފްލެޓްތަކުގެ ކުރެހުމެއް: ފުރަތަމަ ފިޔަވަހީގެ މަސައްކަތް ޑިސެމްބަރު މަހު ނިމޭނެ\nމިއަށް ވުރެ ފެންވަރު މަތި ފްލެޓްތައް ވެސް އެކި އަގުތަކުގައި ވިއްކުމަށް ހަމަޖެހިފައި ވެ އެވެ.\nމި ރަސްމިއްޔާތުގައި ހައުސިން މިނިސްޓަރު ޑރ. މުހައްމަދު މުއިއްޒާއި ލަންކާގެ ފިނޭންސް މިނިސްޓަރު ރަވީ ކަރުނަނަޔަކަ ބައިވެރިވެ ވަޑައިގެންނެވި އެވެ.\nރަސްމިއްޔާތުގައި ވާހަކަ ދައްކަވަމުން ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ ދިމާވި އެކި ޓެކްނިކަލް މައްސަލަތަކުގެ ސަބަބުން މަސައްކަތް ލަސްވި ނަމަވެސް ދެން މަސައްކަތް ވަރަށް ބާރަށް ކުރި އަށް ދާނެ ކަމަށެވެ.\nއޭނާ ވިދާޅުވި ގޮތުގައި ސަރުކާރުގެ އަމާޒަކީ ހުޅުމާލެ ތަރައްގީކޮށް، އެކި ފެންވަރުގެ އެކި ފަންތީގެ ހައުސިން ޔުނިޓުތައް ގާއިމުކޮށް ރައްޔިތުން އެ ތަނުގައި ގެދޮރުވެރިކުރުވުން ކަމަށެވެ. އަދި އެ ތަނުގައި 15،000 ހައުސިން ޔުނިޓު އެޅުމަށް ހަމަޖެހިފައިވާ ކަމަށް އޭނާ ވިދާޅުވި އެވެ.\nހުޅުމާލޭ ތަރައްގީ ކުރަމުން ދަނީ ވަރަށް ވިސްނުންތެރިކަމާ އެކު ބޭރުގެ ބަޔަކު ހަދާފައިވާ މާސްޓާ ޕްލޭނެއްގެ ދަށުންކަން ފާހަގަ ކުރައްވައި މިނިސްޓަރު ވިދާޅުވީ އެ ތަނަށް ހަގީގީ ސިޓީއެއްގެ ސިފަ ޖެހޭނީ ހުޅުމާލޭން ދޫކޮށްފައިވާ ކޮމާޝަލް އަދި އިންޑަސްޓްރިއަލް ބިންތަކުގައި މަސައްކަތް ފެށި، މާލެ އާއި އެ އަވަށް ބްރިޖަކުން ގުޅާލެވުމުން ކަމަށެވެ.\nމުއިއްޒު ވިދާޅުވި ގޮތުގައި އޭރުން އެތަނުގައި ގިނަ ވަޒީފާތަކެއް އުފެދިގެންދާނެ އެވެ.\nމި ރަސްމިއްޔާތުގައި ވާހަކަ ދައްކަވަމުން ލަންކާގެ ފިނޭންސް މިނިސްޓަރު ކަރުނަނަޔަކަ ވިދާޅުވީ މި ފަދަ މަޝްރޫއުތަކަށް އެ ގައުމުން ވެވެން އޮތް ހުރިހާ އެހީއެއް ވެދޭނެ ކަމަށާއި ބޮޑެތި މަޝްރޫއުތަކުގައި ލަންކާގެ ކުންފުނިތަކުން ބައިވެރިވާތީ އެކަމާ އުފާ ކުރައްވާ ކަމަށެވެ.\nއިތުރު ލިޔުންތައް ހުޅުމާލެ ހައުސިން މިނިސްޓްރީ ހައުސިން ޔުނިޓް


Addu City ge Hithadhoo fiyavai, Ehen rah thakah elhi fiyavalhuthakah lui dheefi | Jazeera\tހިތަދޫ ފިޔަވައި އެހެން ރަށްތަކަށް ލުއި ދީފި - Jazeera\nއައްޑޫ ސިޓީގެ ހިތަދޫ ފިޔަވައި އެހެން ރަށްތަކަށް އެޅި ފިޔަވަޅުތަކަށް ލުއި ދީފި\nލީވާން އަލީ ނާސިރް June 26, 2021 608 views0\nއައްޑޫ ސީޓީގައި ސިއްހީ ހިދުމަތްތެރިން ހަރަކާތްތެރިވަނީ -- ފޮޓޯ: ޒަވިޔަނި\nކޮވިޑް-19 އިން ރައްކާތެރިވުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އައްޑޫ ސިޓީގެ ރަށްތަކަށް އަޅާފައިވާ ފިޔަވަޅު ތެރެއިން ސ. ހިތަދޫ ފިޔަވައި، އެހެން ރަށްތަކަށް އެޅި ފިޔަވަޅުތަކަށް ލުއި ދޭން ނިންމުމުން، އައްޑޫ ސިޓީ ކައުންސިލުން އެ ރަށްތަކަށް ލުއިތައް ދީފިއެވެ.\nއައްޑޫ ސިޓީ ކައުންސިލުން ބުނީ، އެޗްޕީއޭގެ އެންގުމުގެ މަތިން ލުއި ދޭން ނިންމާފައިވަނީ ސ.މަރަދޫ، ސ.މަރަދޫ ފޭދޫ އަދި ސ.ފޭދޫއަށް ކަމަށާއި، އެގޮތުން އެ ރަށްތަކުގައި މަގުމައްޗާއި، އާންމު ތަންތަނަށް ނުކުމެ އުޅުމާއި، އެއްގަމު އުޅަނދުފަހަރު ދުއްވުން މަނާކުރުމަށް އަންގާފައިވާ އެންގުން ނިމުމަކަށް ގެނެސްފައިވާ ކަމަށެވެ.\nއައްޑޫ ސިޓީގެ ހިތަދޫ ފިޔަވަޅައި އެހެން ރަށްތަކަށް ދީފައިވާ މި ލުއިތަކާއެކުވެސް، އެ ރަށްތަކުގައި ކޮވިޑުން ރައްކާތެރިވުމަށް އެޗްޕީއޭއިން އަޅާފައިވާ ބައެއް ފިޔަވަޅުތައް ދަންމާލަން އެ އިދާރާއިން ނިންމާފައިވާ ކަމަށްވެސް އައްޑޫ ސިޓީ ކައުންސިލުން ބުނެއެވެ.\nމީގެއިތުރުން އެޗްޕީއޭއިން ވަނީ ސ.ހިތަދޫގައި އަޅާފައިވާ ބައެއް ފިޔަވަޅުތަކަށްވެސް ލުއިތަކެއް ދޭން ނިންމާފައި ކަމަށް އައްޑޫ ސިޓީ ކައުންސިލުން ބުނެއެވެ.\nއެޗްޕީއޭއިން ސ. މަރަދޫ، ސ. މަރަދޫފޭދޫ އަދި ސ.ފޭދޫއަށް ދިން ލުއިތަކާއި، ދަންމާލަން ނިންމި ފިޔަވަޅުތައް:\nޖަމާޢަތުގައި ނަމާދުކުރުން ނުހިމެނޭގޮތަށް މިސްކިތްތަކުގައި ނަމާދުކުރުމަށް ހުއްދަދިނުން. މިގޮތުން ޖަމާޢަތްތަކުގައި ނަމާދު ނުކުރެވުނު ކަމުގައި ވީނަމަވެސް، މިސްކިތްތަކުގައި ނަމާދު ކުރުމާއި، ފާޚާނާކުރުމާއި، ވުޟޫ ކުރެވޭނެ އިންތިޒާމް ހަމަޖެހިފައި ވާނެ.\nޒަރޫރީ ބޭނުންތަކުގައި މެނުވީ ގެއިން ބޭރަށް ނުނިކުތުން.\nޕާޓީތަކާއި، ޙަފްލާތަކާއި، ރަސްމިއްޔާތުތައް ބޭއްވުން ހުއްޓައިލުން.\nއެއް ގެއިން އަނެއް ގެއަށް ޒިޔާރަތް ކުރުން ހުއްޓައިލުން.\nއެއްފަހަރާ3(ތިނެއް) މީހުންނަށްވުރެ ގިނަމީހުން މަގުމައްޗާއި އާންމު ތަންތާނގައި އެއްވެއުޅުން ހުއްޓައިލުން.\nއެޗް.ޕީ.އޭގެ ގައިޑްލައިނާ އެއްގޮތަށް ޢަމަލުކުރުމަށް ލާޒިމްކޮށް، އެއަވަށެއްގެ ސޯޝަލް ސަޕޯޓް ޑެސްކުން ހުއްދަ ދޫކޮށްފައިވާ ސެލޫންތަކާއި، ޖިމްތަކާއި، ބޯކޮށާ ތަންތަނުން ހެނދުނު 08:00 އިން ހަވީރު 04:00 އަށް ޚިދުމަތްދިނުން.\nހުރިހާ ކުޅިވަރު ހަރަކާތްތައް ހިންގުން ހުއްޓައިލުން.\nފިހާރަތައް ހުޅުވައިގެން ހެނދުނު 06:00 އިން ރޭގަނޑު 06:00 ޚިދުމަތްދިނުމާއި، އަދި ރޭނގަނޑު 10:00 އަށް ފިހާރަތަކުން ޑެލިވަރީގެ ޚިދުމަތްދިނުން. އަދި،ފިހާރަތަކުން ޚިދުމަތް ދޭއިރު، ހެލްތް ޕްރޮޓެކްޝަން އެޖެންސީން އާންމުކޮށްފައިވާ ގައިޑްލައިނާ އެއްގޮތަށް ޚިދުމަތް ދިނުން.\nޔުނިވަރސިޓީތަކާއި ކޮލެޖްތަކަށް ދަރިވަރުން ހާޒިރުވެގެން ކުލާސްތައް ކުރިޔަށް ގެންދިޔުން ހުއްޓައިލުން.\nހޮޓާތަކާއި، ކެފޭތަކާއި، ރެސްޓޯރަންޓުތަކާއި، ކާބޯތަކެތީގެ ޚިދުމަތްދޭ އެހެނިހެން ތަންތަނުން ދެމުންގެންދާ ޚިދުމަތްތައް ހުއްޓައިލުން. ނަމަވެސް މިފަދަ ތަންތަނުނުން ހެނދުނު 08:00 އިން ރޭގަނޑު 10:00 އާ ހަމައަށް ޑެލިވަރީގެ ޚިދުމަތްދެވޭނެ.\nއެ އަވަށެއްގެ އެސް.އެސް.ޑީ އިން ހުއްދަ ދޫކޮށްފައިވާ ކޮންސްޓްރަކްޝަން މަސައްކަތްކުރާ ފަރާތްތަކާއި އާއްމު މަސައްކަތްކުރާ ފަރާތްތަކަށް ހެނދުނު 07:00 އިން ހަވީރު 06:00 އަށް މަސައްކަތްކުރުމަށް ހުއްދަދިނުން.\nއެޗްޕީއޭއިން ސ. ހިތަދޫގައި އަޅާފައިވާ ފިޔަވަޅުތަކުގެ ތެރެއިން ދަންމާލަން ނިންމި ފިޔަވަޅުތަކާއި، ދިން ލުއިތައް:\nހައުސް ހޯލްޑް ޕާމިޓަކާ ނުލައި ކާފިއު ނޫން ވަގުތުތަކުގައި ޒަރޫރީ ބޭނުންތަކަށް ބޭރަށް ނިކުތުމަށް ހުއްދަދިނުން.\nހަވީރު 04:00 އިން ފަތިހު 04:00 ގެ ނިޔަލަށް ކާފިއު ވަގުތު ދެމެހެއްޓުން.\nހޮޓާތަކާއި، ކެފޭތަކާއި، ރެސްޓޯރަންޓުތަކާއި، ފިހާރަތަކާއި، ކާބޯތަކެތީގެ ޚިދުމަތްދޭ އެހެނިހެން ތަންތަނުނުން ރޭގަނޑު 10:00 އާ ހަމައަށް ޑެލިވަރީގެ ޚިދުމަތްދިނުން. ކާފިއު ވަގުތުތަކުގައި ޑެލިވަރީ ކުރަންވާނީ ހުއްދަ ހޯދައިގެން.\nހަވީރު 04:00 ގެ ނިޔަލަށް ފިހާރަތައް ހުޅުވައިގެން ޚިދުމަތްދިނުމަށް ހުއްދަ ދިނުން.\nމިސްކިތްތަކުގައި ނަމާދުކުރުން ހުއްޓާލުން.\nހިތަދޫ އެސް.އެސް.ޑީ އިން ހުއްދަ ދޫކޮށްފައިވާ ކޮންސްޓްރަކްޝަން މަސައްކަތްކުރާ ފަރާތްތަކާއި އާއްމު މަސައްކަތްކުރާ ފަރާތްތަކަށް ހެނދުނު 07:00 އިން ހަވީރު 06:00 އަށް މަސައްކަތްކުރުމަށް ހުއްދަދިނުން.\nއައްޑޫ ސިޓީގައި ކޮވިޑް ފެތުރެމުން އަންނަ ނިސްބަތް އިތުރުވުމަށްފަހު، ދަށްވާން ފަށާފައިވާއިރު، ފާއިތުވެދިޔަ 24 ގަޑިއިރު ތެރޭގައި އެ ސިޓީން ނެގި 233 ސާމްޕަލްގެ ތެރެއިން ޕޮޒިޓިވްވެފައި ވަނީ އެންމެ ފަރާތެކެވެ.\nޖުމްލަ އައްޑޫ ސިޓީން 451 ކޮވިޑް ކޭސް ފެނިފައިވާއިރު، އެކްޓިވް ކޭސްގެ އަދަދު 132 މީހުން އެބަ ތިއްބެވެ. އޭގެ ތެރެއިން އެކަކަށް ހޮސްޕިޓަލުގައި ފަރުވާދެމުން އަންނައިރު، ބަލީގައި މިހާތަނަށް2މީހަކު ވަނީ އެ ސިޓީން މަރުވެފައެވެ.\nއައްޑޫ ސިޓީ ކައުންސިލުން ބުނީ، އައްޑޫ ސިޓީގެ ރަށްތަކުގެ ރައްޔިތުން އަމަލުކުރަން އެޗްޕީއޭއިން އަންގާފައިވާ އެންގުންތަކަކީ އެންމެހާ ރައްޔިތުންގެ ސަލާމަތާއި ރައްކާތެރިކަމަށްޓަކައި އަންގާ އެންގުންތަކެއް ކަމުގައިވާތީ. އެ އެންގުންތަކާއި އެއްގޮތަށް ހުރިހާ ފަރާތްތަކުން އަމަލުކުރުމަށް އިލްތިމާސް ކުރާ ކަމަށެވެ.\nހިތަދޫ ފިޔަވައި އެހެން ރަށްތަކަށް ލުއި ދީފި


އަންހެެނެއްގެ އުރަމަތީ ހިފި މީހަކު ހައްޔަރުކޮށްފި - DhiDaily\nއަންހެެނެއްގެ އުރަމަތީ ހިފި މީހަކު ހައްޔަރުކޮށްފި\nހާދިސާ ހިނގި ވަގުތުގެ ފޮޓޯއެއް. ފޮޓޯ: އައްޒާމް/ޓްވިޓާރ\nހުޅުމާލޭ މަގަކުން ސައިކަލެެއްގައި ދުއްވައިފައި ދިޔަ އަންހެެނެއްގެ އުރަމަތީ ހިފައި، އެ އަންހެން މީހާ ސައިކަލުން ވައްޓައިލިކަމަށް ބުނާ މައްސަލައިގައި މީހަކު ހައްޔަރުކޮށް ބަންދުގެ މުއްދަތު ޖަހައިފިއެވެ.\nމި މައްސަލަ ފެންމަތިވީ އޭޕްރީލް 22 ވަނަ ދުވަހުގެރޭގެ މެންދަމުގައެވެ. މި ހާދިސާ ހިނގި ރޭ، މީހަކު ކޮށްފައިވާ ޓްވީޓެއްގައި ބުނެފައިވަނީ ބާރު އަޑެއް އިވުމުން މަގުމައްޗަށް ނުކުތްއިރު ހުޅުމާލޭ ބޮޑު މިސްކިތް ކައިރިން ސައިކަލެއްގައި ދުއްވައިފައިދިޔަ އަންހެނެއްގެ އުރަމަތީގައި ހިފައި އެ މީހާ ވައްޓައިލުމަށްފަހު، މީހަކު ފިލާފައިވާ ކަމަށެވެ.\nމި މައްސަލައިގައި ކޯޓު ޢަމުރެއްގެ ދަށުން ފުލުހުން އިއްޔެ ހައްޔަރުކުރީ ދިވެހި ފިރިހެނެކެވެ. އޭނާގެ ބަންދާމެދު ގޮތެއް ނިންމަން މިއަދު ކޯޓަށް ހާޒިރުކުރުމުން އޭނާ ބަންދުގައި ބަހައްޓަން ކޯޓުން ވަނީ 15 ދުވަހުގެ މުއްދަތެއް ދީފައެވެ.\nފުލުހުން އަންނަނީ މި މައްސަލަ ތަޙްޤީޤު ކުރަމުންނެވެ.\nކަލޭމެންގެ މަންމަ ، އަންހެނުން ، އެއްބަނޑު މީހެއް ނުވަތަ އަމިއްލަ ދަރިއެއްގެ އުރަމަތީގެ ހިފާފިއްޔާ ވެސް ތިހެން ލަފެއް ހަޔާތެއްނެތި ހޭން ތިބޭނަންތަ؟ މީ މާ މަޖާކަމަކަށް ހަދާގެން ތި އުޅޭ މީހުންނަކީ ހާދަ ލަދެއް ހަޔާތެއްގެ ކަންފުޅު ނެތް ބައެކޭ…\nSay no to any sort of abuse says:\n!This is not funny\nއޭ! މަށެން ނޫން އެއީ އިނގޭ، އެންމެން ޝައްކު ކުރަނީ މަށަށް\nSay no to any sory of abuse says:\n.Evves majaleh noon


ޑެންމާކު - ވިކިޕީޑިއާ\nEthnic groups 90.5% Danish, 9.5% other groups (Germans, Swedes, Norwegians, Bosnians, Turks, Arabs, Pakistanis, Dutch, Kurds)\nDanish or Dane/Danes\n- Current coalition V Government\n16,640 sq mi\n- Water (%) 1.64²\n- 1 October 2009 estimate 5,534,738 (108th)\n- Total $204.269 billion (49th)\n- Per capita $37,304 (16th)\n- Total $340.029 billion (27th)\n- Per capita $62,097 (5th)\nHDI (2007) 0.955\nޑެންމާކަކީ ސްކެންޑިނޭވިޔާގެ ޤައުމުތަކުގެ ތެރޭގައި ހިމެނޭ އުތުރު ޔޫރަޕުގެ ޤައުމެކެވެ.\nޑެންމާކުގެ ރަސްމީ ބަހަކީ ޑެނިޝް ބަހެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ޑެނިޝް ނުވަތަ ޑޭންސްއެވެ. ޤައުމުގެ އެންމެ ބޮޑު ޝަހަރަކީ ކޯޕަންހޭގަންއެވެ. މި ޤައުމުގެ ވެރިރަށަކީ ވެސް މިއީއެވެ. މިއީ ބަރުލަމާނީ ޑިމޮކްރަސީއެކެވެ. އަދި ދުސްތޫރީ ރަސްކަމެކެވެ. ޤައުމުގެ އާބާދީއަކީ5މިލިއަނެވެ. އެހެންކަމާއެކު، މިއީ ދުނިޔޭގައި 109 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 43098.31 އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ dk. އެވެ. ކޯލިން ކޯޑަކީ +45 އެވެ. ފައިސާގެ ގޮތުން ބޭނުންކުރަނީ ޑެނިޝް ކްރޯންއެވެ.\n“ޑެންމާކް” މި ނަމުގެ އަޞްލާ ބެހޭ ގޮތުން ވަރަށް ގިނަ ބަހުސްތަކެެއް ކުރެވިފައިވެއެވެ. އަދި ކުރެވެމުން ދެއެވެ. މި ގޮތުން ބައެއް މީހުން ޤަބޫލުކުރާ ގޮތުގައި “ޑެން” މި ބަހުގެ އަޞްލަކީ ސެންސިކިރު^ް ބަހުގެ “ދަހނުސް” އެވެ. މި ބަހުގެ މާނައަކީ ޞަޙަރާއެވެ. އަނެއް ބައި ކަމުގައިވާ “މާކް” ގެ މާނައަކީ ޖަންގަލި ކަމުގައި ގިނަ ބަޔަކު ޤަބޫލު ކުރެއެވެ. ޖުޣުރާފީ ޑެންމާކު އޮތީ ސުވިޑްންގެ ހުޅަނގު ދެކުނުގައެވެ. ނޯވޭގެ ދެކުނުގައެވެ. ޑެންމާކުގެ ދެކުނުގައި އޮތީ ޖަރުމަނެވެ. ބޯޑަރުގެ ގޮތުން ބަލާއިރު ބަލްތިކް ކަނޑާއި އުތުރު ކަނޑާ، ޑެންމާކުގެ އައްސޭރި ބޯޑަރު ހިއްސާ ކުރެއެވެ.\nއާސާރީ ގޮތުން ފެންނަން ހުރި ހެކިތަކަށް ބަލާއިރުގައި ޑެންމާކަކީ ވަރަށް ޤަދީމީ ތާރީޚެއް އޮތް ތަނެއްގެ ގޮތުގައި ފާހަގަ ކުރެވެއެވެ. ޢީސާއީ މީލާދުގެ 12500 އަހަރު ކުރީއްސުރެ ވެސް ޑެންމާކުގައި މީހުން ދިރިއުޅެމުން ގެންދެއެވެ. ހަމަ އެހެންމެ ޢީސާއީ މީލާދުގެ 3900 އަހަރު ކުރީން ޑެންމާކުގައި ދަނޑުވެރިކަމުގެ ޙަރަކާތްތައް ހިނގާފައިވާކަމުގެ ހެކިތައް ލިބެން އެބަހުއްޓެވެ. ރޯމަނުންގެ ކުރީގެ ދަގަނޑުގެ ޒަމާނުގައި (މީލާދުގެ ކުރީގެ 500 އިން ފެށިގެން މީލާދުގެ 1 އާ ހަމަޔަށް) މިހިސާބުގެ ވެހީން ވަނީ ދެކުނަށް ހިޖުރަކުރާން ފަށާފައެވެ. އެންމެ ފުރަތަމައަށް ޑެނިޝް މީހުން މި ސަރަޙައްދަށް ވަދެފައިވަނީ އަލްމާނީންގެ ދަގަނޑުގެ ޒަމާނުގައެވެ. މީލާދުގެ 1 އަހަރާއި 400 ވަނަ އަހަރާ ދެމެދުގައެވެ. ރޯމަނުން ވަނީ ޑެންމާކުގައި ތިބި އެ ބިމުގެ ވަޒަންވެރީންނާއެކު ވިޔަފާރީގެ ގުޅުންތައް ދަމަހައްޓާފައެވެ. އެހެންކަމުން ރޯމަނުންގެ ސިއްކަތައް ޑެންމާކުން ފެނިފައިވެއެވެ. މީލާދީން 8 ވަނަ ޤަރުނާއި 11 ވަނަ ޤަރުނާ ދެމެދުގައި ޑެނިޝް މީހުން ވެސް ވެފައިވަނީ ވައިކިން މީހުންގެ ތެރޭގައި ހިމެނޭ ބަޔަކަށެވެ. ވައިކިން މީހުން ވަނީ މީލާދީން9ވަނަ ޤަރުނުގައި އައިސްލޭންޑު ހޯދައި، އެތަނުގައި ވަޒަންވެރިވެފައެވެ. އެއީ އެމީހުން ފަރޯއޭ ޖަޒީތަކަށް ދިޔަ މަގުމަތީގައެވެ. އެތަނުން ގްރީންލޭންޑާއި ވިންލޭންޑުގައި ވެސް މީހުން ވަޒަންވެރިވިއެވެ. އެމީހުންގެ އޮޑިދޯނިފަހަރު ބަނުމުގެ ހުނަރު ބޭނުންކޮށްގެން އެމީހުން ވަނީ ފަރަންސޭސިވިލާތުގެ ބައެއް ތަންތަނަށާއި ބްރިޓިޝް ޖަޒީރާތަކަށް ޙަމަލާތައް ދީފައެވެ. ގްރީންލޭންޑުން ފެށިގެން ގުސްތަންތީނިއްޔާއާ ހަމަޔަށް އެމީހުން ވަނީ އެމީހުންގެ ވިޔަފާރީގެ މަގުތައް ފުޅާކޮށްފައެވެ. ޑެނިޝް ވައިކިން މީހުންނަކީ ބްރިޓެއިން އާއި ފަރަންސޭސިވިލާތާއި އަޔަރލޭންޑުގައި އެންމެ ޙަރަކާތްތެރިކޮށް އުޅުނު މީހުންނެވެ. ދޭތެރެ ދޭތެރެއިން ޑެންމާކާއި އިނގިރޭސީންނާ ދެމެދު ކުރިމަތިލުންތައް ހިނގާފައިވެއެވެ. ޑެންމާކް އީ.ޔޫ އާ ގުޅިފައިވަނީ 1 ޖަނަވަރީ 1973 ގައެވެ. މިއީ އީ.ޔޫއގެ މެންބަރަކަށްވި7ވަނަ ޤައުމެވެ.\nޑެންމާކުގެ އާބާދީގެ 90.5% މީހުންނަކީ ޑެނިޝް ނަސްލުގެ މީހުންނެވެ. 9.5% މީހުންނަކީ އެހެން ނަސްލުތަކަށް ނިސްބަތްވާ މީހުންނެވެ. މި ގޮތުން ޖަރުމަނުންނާއި ސްވީޑުންނާއި ނޮވޭޖިޔަނުންނާއި ބޮސްނިޔާ ނަސްލުގެ މީހުންނާާއި ތުރުކީންނާއި އަރަބީންނާއި އިންޑިޔާ ދަރިކޮޅުގެ މީހުންނާއި ޑަޗުންނާއި ކުރުދީން ފާހަގަކޮށްލެވެއެވެ.\nސަގާފަތުގެ ގޮތުން ބަލާއިރު ޑެންމާކުގެ ސަގާފަތަކީ ސްކެންޑިނޭވިޔާގެ އެހެން ޤައުމުތަކާ އެއް ކަންތައްތަކެއް ހިއްސާކުރާ ސަގާފަތެކެވެ.\nޑެންމާކަކީ ޔޫރަޕަށް ނިސްބަތްވާ މުއްސަނދި ޤައުމެކެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 37304 ޑޮލަރެވެ.\n↑ "Statistics Denmark – Immigrants and their descendants and foreign nationals". Dst.dk. 2009-08-12. Retrieved 2009-08-20.\n↑ 2.0 2.1 2.2 2.3 "Denmark". International Monetary Fund. Retrieved 2009-10-01.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 10 ޖުލައި 2015، 11:32 ގައެވެ.


SunOnline: Shah aai Kajol ge DDLJ alun Cinema thakah\nއައިމިނަތު ލުބާ 25 Oct 2020, 08:07\nއޮން ސްކްރީން ލޯބި ޖޯޑު ޝާހްރުކް ޚާން އާއި ކާޖޮލް މީގެ 25 އަހަރުކުރިން ކުޅުނު ފިލްމު "ދިލްވާލޭ ދުލްހަނިޔާ ލޭޖާއޭގޭ" (ޑީޑީއެލްޖޭ) އަލުން ސިނަމާތަކުގައި އަޅުވަން ނިންމައިފި އެވެ.\nއެ ފިލްމު ރިލީޒްކުރިތާ މި މަހު 25 ފުރުމާއެކު އެކަން ފާހަގަކުރުމުގެ ގޮތުން އެ ފިލްމު 18 ގައުމެއްގެ ސިނަމާތަކުގައި އަޅުވަން ވަނީ ނިންމާފައެވެ. އިންޑިއާ ސިނަމާތަކުގެ އިތުރުން ޑީޑީއެލްޖޭ އަޅުވާނީ ޖާމަނީ، ޔޫއޭއީ، ސައުދީ އަރަބިއާ ގަތަރު، ޔޫއެސްއޭ، ޔޫކޭ، ކެނެޑާ، މޮރީޝިއަސް، ސައުތް އެފްރިކާ، އޮސްޓްރޭލިއާ، ނިއު ޒިލޭންޑް، ފިޖީ، ނޯވޭ، ސުއިޑަން، ސްޕެއިން، ސްވިޓްޒަލޭންޑް، އެސްޓޯނިއާ އަދި ފިންލޭންޑުގައެވެ.\nނަވާރަސަތޭކަ ނުވަދިހަ ފަސް ވަނަ އަހަރު ރިލީޒްކުރި ކާމިޔާބު ފިލްމު ޑީޑިއެލްޖޭ އަށް ވަނީ އާންމުންގެ މެދުގައި ބޮޑު މަގްބޫލުކަމެއް ހޯދައިފަ އެވެ. ހަތަރު ކުރޯޑުން އުފެއްދި މި ފިލްމަށް ބޮކްސް އޮފީހުގައި ވަނީ 1.22 ބިލިއަން އިންޑިއަން ރުޕީސް ލިބިފަ އެވެ.\nގިނަ އެވޯޑުތަކެއް ވެސް ލިބުނު އެ ފިލްމުގެ ލަވަތަކަކީ މިއަދާ ހަމައަށްވެސް އާންމުންގެ މެދުގައި ނުހަނު މަގްބޫލު ލަވަތަކެކެވެ. މި ފިލްމަކީ ޔަޝް ޗޯޕްޅާގެ ދޮށީ ދަރިފުޅު އަދިތިޔާ ޗޯޕްޅާގެ އަލަތު ޑައިރެކްޝަނެވެ.


އިތުރު ދައުރަކަށް އިންތިހާބުވެއްޖެ ނަމަ، ނުކުޅެދުންތެރިކަން ހުންނަ ކުދިންނަށް ސަރުކާރުން ދެމުން އަންނަ އިނާޔަތް 5000ރ. އަށް ބޮޑު ކުރުމަށް ރައީސް އަބްދުﷲ ޔާމީން ވައުދުވެވަޑައިގެންފި އެވެ.\nގައްދޫގެ ނުކުޅެދުންތެރި މީހަކު ބެލޭނެ ގޮތެއް ނެތިފަައި\nގދ. ގައްދޫގައި ދިރިއުޅެމުން އަންނަ ސިކުނޑީގެ ނުކުޅެދުންތެރިކަން ހުރި އަންހެނަކު ބެލެހެއްޓޭނެ ގޮތެއް ނެތި، އުނދަގޫތައް ކުރިމަތިވުމުގެ ޝަކުވާ އާންމުން ކުރަމުން ދާ ކަމަށް އެ ރަށު ކައުންސިލުން މިއަދު ބުނެފި އެވެ.\nMarch 02, 2018 35\nލޯފަން އާދަމްބެ، ދައުލަތުގެ ބެލުމުގެ ދަށަށް ގެންގޮސްފި\nހދ. ނޮޅިވަރަންފަރުގައި އަޅާލާނެ މީހަކު ނެތި ހާލުގައި ޖެހިފައިވާ ލޯފަން މީހެއް ކަމަށްވާ އާދަމް އަލީ (އާދަމްބެ)، ގަރީބީ ވިލާ، ދައުލަތުގެ ބެލުމުގެ ދަށަށް ގެންގޮސްފައިވާ ކަމަށް ޖެންޑާ...\nހދ. ނޮޅިވަރަންފަރު، ގަރީބީ ވިލާ، އާދަމް އަލީ (އާދަމްބެ)، 75، އަކީ މުސްކުޅި ބަލީގައި އުޅެމުން އަންނަ ލޯފަން މީހެކެވެ. އާދަމްބެ އަށް މި މަހުގެ 10 ވަނަ ދުވަހު ސްޓްރޯކެއް ޖެހި ހާލު...\nލޯފަން ދިވެހިން، ޒަމާނީ ވަސީލަތްތަކުގެ އިންތިޒާރުގައި\nއުފަންވިއިރު ވެސް ފެނުމުގެ ނަސީބުން މަހުރޫމް ވެފައިވާ މުހައްމަދު މުސްލިމަށް ހިނގާބިނގާވެ އުޅުމަކީ އެހާ އުނދަގޫ ކަމެއް ނޫނެވެ. އދ. ހަންޏާމީދުއަށް އުފަން 29 އަހަރުގެ ޒުވާނާއަށް ރަށް ހިތުދަހެވެ. އެރަށު އިންޖީނުގޭ އެޑްމިން އެސިސްޓެންޓަކަށް މުސްލިމް މަސައްކަތް ކުރާއިރު ކަރަންޓް ބިލް ބަހަން އެކަނި ގޮސް އުޅެ އެވެ. ނަމަވެސް އޭނާއަށް...\nލޯފަން ދެ މީހެއްގެ ލޯބި އެންމެ ފަހުން ކައިވެންޏަށް\nބޭންކެއްގައި ކްލާކެއްގެ ވަޒީފާ އަދާކުރާ ޕޫރަން ސިންގް މީނާ، 23، އާއި ޕޯސްޓްގްރެޖުއޭޓް ސްޓޫޑަންޓެއް ކަމަށްވާ ޕުޝްޕަންޖަލީ، 21، މިދިޔަ ހުކުރު ދުވަހު ވަނީ ކައިވެނި ކޮށްފަ އެވެ. މި މީހުން ކައިވެނިކުރީ ދޮޅު އަހަރު ވަންދެން ލޯބިވެގެން އުޅުމަށް ފަހުގަ އެވެ. އެހެން މީހުންނާ މި ދެމަފިރިންގެ ތަފާތީ އެންމެ ކަމެކެވެ. ދެ މީހުންގެ ވެސް ލޮލަކަށް...\nނަތަން ރިޑްލިކާ އުފަންވި އިރު ވެސް ފައިގެ ފަލަމަސްގަނޑު ހިމެނޭ ބައެއް ނެތެވެ. އޭނާގެ އުކުޅުވަޅާ ގުޅިފައިވަނީ ކަކުލު ހުޅެވެ. ނަމަވެސް މި ބޮޑު އައިބާއެކު އުފަންވިޔަސް މިކަމުގެ ސަބަބުން އޭނާގެ ދިރިއުޅުމަށް ނޭދެވޭ އަސަރު ފޯރިޔަ ނުދިނުމަށް ނަތަން ވަނީ އަޒުމު ކަނޑައަޅައިފަ އެވެ.\nSeptember 20, 2017 34\nއަޅާލާނެ މީހަކު ނުވުމުން، ފެށި ކާމިޔާބު ވިޔަފާރި\nފެންނަ ފެނުމަށް އެއީ ވަރަށް ބަލި މީހެކެވެ. އޭނާ މަސައްކަތް ކުރަނީ އެއް އަތުންނެވެ. ނަމަވެސް އެނގޭ ހެއްޔެވެ. އޭނާއަކީ ހަ ރަށު މީހުން އެއްފަސްވެ އުޅެމުންދާ ށ. ފުނަދޫގައި ހުރި އެންމެ ހީވާގި އެންމެ މަސައްކަތްތެރި މީހާ އެވެ. ކުރަން ނުދަންނަ މަސައްކަތެއް ނެތޭ ވެސް ބުނެވިދާނެ އެވެ. މިއީ ށ. ފުނަދޫ، މާޒީ، އަބްދުﷲ މުހައްމަދެވެ.\nSeptember 02, 2017 12\nވިލިޖޯލި: މިއީ ކޮން ބައެއް؟\nކޮންމެ ހުކުރު ދުވަހެއްގެ ހަވީރު، ރަތް ކުލައިގެ ޖެކެޓެއް ލައިގެން ވިލިމާލޭގެ އެކި ހިސާބުތަކުން އެ މީހުން ފެންނާނެ އެވެ. މުސްކުޅިންނާއި ބަލި މީހުންގެ ގޭގެ އަށް ޒިޔާރަތްކޮށް، އެ މީހުންގެ ހާލު ބަލާނެ އެވެ. ވިލިމާލޭގައި ތިބި ނުކުޅެދުންތެރިކަން ހުންނަ މީހުންގެ ކަންބޮޑުވުންތައް އަހާނެ އެވެ. މިކަމުގައި ވެސް އެންމެ ހާއްސަ ކަމަކީ ވަކި...\nއިންޑިއާގެ ހަރްޔާނާއަށް އުފަން މަދަން ލާލް، 45، އަކީހިތްވަރުގަދަކަމުގެ މިސާލެކެވެ. އަދި މިއީ ނުކުޅެދުންތެރިކަން ހުންނަ މީހުންނަށް އިންޑިއާގައި އޮންނަ ތަފާތުކުރުން ވެސް މަދަން ލާލްގެ ދިރިއުޅުމުން ފެނެ އެވެ.


Covid ge ithuru mareh, Number 69 ah\nކޮވިޑްގެ އިތުރު މަރެއް، ނަންބަރު 69 އަށް\nކޮވިޑް-19 ޖެހިގެން އިތުރު މީހަކު މަރުވެއްޖެ އެވެ.\nހެލްތް މިނިސްޓްރީން ދެންމެ ބުނީ މިއަދު ހަވީރު ހަތަރެެއް ޖެހިއިރު އައިޖީއެމްއެޗަށް ގެނައި މީހަކު ކޮވިޑް-19 އަށް ޕޮޒިޓިވްވެފައިވާ ކަމަށެވެ. އެމީހާ ގެނައިިރުވެސް ހެއެއް ނެތެވެ. އެއީ އުމުރުން 86 އަހަރުގެ ދިވެހި ފިރިހެނެކެވެ. އޭނާ މަރުވީ ހަވީރު 4:20 ގައެވެ.\nއޭނާގެ މަރާއެކު ރާއްޖެއިން ކޮވިޑްގައި މަރުވި މީހުންގެ އަދަދު ވަނީ 69 އަށް އަރާފައެވެ.\nކޮވިޑް ޖެހި ފަރުވާ ދެމުންދަނިކޮށް މިއަދު ހެނދުނުވެސް މީހަކު މަރުވިއެވެ. ހެނދުނު މަރުވެފައިވަނީ އުމުރުން 82 އަހަރުގެ ދިވެހި އަންހެނެެއް ކަމަށެވެ. އޭނާ މަރުވީ ހެނދުނު 11:12 ގައެވެ. އެ މީހާ މަރުވީ ކޮވިޑް-19 ގެ އެންމެ ހާލު ބޮޑު ބަލި މީހުންނަށް ފަރުވާ ދިނުމަށް ދިވެހިންގެ މައި ހޮސްޕިޓަލް ދަރުމަވަންތަގެ 11 ވަނަ ފްލޯގައި ގާއިމުކޮށްފައިވާ ފެސިލިޓީގައި ފަރުވާ ދެމުން ދަނިކޮށެވެ.\nމިހާތަނަށް ރާއްޖެއިން މަރުވީ 61 ދިވެހިންނާއި 8 ބިދޭސީންނެވެ.\nމި އަހަރު ފެށުނީއްސުރެ ކޮވިޑް ހާލަތު ވަރަށް ބޮޑަށް ގޯސްވެފައި އޮތުމަށް ފަހު ކޮވިޑްގެ ނަންބަރުތައް ދަނީ ދަށްވަމުންނެވެ. މިއަދު ޕޮޒިޓިވްވީ 82 މީހުންނާއެކު ރާއްޖޭގެ ކޮވިޑް ނަންބަރު ވަނީ 26،000 ވުރެ މައްޗަށް ގޮސްފައެވެ. މިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 2،584 މީހުންނެވެ. މިހާތަނަށް 23،360 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 68 މީހަކަށް ދަނީ ފަރުވާ ދެމުންނެވެ.\nނައިފަރުގަައި ކޮވިޑަށް ފަރުވާ ހޯދަމުންދިޔަ މީހަކު މަރުވެއްޖެ


Diver maruvi khabaru hohalhaigai thibi kudinnah dheefaeh nuvey\nދުނިޔެ - ހޮހަޅާގައި ތާށިވި ކުދިން\nޑައިވަރު މަރުވި ޚަބަރު ހޮހަޅައިގައި ތިބި ކުދިންނަށް ދީފައެއް ނުވޭ\nޑައިވަރު މަރުވި ވާހަކަ ނުބުނީ އެކުދިންގެ ރައްކަލަކަށް\nހޮހަޅާގައި ދަނީ އޮކްސިޖަންގެ ލެވެލް ދަށްވަމުން\nއެ ކުދިން ސަލާމަތް ކުރުމަކީ އުދަނގޫކަމެއް\nކ. މާލެ7ޖުލައި 2018 | ހޮނިހިރު 07:33 3,100\nހޮހަޅާގައި ތާށިވެފައި ތިބި ތައިލެންޑުގެ ފުޓްބޯޅަ ޓީމް - ފޭސްބުކް\nތައިލެންޑްގެ ހޮހަޅައިގައި ތާށިވެފައިވާ 12 ކުދިންނާއި ފުޓް ބޯޅަ ކޯޗު ސަލާމަތް ކުރުމުގައި ހަރަކާތްތެރި ވަމުން ދަނިކޮށް ޑައިވަރަކު މަރުވި ވާހަކަ ހޮހަޅައިގައި ތިބި ކުދިންނަށް ދީފައި ނުވާ ކަމަށް ރިޕޯޓްތައް ބުނެފިއެވެ.\nކުރީގެ ސާޖެންޓެއް ކަމަށްވާ އުމުރުން 38 އަހަރުގެ ސަމަން ގުނާން މަރުވެފައިވަނީ ބުރާސްފަތީގެ ރޭ ހޮހަޅައަށް އޮކްސިޖަން ފޯރު ކޮށްދިނުމަށްފަހު ހޮހަޅައިން ނުކުތުމަށް ދަނިކޮށް، އޭނާގެ އޮކްސިޖަން ފުޅި ހުސްވެގެނެވެ. ކުދިން ސަލާމަތް ކުރުމަށް އޭނާ ބައިވެރިވީ އަމިއްލަ ގޮތުންނެވެ. ސާޖެންޓް ކަމުން މިހާރު ރިޓަޔަރ ކޮށްފައިވާ ގުނާން މަރުވުން ހަށިގަނޑު ނެރެދީފައި ވަނީ އޭނަގެ ޑައިވިން ޕާޓުނަރެވެ.\nމި ވަގުތު ވެސް ގާތް ގަޑަކަށް 1000 މީހުން އެ ކުދިން ސަލާމަތް ކުރުމަށް ދަނީ ހަރަކާތްތެރި ވަމުންނެވެ. އޭގެ ތެރޭގައި ޑައިވަރުންނާއި ސިފައިންގެ އިތުރުން އާންމުން ވެސް ހިމެނެއެވެ. ރެސްކިއު އޮޕަރޭޝަންގައި ހަރަކާތްތެރިވާ މީހުން ބުނީ ސާޖެންޓް މަރުވި ނަމަވެސް ކުދިން ސަލާމަތްކުރުމުގެ މަސައްކަތަށް ބިރުން ފަހަތަށް ނުޖެހޭނެ ކަމަށާއި އެ ހާދިސާއިން އިބްރަތް ލިބިގަންނާނެ ކަމަށެވެ.\nހޮހަޅައިގައި ތާށިވެފައި ތިބި ކުދިން ސަލާމަތް ކުރުމަށް އަވަސް ހައްލެއް ހޯދަމުންދާއިރު ތަޖުރިބާކާރުންނާއެކު ވެސް ޑައިވް ކޮށްގެން އެ ކުދިން ނެރުމަކީ ވަރަށް ނުރައްކާތެރި ކަމެކެވެ. ޕްރޮފެޝަނަލް ޑައިވަރަކު އޮކްސިޖަން ފޯރުކޮށްދީފައި އެބުރި އައި ވަގުތު މަރުވުމުން އެ އޮޕަރޭޝަންގައި ހުރި ނުރައްކާ ކުރިން ހީވެފައި އޮތް ވަރަށް ވުރެ ބޮޑުކަން ވަނީ ކަށަވަރު ކުރެވިފައެވެ.\nހޮހަޅައަށް އޮކްސިޖަން ފޯރުކޮށްދޭން ޑައިވަރު ގޮސްފައި ވަނީ ވާރޭވެހުމުގެ ސަބަބުން ހޮހަޅައިގެ ތެރޭގައި ފެން ބޮޑުވެ އޮކްސިޖަން ހުރި މިންވަރު ދަށްވުމުންނެވެ. އޮކްސިޖަން ލެވެލް މިހާރު 15 ޕަސަންޓުގައި ހުރުމުން ކަމާއިބެހޭ ފަރާތްތަކުން ދަނީ ކަންބޮޑުވުން ފާޅުކުރަމުންނެވެ. އާއްމުކޮށް ނޭވާލާއިރު އޮކްސިޖަން ހުންނަން ޖެހޭނީ 21 ޕަސަންޓުގައެވެ. މިކަމުގެ ސަބަބުން ފުރާނައަށް ނުރައްކާވުމަކީ ވެސް އެކަށީގެންވާ ކަމެއް ކަމަށްވެ އެވެ.\nއެހެންކަމުން އެ ހޮހަޅައަށް ސާފުވައި ވައްދާދޭނެ ނިޒާމެއް ގާއިމް ކުރުމުގެ މަސައްކަތް ވަނީ ފަށައިފައެވެ.


Mayor, Addu Football Championship 2020 nimmumuge rasmiyaathu sharafuveri kohdhehvaifi\nމޭޔަރ، އައްޑޫ ފުޓުބޯޅަ ޗެމްޕިއަންޝިޕް 2020 ނިންމުމުގެ ރަސްމިއްޔާތު ޝަރަފުވެރި ކޮށްދެއްވައިފި\n20 މާރޗް 2021 10 months ago\nމޭޔަރ، ޢަބްދުﷲ ޞާދިޤް، އައްޑޫ ފުޓުބޯޅަ ޗެމްޕިއަންޝިޕް 2020 ނިންމުމުގެ ރަސްމިއްޔާތު މިއަދު ޝަރަފުވެރި ކޮށްދެއްވައިފިއެވެ. މި ރަސްމިއްޔާތު އޮތީ މިއަދު ހަވީރު އައްޑޫ ފުޓުބޯޅަ ސްޓޭޑިއަމްގައެވެ.\nމި ރަސްމިއްޔާތުގައި ވާހަކަފުޅުދައްކަވަމުން މޭޔަރ ވިދާޅުވީ، އައްޑޫ ސިޓީ ކައުންސިލުން މިފަދަ މުބާރާތެއް ރޭވުމުގެ އެންމެ މުހިންމު ސަބަބަކީ ޒުވާނުންނަށް ފުޓުބޯޅަ ކުޅުމުގެ ފުރުސަތު ހޯދައިދިނުމާއި، ޒުވާނުންގެ ހުނަރު އިތުރުކޮށްދިނުން ކަމުގައެވެ. އަދި މި އަހަރުވެސް ކަނޑައެޅިފައިވާ ތާރީޚުގައި މި މުބާރާތް ބާއްވާނެކަން ފާހަގަކުރައްވައި މޭޔަރ ވަނީ މިހާރުން ފެށިގެން މި އަހަރުގެ މުބާރާތަށް ތައްޔާރުވުމަށް ހުރިހާ ޓީމުތަކަށް ގޮވާލައްވައިފައެވެ.\nމީގެ އިތުރުން މޭޔަރ ވިދާޅުވީ، ކުޅިވަރުގެ ވަސީލަތްތައް ތަރައްޤީކުރުމަށް މަސައްކަތް ކުރެއްވުމަކީ ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙްގެ ވަޢުދުފުޅެއް ކަމަށާއި، އައްޑޫ ސިޓީ ކައުންސިލުން މިހާތަނަށް އެންމެ ބޮޑު ހޭދައެއް ކޮށްފައި ވަނީ އައްޑޫގެ ޒުވާނުންނަށްޓަކައި ހުރިހާ އަވަށެއްގައިވެސް ފުޓުބޯޅަ ދަނޑުތައް ތަރައްޤީ ކުރުމަށް ކަމަށެވެ.\nމޭޔަރގެ ވާހަކަފުޅުގައި އިތުރަށް ވިދާޅުވީ، ދެކުނުގެ ހުރިހާ އަތޮޅެއް ހިމޭނެހެން ސަރަޙައްދީ ފުޓުބޯޅަ މުބާރާތެއް ބޭއްވުމަށް ކައުންސިލްތަކުންނާއި ފުޓުބޯޅައާ ގުޅޭ ކުލަބުތަކާއެކު މަޝްވަރާކުރައްވަމުން ގެންދަވާ ކަމަށެވެ.\nމޭޔަރގެ ވާހަކަފުޅު ނިންމަވާލައްވަމުން ވަނީ، ފުޓުބޯޅައިން ކުރިއަށް ދިއުމަށްޓަކައި އެންމެހައި ކުޅުންތެރިންވެސް ހިތްވަރާއެކު މަސައްކަތް ކުރެއްވުމަށް ގޮވާލައްވައިފައެވެ.\n23 ޖަނަވަރީ 2021 އިން 20 މާރިޗު 2021ގެ ނިޔަލަށް ކުރިއަށްގެންދިޔަ އައްޑޫ ފުޓުބޯޅަ ޗެމްޕިއަންޝިޕްގެ ޗެމްޕިއަންކަން ހޯދީ ފޭދޫ ސްޕޯޓްސް ކަމަށްވާއިރު، މުބާރާތުގެ ދެވަނައަށް ދިޔައީ މެދުވަލު ފުޓުބޯޅަ ކްލަބެވެ. އައްޑޫ ފުޓުބޯޅަ ޗެމްޕިއަންޝިޕް 2020ގެ މުޅި މުބާރާތުގެ އެންމެ މޮޅު ކުޅުންތެރިއަކަށް ހޮވުނީ ފޭދޫ ސްޕޯޓްސްގެ ޔޫސުފް ސިދާމް ޢަލީ ކަމަށްވާއިރު، މުބާރާތުގެ ފެއަރޕްލޭ ޓީމަކީ ފާހި ސްޕޯޓްސް އެވެ. މި މުބާރާތުގއި އެންމެ ގިނަ ގޯލު ޖެހި ކުޅުންތެރިއަކީ ހަ ގޯލު ކާމިޔާބުކުރި އެފްސީ ބޭރުމަތިގެ ޝަމްވީލް ޤާސިމް ކަމަށްވާއިރު، މުބާރާތުގެ 20 އަހަރުން ދަށުގެ އެންމެ މޮޅު ކުޅުންތެރިއަކަށް ހޮވުނީ ފޭދޫ ސްޕޯޓްސްގެ ސިދާމް ޢަލީ އެވެ. އަދި މުބާރާތުގެ އެންމެ މޮޅު ކޯޗަކަށް ހޮވުނީ ފޭދޫ ސްޕޯޓްސްގެ ކޯޗު، އިބްރާހިމް ނިޒާރެވެ.\nއައްޑޫ ފުޓުބޯޅަ ޗެމްޕިއަންޝިޕްގެ ފެއަރޕްލޭ ކުޅުންތެރިއަކަށް އެފްސީ ބޭރުމަތިގެ މޫސާ ވަޙީދު ހޮވުނުއިރު، މުބާރާތުގެ އެންމެ މޮޅު މިޑްފީލްޑް ކުޅުންތެރިއަކަށް ހޮވުނީ އެފްސީ ބޭރުމަތިގެ ޝަމްވީލް ޤާސިމެވެ. އަދި އެންމެ މޮޅު ފޯރވާޑް ކުޅުންތެރިއަކަށް ހޮވުނީ ފޭދޫ ސްޕޯޓްސްގެ ޢަލީ ނާފިއު އެވެ.\nމީގެ އިތުރުން، މި މުބާރާތުގެ އެންމެ މޮޅު ގޯލްކީޕަރަކީ މެދުވަލު އެފްސީގެ މުޙައްމަދު ޒަޔާން ކަމަށްވާއިރު، އެންމެ މޮޅު ޑިފެންޑަރަކީ ފޭދޫ ސްޕޯޓްސްގެ ޙަސަން ހަނީފެވެ.\nއައްޑޫ ފުޓުބޯޅަ ޗެމްޕިއަންޝިޕަކީ އައްޑޫ ޒުވާނުންގެ މެދުގައި އެއްބައިވަންތަކަން އަށަގަނުވައި ކުޅިވަރުގެ ރޫޙް އާލާކޮށް އައްޑޫގައި ހުނަރުވެރި ފުޓްބޯޅަ ކުޅުންތެރިން އުފައްދައި ވާދަވެރި މާހައުލެއްގައި އެކުޅުންތެރިންނަށް ކުޅުމުގެ ފުރުސަތު ހޯދައިދިނުމުގެ މަޤްސަދުގައި އައްޑޫސިޓީ ކައުންސިލުން އިންތިޒާމްކޮށްގެން ކުރިއަށްގެންދާ މުބާރާތެކެވެ. އައްޑޫ ފުޓުބޯޅާ ޗެމްޕިއަންޝިޕް 2021 ފެށުމަށް ހަމަޖެހިފައި ވަނީ 26 ޑިސެންބަރު 2021 ގައެވެ.


Sushant ge handhaanugai Pavitra Rishta ge sequel eh | Mihaaru\nސުޝާންތުގެ ހަނދާނުގައި "ޕަވިތުތަ ރިޝްތާ" ގެ ސީކްއެލްއެއް\n19 ޖުލައި 2020 - 08:16\nމިދިޔަ މަހު މަރުވި އެކްޓަރު ސުޝާންތު ސިންގް ރާޖްޕޫތަށް ދޭ ޓްރިބިއުޓެއްގެ ގޮތުގައި، އޭނާ އެކްޓިން އަށް ނުކުތް މަގުބޫލު ސިލްސިލާ "ޕަވިތުރަ ރިޝްތާ" ގެ ސީކްއެލްއެއް އޭގެ ޕްރޮޑިއުސަރު އެކްތާ ކަޕޫރް ހަދަން ނިންމައިފި އެވެ.\nއެ ސިލްސިލާ އަކީ ޒީޓީވީން ޖޫން 1، 2009 އިން އޮކްޓޯބަރު 25، 2014 އަށް ގެނެސްދިން ސިލްސިލާއެކެވެ. "ޕަވިތުރަ ރިޝްތާ" އަކީ ސުޝާންތާއި އޭރު އޭނާ ލޯބީގެ ގޮތުން ގުޅިގެން އުޅުނު އަންކިތާ ލޯކަންދޭ ލީޑް ރޯލް ކުޅުނު ސިލްސިލާއެކެވެ.\nނަމަވެސް 2013 ގެ ފިލްމު "ކައި ޕޯ ޗޭ" އިން ފުރުސަތު ލިބުމުން ސުޝާންތު ވަނީ ސިލްސިލާ ދޫކޮށްލައި، ފަހުން ޓީވީ ސިލްސިލާތައް ކުޅުން އެއްކޮށް ހުއްޓާލައިފަ އެވެ. އޭނާ ސިލްސިލާ ދޫކޮށްލުމުން، ކުޅެމުން ދިޔަ ކެރެކްޓާ މާނަވް ދޭޝްމުކްގެ ރޯލް ފަހުން ކުޅުނީ ހިތޭން ތޭޖްވާނީ އެވެ.\nމީޑިއާތަކުން ބުނިގޮތުގައި "ޕަވިތުރަ ރިޝްތާ" ގެ ސީކްއެލްއެއް ހަދަން ނިންމައި، އެކްތާ މިހާރު ވަނީ އޭގެ ވާހަކަ ސުޝާންތުގެ ކުރީގެ ލޯބިވެރިޔާ އަންކިތާއާ ވެސް ހިއްސާކޮށްފަ އެވެ. އަދި އެކްތާ މިހާރު އަންނަނީ ސްކްރީން ރައިޓަރުންތަކަކާ ގުޅިގެން އޭގެ ވާހަކަ ކުރިއަށް ގެންދާނެ ގޮތް ވެސް ރާވަމުންނެވެ.\nއަންކިތާ އަކީ ވެސް މިހާރު ބޮލީވުޑްގެ ފިލްމުތައް ކުޅޭ ބަތަލާއެކެވެ. އޭނާގެ އަލަތު ފިލްމަކީ މިދިޔަ އަހަރު ރިލީޒްކުރި ކަންގަނާ ރަނާވަތުގެ "މަނިކަރްނިކާ: ދި ކްއީން އޮފް ޖާންސީ" އެވެ. އަދި މި އަހަރުގެ މާޗްގައި ރިލީޒްކުރި "ބާގީ 3" ގެ ރޯލެއް ވެސް އަންކިތާ ކުޅެފައިވެ އެވެ.\nބޮލީވުޑަށް ނުކުމެ ކުޑަ ދުވަސްކޮޅެއްގެ ތެރޭގައި ކާމިޔާބު އެކްޓަރަކަށްވި ސުޝާންތު، 34، ދަންޖެހިގެން މަރުވީ މިދިޔަ މަހުގެ 14 ވަނަ ދުވަހު އެވެ. އޭނާގެ އެންމެ ފަހުގެ ފިލްމު "ދިލް ބޭޗާރާ" މި މަހުގެ 24 ގައި ޑިޒްނީ ޕްލަސް ހޮޓްސްޓާ އިން ޕްރިމިއާކުރާނެ އެވެ.\nބޮލީވުޑް އަމިއްލައަށް މަރުވުން އެކްތާ ކަޕޫރު ޓީވީ ސިލްސިލާ\nކަލޭގެ އިދިކޮޅު އަގަ\nހޫނ ދެން ތި ވަރަށް ވާހަކަ ދައްކާނީ އެގިގެންތަ؟އަމިއްލަ އާއިލާގެ މީހަކަށް އޭނާއަށް ވީގޮތް ވީނަމަ ތިވާހަކަ ނުދައްކާނެ.\nތަނެއްގަ ޖަހާހާ އެއްޗެއް ކަލޭ ކިޔާފަ ކޮމެންޓްކުރަން ޖެހޭތަ؟\nފިސާރި ސުސާންތު އެންނުން. މީނަގެ ހަބަރު ރާއްޖޭގެ ނޫސްތަކުގަ ޖަހަނީމި ކޮންބޭނުމެއްގަބާވަޔޭ ހިތައްއަރާ.


ފަރުދީގުޅުމުގެ ތޫނުފިލިކަން މުހިންމު ހުނަރެއް – Vedhun\nފަރުދީގުޅުމުގެ ތޫނުފިލިކަން މުހިންމު ހުނަރެއް\nއަފްރާޚް December 9, 2013 ފަރުދީގުޅުމުގެ ތޫނުފިލިކަން މުހިންމު ހުނަރެއް2013-12-09T04:00:00+00:00 ލުއި ހުނަރު No Comment\nލުއި ހުނަރާއި ބެހޭ ޢިލުމުގެ މުހައްރިރުން ބުރަވާގޮތުގައި އިންސާނުންގެ ކިބައިގައި ޖުމްލަ ގޮތެއްގައި ހުންނަނީ ހަތްވައްތަރެއްގެ ތޫނުފިލިކަމެވެ. އެކިއެކި ތޫނު ފިލިކަން އެކި މީހުންގެ ގައިގާ އެކިވަރަށް އަށަގަންފައި ހުންނައިރު، މިހަތްވައްތަރުގެ ތެރެއިން ފަސްބާވަތުގެ ތޫނުފިލިކަމަކީ ޢިލްމީ ހުނަރުތަކެވެ. އަނެއް ދެބާވަތަކީ ހިލްމީ ހުނަރުތަކެވެ. އިލްމީ ހުނަރު ތަކުތެ ތެރޭގައި ހިމެނެނީ އެއީ ބަހުރަވީ ތޫނިފިލިކަން، ހިސާބުކިތާބުގެ ތޫނުފިލިކަން، މިއުޒިކީ ތޫނުފިލިކަން، ޖިސްމާނީ ތޫނުފިލިކަން އަދި ސިފަކުރުން ނުވަތަ މަންޒަރީ ތޫނު ފިލިކަމެވެ. ފަރުދީގުޅުމުގެ ތޫނުފިލިކަމާއި އަމިއްލަ ޒާތީ ތޫނުފިލިކަން ހިމެނިގެން ދަނީ ހިލްމީ ހުނަރުތަކުގައެވެ.\nފަރުދީ ގުޅުމުގެ ތޫނުފިލިކަމަކީ އެހެން މީހުންނާއި އެކު އެމުނިއެކުލެވިގެންވާ ގޮތެއްގެމަތިން ކޮންމެ ހާލަތެއްގައިވެސް މުއަމަލާތްކުރުމުގެ ޤާބިލްކަމާއި ހުނަރުވެރިކަން ހުރުމެވެ. މެނޭޖްމަންޓް ސްކިލް ނުވަތަ ހިންގުންތެރި ކަމުގެ ހުނަރަކީ ފަރުދީ ގުޅުމުގެ ހުނަރާއި ދާދި އެކައްޗެކެވެ. ފަރުދީ ގުޅުމުގެ ތެރެއިން އެކަށީގެންވާ ރަނގަޅު ގޮތެއްގައި ކާމިޔާބު ކަމާއި އެކު މީހުންނާއި މުއާމަލާތްކުރުމުގައި މައިގަނޑު ފަސްކަމަކަށް ގާބިލްވުމަކީ މުހިންމު ކަމެކެވެ.\n1- އަމިއްލައަށް ހޭލުންތެރިވުން\nތިމާގެ މޫޑުހުންނަގޮތައި، ވިސްނުމުގެ ހާލަތު އަމިއްލައަށް ދެނެގަނެ އެހެން މީހުންނަށް އެކަމުގެ ސަބަބުން ކޮށްފާނެ އަސަރުތަކާއި މެދު ވިސްނާ އަދި ތިމާއާއި މެދު އެހެން މީހުން ދެކޭނެ ގޮތް އަމިއްލައަށް ވަޒަންކުރުން\n2- އަމިއްލަ ކޮންޓްރޯލް\nޖަޒްބާތުތައް އަމިއްލައަށް މެނޭޖު ކުރަން އެނގުމާއި އެކު މުނާސިބު ނޫން ޖަޒްބާތެއްގައި ހުންނަވަގުތުތަކުގައިވެސް މުއާމަލާތްކުރެވޭ ވަގުތުތަކުގައި އެމުއާމަލާތަކާއި ގުޅޭގޮތަށް ހުންނަވާ އަސްލު ސޫރާގައި ހުރުމުގެ ޤާބިލްކަން ލިބުން\n3- ރަނގަޅަށް އަޑު އެހުން\nއަނެކާ ދައްކާ ވާހަކަ އަޑު އެހުމުގެ ޤާބިލްކަން ހުރުމާއި އެކު އަޑުއެހުމުގެ ތެރެއަށް އަމިއްލައަށް ވަދެ އަޑުއަހެމުގެ ފޯކަސް ގެއްލުވާނުލާ އެމީހާ ދައްކާ ވާހަކަ އަމިއްލައަށް ފަހުމުވިވަރު ދެނެގަނެ މާބޮޑަށް ލެނބި ހުސްވުމުގެ ބަދަލުގައި އަމިއްލަ އިހިސާސްތައް މެދުމިނުގައި ހިފެހެއްޓުން\n4- އެހެންމީހުންގެ ޝައުގުތައް ބަލައިގަތުން\nތިމާ ޝައުގު ވެރިނުވާކަންކަމަށް އެހެންމީހަކު ޝައުގުވެރިވީ ނަމަވެސް އިހުތިރާމާއި އެކު އެކަން ބަލައިގަތުން އަދި އެއްބަޔަކަށް ކާމިޔާބު އަނެއް ބަޔަކަށް ނާކާމިޔާބު (ކާމިޔާބާއި – ނާކާމިޔާބު) ގެ ހާލަތްތައް މެދުވެރިވުމުން ދެބަޔަށްވެސް ކާމިޔާބު (ކާމިޔާބާއި – ކާމިޔާބު) ވެއްޖެކަމުގެ ހައްލެއް ނެރުމުގެ ޤާބިލްކަން ދެއްކުން،\n5- މުއާމަލާތްކުރުމުގެ ހުނަރު\nމުއާމަލާތްކުރުމުގެ ހުނަރު ވަރުގަދަނަމަ، ވާހަކަދެއްކުމުންނާއި، ލިޔުމުންނާއި، އަދި ހަރަކާތްތަކުން ވެސް އެހެން މީހުންނާއި ރަނގަޅު ގޮތުގައި ގުޅުން ބަދަހި ކުރެވެއެވެ. މިޒަމާނުގެ އެކިއެކި ވަޒީފާތަކަށް ނަޒަރު ހިންގާލާއިރު މީހާގެ އަމިއްލަ ކާމިޔާބުގައި އާދާކުރެވޭ ވަޒީފާ އާއި ގުޅޭގޮތުން އެމީހާކަށް ލިބިފައި ހުންނަ އިލުމު ހިއްސާކުރަނީ އެންމެ ފަނަރަ އިންސައްތައެވެ. ބަކީ ހައްޑިހަ ފަސް އިންސައްތަ ހިއްސާކުރަނީ ހިލުމައީ އެންހެމީހުންނާއި ކުރެވޭ މުއާމަލާތެވެ.\nމިދެންނެވުނީ ފަރުދީ ގުޅުމުގެ ރަނގަޅު ހުނަރުވެރިކަމެއްގައި ގާބިލްވާންޖެހޭ ފަސް ކަންތަކެވެ. އެހެންކަމުން އަޅުގަނޑުމެންގެ ފަރުދީ ގުޅުމުގެ ތޫނުފިލިކަން ތަރައްޤީ ކުރެވޭނީ ކިހިނަކުންތޯ ބަލާއިރި އަންނަނިވި ކަންކަމުން އެކަން ރަނގަޅަށް ޙާޞިލް ކުރެވޭނެއެވެ.\nފަރުދީ ގުޅުމުގެ ހުނަރު ތަރައްޤީ ކުރަންވެއްޖެކަން އަމިއްލައަށް ރޭކާލާން ޖެހެއެވެ. މީހަކާއި އޮންނަ ސާފު ގުޅުމެއް ކެނޑިގެން ގޮސްފި ނަމަ އެކަމާއި މެދު ވިސްނާ ތިމާރަނގަޅު ކޮށްލަން ޖެހޭ ކަންކަން ފާހަގަކުރާށެވެ.\nހިނިތުންވުމަކީ ދެމީހެއްގެ ދެމެދުގައި އޮންނަ އެންމެ ކުރު ދުރުމިނެވެ. އެކުވެރިކަމާއި ހިތްހެޔޮކަމާއި ހިތް ހަލާސްކަން އިހުސާސްކޮށްލަ ދިނުމަށް ހިނިތުންވެލާށެވެ،\nހަނދާންކޮށްލަން ޖެހޭ ނުކުތާއަކީ ކޮންމެ ބަހުރަވަޔަކުން ވާހަކަ ދެއްކި ނަމަވެސް ކޮންމެ މީހަކަށް އެންމެ ހިތްގައިމު އަދި އެންމެ މުހިންމު އަޑަކަށް ވެގެންދަނީ އެމީހާގެ އަމިއްލަ ނަން ކަންފަތައް އިވިގެންދާ ވަގުތުކަމެވެ. އެހެންކަމުން ވާހަކަ ދައްކާއިރު އަޑުއަހާމީހާ ސަމާލުކަން ގެއްލުނަ ނުދިނުމުގެ ގޮތުން އަޑުއަހާ މީހާގެ ސީދާ ނަމުން މުހާތަބުކޮށް ވާހަކަ ދައްކާށެވެ.\nހިތްހަމަ ނުޖެހޭ ކަމަކާއި ނުވަތަ ހިތްހަމަ ނުޖެހިފައި ހުރި މީހަކާއި ވާހަކަދައްކަން ފަށައިގަންނަ އިރު އެކެއް ސުމަކުން ބަލިވެގެން ފަށައިގަތުން (ނެގެޓިވް ވިސްނުމަކުން ފެށުން) މީގެ ބަދަލުގައި ޕޮޒިޓިވްކޮށް އިނދެގެން ކުރިއަށް ގެންދާށެވެ. ފަހުން ޤަބޫލު ކުރެވިފައިވާ ގޮތް ނޫން އެހެން ގޮތަކަށް ބަދަލުވުމަކީ ވެދާނެ ކަމެކެވެ. އަނެއްމީހާގެ ފަރާތުން ކުޑަކުޑަ އެހީތެރިކަމެއް ނުވަތަ ހިތްވަރުގެ ބަހެއް ލިބޭ ވަގުތުތަކުގައި ކުރިމަތީގައި ސާފުބަހުން ޝުކުރުވެރިވާށެވެ.\nގުޅިގެން ޓީމެއްގެ ގޮތުގައި ކުރެވޭ ކަންކަމާއި ހިންގޭ މުއާމަލާތްތަކުގައި “އަހަރެން” މިހެން ބުނުމުގެ ބަދަލުގައި “އަހަރެމެން” ބޭނުން ކުރާށެވެ.\nއަބަދު ތިމާއަކީ އެންމެ ރަނގަޅު ފަޅީގައި ހުންނަ މީހާކަން ގަބޫލު ކުރުމުގެ ބަދަލުގައި އިންސާނަކަށް ވީތީ ގޯސްވެސް ހެދޭނެކަން ވިސްނާ ބުޅިކެނޑޭނީ ކެޔޮޅު އަތުންކަން ދެނެގަނެ އަމިއްލައަށް ހެދޭ ގޯސްތައްވެސް ގަބޫލު ކުރުމަކީ އެންމެ ރަނގަޅު ގޮތެވެ.\nފަރުދީ ގުޅުމުގެ ހުނަރު ތަރައްޤީ ކުރުމުގައި އެތައް ބައިވަރު ގޮތްތަކެއްވާއިރި މިމިންވަރަކީވެސް އާއްމުފަރުދަކަށް މިކަން ރަނގަޅުގޮތުގައި ހާޞިލުކުރުމަށް ހެޔޮވަރުގެ މައުލޫމާތު ކޮޅެއްކަމަށް އުންމީދުކުރެވެއެވެ. މިފަދަ ހިލުމީ އަދި ލުއި ހުނަރުތަކަކީ އެއްފަހަރާ ލިޔުމަކުން ބަޔާން ކޮށްދެވޭވަރަށްވުރެ އޭގެ ޒާތުގައި ބޮޑަތި އަދި ދިރިއުޅުމުގެ ހުރިހާ ރޮނގަކާއިވެސް ގުޅިލާމެގިފައިވާ ކަންކަމެވެ.\n« ކާއިނާތަށްވުރެ ބޮޑު އިންސާނާ\nޢިލްމީ ނަޒަރަކުން ރެދަންލުން »


130 ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި އަޙުމަދު މޫސާގެ ބަންދުގެ މުއްދަތު އިތުރުކޮށްފި 130 ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި އަޙުމަދު މޫސާގެ ބަންދުގެ މުއްދަތު އިތުރުކޮށްފި\n130 ކިލޯގެ މަސްތުވާތަކެތީގެ މައްސަލައިގައި ހައްޔަރުކުރި އަޙުމަދު މޫސާގެ ބަންދުގެ މުއްދަތު އިތުރުކޮށްފި\nހުޅުމާލެ ފަޅުތެރެއިން ހޯދި 130ކިލޯގެ މަސްތުވާތަކެތީގެ މައްސަލައިގައި އިސްކޮށް އުޅުނުކަމުގެ ތުހުމަތުގައި ހައްޔަރުކޮށްފައިވާ އަޙުމަދު މޫސާގެ ބަންދުގެ މުއްދަތު އިތުރުކޮށްފިއެވެ.\nފުލުހުން ވިދާޅުވީ ހއ.ހޯރަފުށި ވައިލެޓްވިލާ، ޢުމުރުން 48 އަހަރުގެ އަޙުމަދު މޫސާގެ ބަންދުގެ މުއްދަތު އިތުރުކުރުމަށް ކޯޓަށް ހާޒިރުކުރުމުން، ބަންދުގައި ބަހައްޓައިގެން ތަޙުޤީގު ކުރިއަށްގެންދިއުމަށް 15 ދުވަސް ކްރިމިނަލް ކޯޓުން އިތުރުކޮށްދީފައިވާކަމަށެވެ. އޭނާގެ ބަންދުގެ މުއްދަތު އިތުރުކޮށްފައިވަނީ، ފުރަތަމަ ކޯޓުން ދިން5ދުވަހުގެ މުއްދަތު ހަމަވުމާއި ގުޅިގެންނެވެ.\nހުޅުމާލޭ ފަޅުގައި އޮތް ކަންނެލި ދޯންޏަކުން 130 ކިލޯގެ މަސްތުވާތަކެތި ފެނުނު މައްސަލާގައި7މީހަކުވަނީ ހައްޔަރުކޮށްފައެވެ. މި މައްސަލައާއި ގުޅިގެން ހައްޔަރުކުރި މީހުންގެ ތެރެއިން އަޙްމަދު މޫސާގެ އިތުރުން ގއ. ވިލިނގިލި، ލައިޓްހައުސް، ޢުމުރުން 42 އަހަރުގެ ޝަހީބް އިބްރާހިމްގެ މަޢުލޫމާތުސް ފުލުހުން ވަނީ ޢާންމު ކޮށްފައެވެ. އޭނާގެ ބަންދަށް ކްރިމިނަލް ކޯޓުން ދީފަިއވާ 15 ދުވަހުގެ މުއްދަތު އަދި ހަމައެއް ނުވެއެވެ.\nމި މަސްތުވާތަކެތި ފުލުހުން އަތުލައިގަނެފައިވަނީ ދޯންޏަކުން މަސްތުވާތަކެތި އެތެރެކުރާކަމަށް ފުލުހުންގެ އިންޓެލިޖެންސްއަށް ލިބުނު މަޢުލޫމާތަކާއި ގުޅިގެން ހިންގި އޮޕަރޭޝަނެއްގައެވެ. އެ ދޯނި ފުލުހުންގެ ބެލުމުގެދަށަށް ގެންގޮސް ބަލާފާސްކުރިއިރު އެ ދޯނިން 130 ކިލޯގެ މަސައްތުވާތަކެތި ވަނީ ފެނިފައެވެ. އެ ދޯނިން ފެނުނު މަސްތުވާތަކެތީގެ ބާވަތްތަކުގެ ތެރޭގައި މެޓައެމްފިޓަމިން އާއި ހެރޮއިން ހިމެނޭކަމަށްވެސް ފުލުހުން ވިދާޅުވެއެވެ.\nމި މައްސަލައިގައި ހިމެނޭ އަނެއް ފަސްމީހުންގެ ތެރޭގައި ހިމެނޭ ކުޑަކުއްޖާގެ ބަންދައް ޖުވެނައިލް ކޯޓުންވަނީ 10 ދުވަސްޖަހާފައެވެ. ދެން ހިމެނޭ 4މީހުން ބަންދުގައި ބޭތިއްބުމަށް ކްރިމިނަލް ކޯޓުން ވަނީ 15 ދުވަހުގެ މުއްދަތެއް ދީފައެވެ.


"ފޯނަށް ޖާސޫސު ކުރާ ފަންނިއްޔާތު އިސްރާއީލު އަތުން ސުޢޫދީ ޢަރަބިއްޔާ ގަނޭ" |\n"ފޯނަށް ޖާސޫސު ކުރާ ފަންނިއްޔާތު އިސްރާއީލު އަތުން ސުޢޫދީ ޢަރަބިއްޔާ ގަނޭ"\nއިސްރާއީލުގެ ސިއްރު ސައިބަރާނީ ކުންފުންޏަކުން ޖާސޫސީ ފަންނިއްޔާތު ސުޢޫދީ ޢަރަބިއްޔާއިން ގަނެފައިވާ ކަމަށް އިސްރާއީލުގެ ދުވަހު ނޫހެއް ކަމުގައި ހާއާރްޓިސް އިން އިއްޔެ ހާމަކޮށްފިއެވެ. މި ނޫސް ބުނާގޮތުގައި އެ ކުންފުނީގެ ނަމަކީ Quadream އެވެ. އެ ކުންފުންޏަކީ މޯބައިލް ފޯނުގެ ޙަރަކާތްތަކުގެ ތެރެއަށް ވަދެގަތުމަށް ބޭނުންވާ ތަފާތު ޕްރޮގްރާމުތައް އުފައްދާ ކުންފުންޏެކެވެ. އެ ކުންފުނިން އުފައްދާ ސާމާނުތައް ބޭނުންކޮށްގެން އެހެން މީހުންގެ މޯބައިލް ފޯނުތަކުން ސިއްރު މަޢުލޫމާތުތައް ދުރުގައި ހުރެގެން ހޯދޭނެއެވެ. އެމީހުންނަށް ނޭނގި އެ ފޯނުތަކަށް ޖާސޫސްކޮށް އެ ފޯނުގެ ކޯލްތައް ރެކޯޑް ކުރެވޭނެއެވެ.\nއެ ނޫސް ބުނާގޮތުގައި އެ ކުންފުނި ހުންނަނީ ތައްލު އަބީބުގެ ރުމާތު ގަން އަވަށުގެ ޢިމާރާތެއްގެ 19ވަނަ ބުރީގައެވެ.\nކުންފުންޏާ ބެހޭ މަޢުލޫމާތު\nއެ ނޫސް ބުނާގޮތުގައި އެ ކުންފުންޏާ ބެހޭ އެއްވެސް މަޢުލޫމާތެއް ނެޓަކުން ނުލިބޭނެއެވެ. އެ ނޫހުގެ ދިރާސާ ބުނާގޮތުގައި އެ ކުންފުނީގެ ޤާނޫނީ އޭޖެންޓުންނާއި ޣައިރު ޤާނޫނީ އޭޖެންޓުން ތިބެއެވެ.\nމި ދިރާސާ ބުނާގޮތުގައި ސުޢޫދީ ޢަރަބިއްޔާގައި ޙަރަކާތްތެރިވާ ޖާސޫސީ ފަންނިއްޔާތު ވިއްކާ ކުންފުންޏަކީ ހަމައެކަނި Quadream އެއް ނޫނެވެ. އެ ކުންފުނީގެ އިތުރަށް NSO ނަމަކަށް ކިޔާ ކުންފުންޏެއް ވެސް ސުޢޫދީ ޢަރަބިއްޔާއަށް ޖާސޫސީ ސާމާނު ވިއްކައެވެ.\nއިސްރާއީލުގެ ދުވަހު ނޫސް ބުނާގޮތުގައި Quadream އުފައްދާފައި ވަނީ 2016ގައި އިސްރާއީލުގެ ތިން މީހަކު ވެގެންނެވެ. މީގެ ތެރެއިން ދެ މީހުންނަކީ ފަނިއްޔާތުގެ ދެ މާހިރުންނެވެ. ތިންވަނަ މީހަކީ އިސްރާއީލުގެ ޖާސޫސީ އިދާރާގައި މުހިއްމު ދައުރެއް އަދާކޮށްފައިވާ މީހެކެވެ. އިސްރާއީލުގެ އެ ކުންފުނިން ބޭރަށް ވިއްކާ އެއްޗެހި ވިއްކަނީ ސައިޕްރަސްގެ InReach ނަމަކަށް ކިޔާ ކުންފުންޏަކުންނެވެ. އެ ކުންފުނިން Reign ނަމަކަށް ކިޔާ ސައިބަރާނީ ވައްކަމަށް ޚާއްޞަ ޗިޕެއް ވިއްކައެވެ. އެއްވެސް ލިންކަކާ ނުލައި މި ޗިޕަށް އައިފޯނަށް ވަދެވެއެވެ. އެންޑްރޮއިޑް ފޯނުތަކަށް ވަދެވޭނީ ފޮނުވާލެވޭ ލިންކަކަށް ފޯނު ބޭނުންކުރާ މީހާ ފިތައިލުމުންނެވެ. Reign ޕްރޮގްރާމުގެ ތެރެއިން ލައިފާ އެ ފޯނުގައި ހުންނަ ނެޓް މެސެޖްތަކާއި ވަޓްސްއަޕާއި ޓެލެގްރާމް މެސެޖްތަކާއި ފޯނުގައި ހުންނަ ފޮޓޯތައް ޖަހައިގަނެވޭނެއެވެ. އަދި އެ ފޯނުން ކުރާ ހުރިހާ ކޯލްތަކެއް އަޑުއެހޭނެއެވެ. ޖީޕީއެސްގެ ޒަރީޢާއިން ފޯނު ގެންގުޅޭ މީހާގެ ޙަރަކާތްތަކަށް ފާރަލެވޭނެއެވެ.\nމި ނޫސް ބުނާގޮތުގައި InReach ން ދޭ ޚިދްމަތްތައް ދުރުގައި ހުރެގެން ހުއްޓުވައެއް ނުލެވޭނެއެވެ. މި ޕްރޮގްރާމު ބޭނުން ކުރާ މީހާ އެއިން ނާޖާއިޒު ފައިދާ ނެގިޔަސް އެ ޕްރޮގްރާމު ހުއްޓުވާލުމުގެ ބާރު ކުންފުންޏަށް ވެސް ލިބިގެން ނުވެއެވެ.\nފޯނު ފޫއަޅުވައިލުމުގެ މަސްއަލަ\nސައިބަރާނީ މައިދާނުގައި މަސައްކަތް ކުރައްވާ ބޭފުޅުން ވިދާޅުވާގޮތުގައި ފޯނު ފޫއަޅުވައިލުމުގައި ކުރިމަތިވާ އެންމެ ބޮޑު މަސައަލައަކީ އެ ޚިދްމަތް ކޮންމެ ވަގުތެއްގައި ވެސް ހުއްޓިގެން ދިޔުމެވެ. އަދި 100 އިންސައްތަ ޚިދްމަތް ލިބޭނެކަމުގެ އެއްވެސް ޖާމިނުވުމެއް ނެތެވެ.\nފޯނު ރީސެޓް ކޮށްލުމުން އެ ޚިދްމަތް ހުއްޓިގެން ދާނެއެވެ. އެހެންކަމުން ފޯނަށް 24 ގަޑިއިރަށް ފާރަލައިދޭ އޭޖެންޓުންނަށް ބޭނުންވާނެއެވެ.\nދެކުނު އެފްރިކާއިން ފެނުނު ކޮވިޑްގެ އައު ބާވަތާމެދު ދުނިޔެ ކަންބޮޑުވެފައި\nމަޣްރިބުން އިސްރާއީލާއެކު ދިފާޢީ އެއްބަސްވުމެއް ހަދައިފި


5 Sarahahdhakah Bahaalaigen Mulhi Raajje Tharaggee Kuranee - Vaguthu\nފަސް ސަރަހައްދަކަށް ބަހާލައިގެން މުޅި ރާއްޖެ ތަރައްގީ ކުރަނީ\nއެމްޑީޕީގެ ކައުންސިލަރުންގެ ކޮންފަރެންސް - ފޮޓޯ: އެމްޑީޕީ ސެކްރެޓޭރިއެޓް/ޓްވީޓާ\nމުޅި ރާއްޖެ ތަރައްގީ ކުރުމުގެ ހާއްސަ ތަސައްވަރެއް އެމްޑީޕީގެ ކައުންސިލަރުންގެ ކޮންފަރެންސުގައި ޕްލޭނިން މިނިސްޓަރު މުހައްމަދު އަސްލަމް ހުށަހަޅުއްވައިފިއެވެ.\nރާއްޖެ ތަރައްގީ ކުރުމަށް ހުށަހެޅި ތަސައްވަރުގައި، ރާއްޖެ ތަރައްގީ ކުރާނެ ގޮތުގެ މައްޗަށް އަލިއަޅުވާލާފައި ވަނީ، ކުރިއަށް އޮތް 20 އަހަރު ތެރޭގައި މާލެ ފަދަ އިގްތިސާދީ ވަރުގަދަ ސެންޓްރަލް ރަށްތަކެއް އަތޮޅު ތެރޭގައި އުފެއްދުމަށެވެ.\nހުޅުމާލޭ ހުރަވީ ސްކޫލްގައި އެމްޑީޕީން ކުރިއަށް ގެންދާ ކައުންސިލަރުންގެ ކޮންފަރެންސްގައި ވާހަކަދައްކަމުން ޕްލޭނިން މިނިސްޓަރު މުހައްމަދު އަސްލަމް ވިދާޅުވީ، ރާއްޖެ ތަރައްގީ ކުރުމަށް ފަސް ސަރަހައްދެއް ކަނޑައަޅާފައިވާ ކަމަށާއި، ހަބްތައް ނެގުމުގައި ބަލާފައި ވަނީ ރާއްޖޭގެ ރަށްރަށުގެ އިކޮނޮމިކް ސްޓްރެންތް އާއި އާބާދީ، އާއި އެރަށެއް ޖިއޮގްރެފިކަލީ ހުރި ތަނަކާއި، ރަށުގެ ހިންގާ ހަރާކްތްތަކަށް ބެލުމަށް ފަހު ކަމަށެވެ.\n"އެކަން ބެލުމަށްޓަކައި އަޅުގަނޑުމެން ބެލީ ބޮލަކަށް ޖީއެސްޓީ ޕޭކޮށްފައި އޮތް ނިސްބަތް ވޭތުވެދިޔަ ހަތަރު އަހަރު،ބަލާފައި ހަތަރު އަހަރު ދުވަހުގެ ތެރޭގައި ނަގާފައި ކޮންމެ ރަށަކަށް ޖީއެސްޓީ ޕްރޮފައިލެއް އަޅުގަނޑުމެން ހެދީ". އަސްލަމް ވިދާޅުވިއެވެ.\nއަދި މިގޮތަށް ހަބްތައް ނާގަފައި ވަނީ، އެންމެ އިކޮނޮމިކަލީ ވަރުގަދަ، އަދި މެދަށް އިންނަ ރަށް ކަމަށް ބަލައި، އެއީ ރީޖަނަލް ހަބް ކަމަށް ކަނޑައަޅައިގެން ކަމަށް އަސްލަމް ވިދާޅުވިއެވެ. ޕްލޭނިންގ މިނިސްޓްރީގެ ވިސްނުން ހުރީ އެއީ ރީޖަނަލް ހަބްތަކަށް ކަނޑައަޅައި، އެ ހަބްތަަކުން ކައިރި ރަށްތަކަށް ހިދުމަތް ދެމުން ގެންދާނެ ގޮތަށް ހެދުމަށެވެ.\nމިގޮތުން މައި ސެންޓްރަލް ހަބެއްގެ ގޮތުގައި މާލެ ވަނީ ކަނޑައަޅާފައެވެ.\n"އޭގެ މާނައަކީ އެރަށަށް ހުރިހާ އެއްޗެއް ދާ ވާހަކައެއް ނޫން. މި އުޅޭނީކީ އެރަށަކަށް ހުރިހާ އެއްޗެއް ދޭކަށެއް ނޫން،". މިނިސްޓަރ ވިދާޅުވިއެވެ.\nރީޖަނަލް ހަބް ގޮތުގައި ފަސް ސަރަަހައްެދެއް (ސެންޓްރަލީ ޕްލޭސް ރީޖަން)\nމި ފަސް ރަށް ވަށައިގެން 20 މޭލުގައި ހުންނަ ރަށްތަކަކީ ސަބް ރީޖަންގެ ގޮތުގައި ވަނީ ކަނޑައަޅަން ނިންމާފައެވެ. އެ ރަށްތަކުގެ ތެރޭގައި ހއ. އިހަވަންދުއްޕޮޅާއި އާއި ށ. ފުނަދު އާއި ނ. މާފަރާއި ރ. ދުވާފަރާއި ބ. އޭދަފުއްޓާއި ދ. ކުޑަހުވަދު އާއި ތ. ތިމަރަފުއްޓާއި ގއ. ވިލިނގިއްޔާއި ޏ. ފުވައްމުލައް ވަނީ ހިމަނާފައެވެ. މީގެ ތެރެއިން އުތުރުގެ ސެންޓްރަލީ ޕްލޭސް ކުރާ ރަށް ވަނީ ކަނޑަނޭޅިފައެވެ.\nފަސް ރީޖަނަލް ހަބާއި ނުވަ ސަބް ރީޖަނުގައި ހިމެނޭ ރަށްތައް ވަކި ކުރުމުން، ބޮޑު ރަށަކާ ކައިރީގައި ނުހުންނަ ކުދި ކުދި ރަށްތަކެއް ބާކީވާތީ "ކަލްސްޓާސް"ގެ ގޮތުގައި، އދ. މާމިގިލި، ފ. ނިލަންދޫ، މ. މުލި، .ކޮޅުފުށި، ގދ. ފަރެސްމާތޮޑާ، ގދ. ގައްދޫ، އއ، ރަސްދޫ، އދ. މަހިބަދޫ، ވ. ފެެލިދޫ ވަނީ ހިމަނާފައެވެ. މި ރަށްތައްް ތަރައްގީ ކުރަނީ އެއް ރަށް އަނެއް ރަށާއި، ގުޅާލެވޭނެ ހެން ރަނގަޅު ދަތުރުފަތުރުގެ ނިޒާމަކާއި އެކުގައެވެ.\nމިނިސްޓަރ އަސްލަމް ވިދާޅުވީ، މާލެ ރީޖަން ބޮޑުވުމުން އެ ރީޖަންގައި ތިން ކްލަސްޓަރ ހިމަނާފައިވާނެ ކަމަށެވެ. އެއީ ރަސްދޫ، މަހިބަދޫ، ފެލިދޫއެވެ.\n"ދެން މިހެން މިކަންކޮށްފައި އަޅުގަނޑުމެން މި ބުނަނީ، މި ރީޖަންތައް މަސައްކަަތް ކުރުމުގައި އެންމެ ބޭސިކް ފަންޑަމެންޓަލް ކަަމަކީ އެއް ރަށް އަނެްއް ރަށާއި ގުޅުވާލުން. ނުގުޅޭ ކަމަށްވަންޏަކާމުން އެއް ރަށުގެ ހުންނަ ސާވިސްއެއް އަނެއް ރަށަކަށް ނުދޭނެ". މިނިސްޓަރ އަސްލަމް ވިދާޅުވިއެވެ.\nއަސްލަމް ވިދާޅުވީ، އިތުރު ފަސް ތަނެއްގައި އެއާޕޯޓް އެޅުމުން މުޅި ރާއްޖެ އެއްކޮށް ކަހަލަ ގޮތަށް އެއާ ޓްރާންސްޕޯޓުން ގުޅާލެވޭނެ ކަމަށެވެ.\n"ރައީސުލްޖުމްހޫރިއްޔާގެ ވިސްނުމަކީ ރާއްޖޭގެ މީހުން ދިރިއުޅޭ ކޮންމެ ރަށަކާއި ދުރުވެގެން 30 މިނިޓް ތެރޭގައި އެއާޕޯޓަކަށް ދެވޭނެ ހިސާބެއްގައި އެއާޕޯޓެއް އެޅޭނެ ތަނެއް އޮވެއްޖެއާ އެއާޕޯޓެއް އެޅުން". އަސްލަމް ވިދާޅުވިއެވެ.\nއެހެން ނަމަވެސް އެހާ ކައިރީގައި އެއާޕޯޓެއް އަަޅާނެ ތަނެއް ނެތިއްޖެއްޔާ ނޭޅޭނެ ކަމަށާއި، މީގެ ތެރޭގައި ހަތް ވަރަކަށް ރަށް ހިމެނޭ ކަމަށް އަސްލަމް ފާހަގަކުރިއެވެ.\nމިނިސްޓަރ ވިދާޅުވީ، ރަށްތައް ގުޅުވާލަން ނިންމާފައި ވަނީ ރަނގަޅު ހަރުދަނާ ފެރީ ނިޒާމެއްގެ ތެރެއިން ކަމަށެވެ.\n"އަޅުގަނޑުމެން މިކަން ކުރަން ބޭނުންވަނީ ތަރައްގީވެފައިވާ ގައުމުތަކުގައި ބޭނުންކުރާ ފަދަ ފެރީގެ ނިޒާމެއް. ކަނޑުގަދަވިޔަސް ދަތުރުކުރާ މީހުންނަށް ބޮޑެތި އުނދަގޫތައް ނުވާ ކަހަލަ ފެރީގެ ނިޒާމެއް،" މިނިސްޓަރު ވިދާޅުވިއެވެ.\nރަށްތައް ތަރައްގީ ކުރުމުގެ ޕްލޭން ފައިނަލް ކުރުމުގެ ކަންކަން ކުރިއަށްދާއިރު، މިއީ އަދި ކެބިނެޓުން ފާސްވެފައިވާ ޕްލޭނެއް ނޫނެވެ.\nއޮގަސްޓް 23, 2019 20:52\nރައީސް ޔާމީން ގެންގުޅުނު ސިޔާސަތެއް އެއީ ކޮންމެ 30 މިނިޓަކުން ދެވޭ ހިސާބުން އެއާޕޯޓެއް ގާއިމުކުރުން. އެކަމުގެ އަމަލީ މަސަތްކަތުގެ ބޮޑުބައި ވަނީ ފެށިފަ. އޭރު ތި މީހުން ކުރީ މަލާމާތް. ބުނީ ކީއްކުރާ އެއާޕޯޓުތަކެއް ހޭ އެހާ ބައިވަރު. މިޔަދު ދެން އިބޫގެ ވިސްނުންފުޅެކޭ ކިޔައިގެން ފޮނިކޮޅު ބޯލަން ތިއުޅެނީ\nއޮގަސްޓް 23, 2019 21:02\nރިޔާސީ ވަޢުދު ފުއްދަނީ މިގޮތަށްތޯ ؟ ރިޔާސީ ވަޢުދު މަތިން މިހާރަކު ހަދާނެއްވެސް ނެތް !\nއޮގަސްޓް 23, 2019 21:08\nހިނި އަންނަނީ! ކަލޯ އަހަރެމެންގެ ލޮލޮގަ އަދުން އެޅުވޭނީ ވަކިވަރަކަށް\nއޮގަސްޓް 23, 2019 21:09\nހުވަދުއަތޮޅު އުތުރުބުރީ ގައި ތިބީ ގަމާރުން ކަމުގައި ވާނަމަ ތިޔަކަމާއި އެއްބަސް ވާނެ، ގއ.ވިލިގިލީ ތަރައްޤީ ނުކޮށް ކީކުރަންތޯ ގދ. ތިނަދޫ ތަރައްޤީކޮށް އެކަމުގެ ދުއްތުރާ ގއ.އަތޮޅުގެ ރައްޔިތުންނަށް ޖައްސަންވީ\nއޮގަސްޓް 24, 2019 01:03\nމާލެ އައިސް ގަނަ ތެެޅުމަށްވުރެ ފަސޭހަ ވާނެކަމަށް ދެކެން\nއޮގަސްޓް 23, 2019 21:13\nވޯޓު ކައިރިވީމާ ޖަހާ ޗައްކަރު،ރައްޔިތުން ބޮލަށް ޗިޕް ޖަހަން،ރައްޔިތުނޭ ހޭލާށެވެ،ދެ އިންތިހާބުން ރައްޔިތުނަށް ދިނީ ދޯކާ،މިފަހަރު މިސަރުކާރަށް ރައްޔިތުން ބާރު ދައްކަމާ،\nއޮގަސްޓް 23, 2019 21:18\nތި ހާސަރުތައް ދެމުމަށްވުރެ ރަގަޅުވާނެ އަގުހެޔޮކޮށް އިންޑިޔާއިން ރޭޒަރު ހޯދައިގެން ގެނެސް ކަލޭމެންގެ އަމިއްލަ މަސައްކަތް ފަށާގަތަސް!\nއޮގަސްޓް 23, 2019 22:19\nހަތިލަ ހުންނަ ރޭޒަރުން އިސްތަށި ބާލާ! ކުރެވެންޏާކުރެވޭނީ ރައީސް ޔާމީން ފަށާފައި ހުއްޓާ ހުއްޓުވާފަހުރިކަމެއް! 2019 ގެ ބަޖެޓަށް ދިން 32 ބިލިޔަން ރުފިޔާއާ ޤަވްމީ ރިޟާވްން މަދުވި 500 މިލިޔަން ޑޮލަރާ ހިލޭއެހީގެގޮތުގައި ލިބުނު 1.3 ބިލިޔަން ރުފިޔާ ހޯދާ ދުވަސް އަދި އަންނާނެ!\nއޮގަސްޓް 23, 2019 23:42\nމި ކޮމެންޓަަކީ %100ގެ ކޮމެންޓެއް. މިވަރުގެ ކޮމެންޓެއް އަދި ނުކިޔަން. ސާބަހޭ ކޮމެންޓް ކުރެއްވި ފަރާތަށް. ????\nއޮގަސްޓް 23, 2019 22:28\nއަނެއްކާވެސް އެއްކަލަ ކަންތަކާލައްވާލީދޯ؟؟ ކައުންސިލް އިންތިހާބު އަނެއް ބުހުތާން ދޮގުތަށް ހދާނެ ހެއްދެވިފަރާތް ހަނދުމަނެތިގެން...ހަރާންފަދަ އެއްކަމެއްވާނެނަމަ...ކޮބާތަ ސޯލިހުވީވައުދުތަށް...ކަލޭމެން ތަރަށްގީ ކުރިވަރުން މިތިބީ ތަރަށްގީގަ އަޅައިގަނެފަ ވެއްޓިފަ ތެދުވަން ނޭގިފަ..ލަދުހަޔާތްކުޑައޭދޯ ވާހަކަދަށްކަން..ޔާމީނު ކުރިތަރަށްގީއެކަނި އަދިފެންނަނައޮތީ\nތިއޮތީ ތަރަށްޤީކޮށް ނިމިފަ. ތިއަމީހުންކުރާ ކަމެއް ލޮލަކަށް ނުފެންނާނެ. މުޅިންވެސް ހުވަފެން ދެއްކުން ދޮންރިހަ ޕާޓީއަށް އޮންނާނީ.\nއޮގަސްޓް 23, 2019 22:50\nރައީސް ޔާމީންގެ ޕްލޭނުން ނަކަލުކޮއްލައިގެން. އެހެންނޫނަސް އަދި ތިއުޅެނީ މާފަހަތުގައި. އަދި ކިރިޔާވިއްޔާ ތިތަސައްވުރެ ތިއެކުލަވާލެވުނީވެސް. މައުމޫނުވެސް ގެންގުޅުނު 2020 ގެ ތަސައްވުރެއް.\nއޮގަސްޓް 24, 2019 00:37\nނަސާރާއިންނާ ޔަހޫދީން ވެސް ބުނި ތިޔަ ހަކަލަ ވާހަކައެއް.. ޤުރުއާނަކީ ވެސް ނަކަލެކޭ ތަޢުރާތާ އިންޖީލުގެ\nއޮގަސްޓް 23, 2019 23:43\nނަން ހިންނަ ހާހާ\nއޮގަސްޓް 24, 2019 08:13\nގދ. ތިނަދޫ ތަރައްގީގަ ދެންއިތުރަށް ކޮންކަމެއް މިސަރުކާރުން ކުރާނީ. ތަންތަން ސާފުކުރުމް ނޫންކަމެއް މިސަރުކާރުން ކުރާކަށްނުޖެހޭނެ. ތާރަ މަގުތައް ކުނިކެހުން ނޫންކަމެއް މިސަރުކާރަކށްނެތް. އިތުރަށް އަޅަންޖެހެނީ މިސަރުކާރުގެ ވައުދު ތަންފީޛުކުރާނޭ ފައްޅިއެއް. ޖެޓީމަތީގަހުރި މިސްކިތް ފައްޅިއަށް ބަދަލުކޮށްލާ. އެއީ އަމްރުގެ ބަައްޕަގެ ތަރިކައެއް.\nއޮގަސްޓް 24, 2019 10:22\nދޮން ރިހަ ސަރުކާރުން މަސައްކަތް ކުރަނީ ރަށްޔަތުންނަށް ދޯކާދެން\nއޮގަސްޓް 24, 2019 12:22\nއިހަވަން ދިއްޕޮޅުން ރަށެއް ކަނޑަ ނޭޅުއްވެންވި އެއްވެސް ސަބަބެއްނެތް ހުރިހާގޮތަކުންވެސް އެދިމާގައި އޮތް އެންމެ ރަނގަޅު ރަށަކީ ހޯރަފުށި ދެން އޮތީ މޮޅަދޫ


ރައްޔިތުންގެ މަޖިލީހުގެ މެންބަރުންނަށް ފައިސާގެ ނުފޫޒްފޯރުވަމުން ގެންދާ ފަރާތްތައް ހައްޔަރުކުރުމަށް ގޮވާލައި އެމްޑީޕީން މުޒާހަރާކޮށްފި – Maldivian Democratic Party\nރައްޔިތުންގެ މަޖިލީހުގެ މެންބަރުންނަށް ފައިސާގެ ނުފޫޒްފޯރުވަމުން ގެންދާ ފަރާތްތައް ހައްޔަރުކުރުމަށް ގޮވާލައި އެމްޑީޕީން މުޒާހަރާކޮށްފި\nރައްޔިތުންގެ މަޖިލީހުގެ މެންބަރުންނަށް އިދިކޮޅު ސިޔާސީ ފަރާތްތަކުން ފައިސާގެ ނުފޫޒްފޯރުވާތީ އެފަދަ ފަރާތްތައް ހައްޔަރުކުރުމަށް ގޮވާލައި، އެކަމާއި ދެކޮޅު ހެދުމުގެގޮތުން އެމްޑީޕީން މިއަދު މުޒާހަރާކޮށްފިއެވެ.\nޯޝަލް ސެންޓަރު ކައިރިން ހިނގާލުމެއް ގޮތަށް ފެށި މިމުޒާހަރާ ނިންމާލީ، މަޖީދީ މަގުން ގޮސް އޯކިޑް މަގުން ގޮސް ޗާނދަނީ މަގަށް ލަނބާލައި، އަނެއްކާވެސް މަޖީދީ މަގުން ގޮސް އާރޓިފިޝަލް ބީޗަށެވެ.\nއާރޓިފިޝަލް ބީޗްގައި މިމުޒާހާރާގެ އިސް ބައިވެރިން ވާހަކަދެއްކެވިއެވެ. އެގޮތުން އެމްޑީޕީގެ ޗެއަރޕާސަން އަލްއުސްތާޛާ މާރިޔާ އަޙުމަދު ދީދީއާއި، އެޕާޓީގެ ވަގުތީ ރައީސް އިބްރާހީމް ޙުސައިން ޒަކީ އާއި، ޕާލަމެންޓްރީ ގްރޫޕްގެ ރައީސް މޫސާ މަނިކު އަދި އިއްޔެ އިސްތިޢުފާ ދެއްވި ވަޒީރުންގެ ތެރެއިން، ތަޢުލީމާ ބެހޭ ވަޒީރު، ޑރ. މުސްޠަފާ ލުތުފީއާއި، ޚާރިޖީ ވަޒީރު ޑރ. އަޙުމަދު ޝަހީދާއި، ފަތުރުވެރިކަމާއި ބެހޭ ވަޒީރު ޑރ. އަޙުމަދު ޢަލީ ސަވާދާއި، މަސްވެރިކަމާއި ދަނޑުވެރިކަމާއިބެހޭ ވަޒީރު، ޑރ. އިބްރާހީމް ދީދީ އާއި ތިމާވެއްޓާ ބެހޭ ވަޒީރު މުޙައްމަދު އަސްލަމް އަދި ދާޚިލީ ވަޒީރު މުޙައްމަދު ޝިހާބު ވާހަކަފުޅު ދެއްކެވިއެވެ.\nމި މުޒާހަރާ ނިންމާލުމުގެ ގޮތުން އާޓިފިޝަލް ބީޗްގައި ވާހަކަފުޅު ދައްކަވަމުން ޑރ.މުސްތަފާ ލުތުފީ ވަނީ މާލިއްޔަތުގެ ޤާނޫނު ފާސްކޮށްފައިވާ ގޮތާމެދު ފާޑުވިދާޅުވެފައެވެ. އަދި ކޮރަޕްޓް ރައްޔިތުންގެ މަޖިލީހެއް އޮންނަން ބެނުންފުޅުވެ ވަޑައިނުގަންވާ ކަމަށާއި، ރައްޔިތުންނަށް ސަރުކާރުންދޭ ހިލޭ އެހީއަށް ހުރަސްއަޅާ މާލިއްޔަތުގެ ޤާނޫނެއް ބޭނުންފުޅުވެ ވަޑައިނުގަންނަވާ ކަމަށް މުސްތަފާ ވިދާޅުވިއެވެ.\nކުރީގެ މަސްވެރިކަމާ ބެހޭ ވަޒީރު ޑރ. ދީދީ ވިދާޅުވީ މާލިއްޔަތުގެ ޤާނޫނުގެ ސަބަބުން މަސްވެރިން މިހާރަށް ވުރެވެސް ބޮޑަށް ބިކަ ވެގެންދާނޭ ކަމަށާއި، އެޤާނޫނު މިހާރު އޮތް ގޮތުން މަސްވެރިންނަށް ދޭން ފަށާފައިވާ ތެލުގެ ސަބްސިޑީސް އިތުރަށް ކުރިޔަށް ގެންދިއުމަށް އެޤާނޫނު ހުރަސްއަޅާ ކަމުގައެވެ. އަދި ވަޒީރުންގެ މަޖިލިސް އިސްތިޢުފާ ދިނީ ރައްޔިތުންގެ މިފަދަ ޙައްޤުތައް ނިގުޅައިގަނެ ތަފާތު ޤާނޫނުތައް ހަދައިގެން ސަރުކާރަށް ދަތިކުރުމަށް މަޖިލީހުން މަސައްކަތްކުރާތީ ކަމަށެވެ.\nމިއަދުގެ މުޒާހަރާގެ ބައިވެރިންތިބީ ސަރުކާރަށް އެފަރާތްތަކުގެ ފުރިހަމަ ތާޢީދު އޮތްކަން ހާމަކޮށްދިނުމަށާއި، މިޤައުމުގައި ޢަދުލުއިންސާފު ޤާއިމްކުރުމަށާއި، މަޖިލިސް މެމްބަރުންނަށް ފައިސާގެ ނުފޫޒު ފޯރުވާ ފަރާތްތަކާއިދެކޮޅު ޝުޢޫރުތައް ލިޔެފައިވާ، ރީނދޫ ކުލައިގެ ބެނަރތަކާއި، ބޯޑުތައް ހިފައިގެންނެވެ.\nމުޒާހަރާގެ ބައިވެރިން ވަނީ މިހާރު ހައްޔަރުކޮށްފައިވާ ފަރާތްތައް ދޫކޮށް ނުލުމަށާއި، ބޭންކާއި، ދައުލަތުގެ އެހެނިހެން ވަޞީލަތްތަކުގެ ބޭނުން ނާޖާއިޒް ގޮތުގައި ހިފާފައިވާ ފަރާތްތައް ހައްޔަރުކުރުމަށް ގޮވާލާފައެވެ.


Loabi Vevunee Vageh Dheke,4Million Rufiya Eyna Vanee Feyrigenfai - Vaguthu\n4 މަސް ކުރިން ( މާޗް 20, 2019 )\nއޮޅުވާލައިގެން މީހުންގެ އަތުން ފައިސާ ހޯދުމުގެ އަމަލުތައް ހިންގާ މީހުން ބޭނުން ކުރާ އުކުޅުތަކުގެ ވާހަކަ ކިތަންމެ ވަރަކަށް ދެއްކި ނަމަވެސް ބައެއް މީހުން އެކަމާއި މެދު މާބޮޑަށް ވިސްނައެއް ނުލައެވެ. މިހެދުނީ ގޯހެއްކަން ވިސްނޭއިރު އޮންނަނީ ލިބޭނެ ހުރިހާ ލަނޑެއް ލިބިފައެވެ.\nއެމެރިކާގެ އޮކްލޮހޯމާ އަށް ނިސްބަތްވާ އުމުރުން 56 އަހަރުގެ އަންހެނެއް ކަމަށްވާ ޔިން އަށް ޑޭޓިން ވެބްސައިޓެއް ކަމަށްވާ "މެޗް.ކޮމް" އިން ފިރިހެނަކު ފެނުނެވެ. އެމެރިކާގެ ސިފައިންގެ މީހެއް ކަމަށް ބުނާ އޭނާގެ ނަމަކީ "ޑޭވިޑް ޕެރޭޒް" ކަމަށް އޭނާ ބުންޏެވެ.\nޔިން އަށް ޕެރޭޒް ދެކެ ލޯބި ވެވުނީ ނިކަން އަވަހަށެވެ. ޕެރޭޒް ބުނި ގޮތުގައި އޭނާ އަކީ ކުރިން ކައިވެންޏެއްކޮށް މިހާރު 10 އަހަރުގެ އަންހެން ކުއްޖެއްގެ ބައްޕަ އެެކެވެ. ކައިވެނި ރޫޅުމުން އޭނާ ހުރީ ހަޔާތުގެ ރަނގަޅު ބައިވެރިޔަކު އަވަހަށް ހޯދަން ބޭނުން ވެފައި ކަމަށް ވެސް ޕެރޭޒް ޔިން ކައިރީގައި ބުންޏެވެ.\nޕެރޭޒްގެ ކޮންމެ ވާހަކައެއް ވެސް ޔިން އަށް މާނަ ކުރެވުނީ އެއީ ހަޤީޤަތުގެ ގޮތުގައެވެ. ދެމީހުން އެކަކު އަނެކަކާއި ބައްދަލުނުވި ނަމަވެސް އެމީހުން ލޯބިވެރިންނަށް ބަދަލުވާކަށް ގިނަ ދުވަހެއް ނުނެގިއެވެ. ލޯބިވެރިންގެ ގޮތުގައި ޗެޓް ކުރަމުން ގެންދެއެވެ. ޕެރޭޒް ބުނާ ގޮތުގައި އޭނާ ހުރީ އަފްޣާނިސްތާނުގައެވެ.\nއެތައް ދުވަހަކު ވާހަކަދެއްކުމަށް ފަހު ޕެރޭޒް ބުނީ ޗައިނާގެ ބޭންކަކަށް އޭނާ 273000 އެމެރިކާ ޑޮލަރު (ދިވެހި ރުފިޔާ އިން ބަލާނަމަ 4.2 މިލިއަން ރުފިޔާ) ޖަމާ ކުރަން ޖެހިފައިވާ ކަމަށެވެ. ވަރަށް އަވަހަށް އެފައިސާ އަނބުރާ ދޭނެ ކަމަށް ބުނެ ޕެރޭޒް ޔިން އަށް އޮޅުވާލިއެވެ.\nޕެރޭޒް ބުނި ގޮތައް ޔެން ޗައިނާގެ ބޭންކަށް ފައިސާ ޖަމާކުރިއެވެ.\nއޭގެ ފަހުން ވެސް ޔެން އާއި ޕެރޭޒް ދިޔައީ ވާހަކަ ދައްކަމުންނެވެ. ދުވަސްކޮޅެއް ފަހުން އޭނާ އެމެރިކާ އަށް އައި ވާހަކަ ބުންޏެވެ. އަދި ޔިން އާއި ބައްދަލު ކުރަން އޮކްލޮހޯމާ އަށް ވެސް ގޮސް ހުރި ކަމަށް ބުނެ ބައްދަލު ކުރާނެ ރެސްޓޯރެންޓެއްގެ ނަންދީ އެތަނަކަށް އައުމަށް ޔެން އަށް ޕެރޭޒް ދައުވަތު ދިނެވެ.\nޕެރޭޒް ބުނި ގަޑިއަށް ބުނިތަނަށް ޔެން ދިޔައެވެ. ނަމަވެސް ޕެރޭޒްއެއް ނުފެނުނެވެ. އޭގެ ފަހުން އޭނާ އަށް ގުޅަން ކުރި އެއްވެސް މަސައްކަތެއް ވެސް ކާމިޔާބެއް ނުވިއެވެ.\nމިހާރު ކަށަވަރު ވެފައިވާ ގޮތުގައި ޕެރޭޒް އަކީ އެމެރިކާ ސިފައިންގެ މީހެއްގެ ފޮޓޯ ބޭނުން ކޮށްގެން ހަދާފައިވާ ވަގު އައިޑީއެކެވެ.\nފުލުހުން މިހާރު ގެންދަނީ ޕެރޭޒްގެ ނަމުގައި ޔެންގެ އަތުން ފައިސާ އަތުލި މީހަކު ހޯދުމުގެ މަސައްކަތް ކުރަމުންނެވެ.\nކެބިން ކްރޫއެއްގެ "ލޯބި ހޯދަން ވެގެން" ފްލައިޓަށް ބޮމުގެ އިންޒާރުދީފި!\n"ބާމިއުޑާ ޓްރޭންގަލް" ހިސާރު ކުރަން ފޭސްބުކް އިވެންޓެއް ހަދައިފި\nމޭބިސްކަދުރު ކޯންޏެއް 11000 ޑޮލަރަށް ވިކިއްޖެ\nމާޗް 20, 2019 16:39\nދުނިޔޭގަ ވަފާތެރިންނޭކިޔާފަ ހުސްކެހިވެރިން.. އަޅުގަނޑުވެސް ހަމަތިކަހަލަ މަޅިއެއްގަޖެހުން. އެމަޅީގަ ޖެހި އަޅުގަނޑު ރޫމްބޯއީގެ ވަޒީފަގެއްލި އަތުގަހުރި ލާރިކޮޅުހުސްވެ، ރައްޓެހިންކޮޅުގެއްލި ބޭކާރުވެއްޖެ ހުވާ!\nމާޗް 20, 2019 20:46\nއެއްފަހަރުބޮނޑިބުއިމަ ރަނގަޅުވާނީ.އެހެންނޫނީ މާގިނަ ލާރި ދެން ގެއްލޭނީ


Covid-19: ithuru 99 meehaku fassivejje | Wathan.mv ކޮވިޑް-19: އިތުރު 99 މީހަކު ފައްސިވެއްޖެ | Wathan.mv\nކޮވިޑް-19: އިތުރު 99 މީހަކު ފައްސިވެއްޖެ\nމިރޭ އިރުއޮއްސި 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ރާއްޖެ އިން އިތުރު 99 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު ރާއްޖެ އިން ފައްސިވި މީހުންގެ ތެރެއިން 92 މީހަކު ފައްސިވީ މާލެ އިންނެވެ. ހަތް މީހަކު މިއަދު ވަނީ މާލެ ފިޔަވައި އެހެން ރަށްރަށުން ކޮވިޑް-19 އަށް ފައްސިވެފައެވެ.\nމިއަދު ފައްސިވި މީހުންގެ ތެރެއިން 65 މީހުންނަކީ ދިވެހިންނެވެ.\nމިއަދު 174 މީހަކު ވަނީ ކޮވިޑް-19 އިން ރަނގަޅު ވެފައެވެ.\nމިއަދު ރާއްޖެ އިން ކޮވިޑް-19 އަށް ފައްސިވި މީހުންނާއި އެކު މިހާތަނަށް ރާއްޖެއިން ޖުމްލަ 9427 މީހަކު ވަނީ ކޮވިޑް-19 އަށް ފައްސިވެފައެވެ.\nމިހާތަނަށް ބަލިން ރަނގަޅުވި މީހުންގެ ޢަދަދު ވަނީ 7903 އަށް އަރާފައެވެ. ކޮވިޑް-19 ޖެހުނު މީހުންގެ ތެރެއިން 26 ދިވެހިންނާއި،7ބިދޭސީއަކު ހިމެނޭހެން މިހާތަނަށް ރާޢްޖެއިން 33 މީހަކު ވަނީ މި ބަލީގައި ނިޔާވެފައެވެ.\nކޮވިޑް-19 އެކްޓިވް ކޭސްތަކުގެ ޢަދަދު 1485 އަށް މަދުވެފައި ވާއިރު 727 މީހަކު މިހާރުވެސް އަންނަނީ އައިސޮލޭޝަން ފެސިލިޓީތަކުގައި ފަރުވާ ހޯދަމުންނެވެ. އަދި ހޮސްޕިޓަލުތަކުގައި އެޑްމިޓްކޮށްގެން 115 މީހަކަށް އަންނަނީ ފަރުވާ ދެމުންނެވެ.\nފާއިތުވި 24 ގަޑިއިރުގެ ތެރޭގައި ކޮވިޑް-19 އަށް ޓެސްޓްކުރުމަށްޓަކައި ރާއްޖޭގައި 1640 ސުންކު (ސާމްޕަލް) ވަނީ ނަގާފައެވެ. އަދި ތަކުރާރުކޮށް ނެގި ސުންކު ހިމެނޭހެން މިހާތަނަށް ޓެސްޓްކުރުމަށް 134،520 ސުންކު ވަނީ ނަގާފައެވެ.


ފޯނޭޝަންސް ކަޕުގައި ރާއްޖެ ކުޅޭ މެޗުތައް ސްޓެލްކޯގެ މާޓީވީން، ސްކޯ ދިމާކޮށްގެން ގިފްޓުޕެކެއް – Haftha\nFri, 21 January, 2022, 7:11 am\nފޯނޭޝަންސް ކަޕުގައި ރާއްޖެ ކުޅޭ މެޗުތައް ސްޓެލްކޯގެ މާޓީވީން، ސްކޯ ދިމާކޮށްގެން ގިފްޓުޕެކެއް\nފޯނޭޝަންސް ކަޕުގައި ރާއްޖެ ކުޅޭ މެޗުތައް ސްޓޭޓް އިލެކްޓްރިކް ކޮމްޕެނީ ލިމިޓެޑް (ސްޓެލްކޯ)ގެ މާޓީވީގައި އަޅުވާނެ ކަމަށް އެ ކުންފުނިން ބުނެފިއެވެ.\nއެ މުބާރާތް ފެށުމަށް ހަމަޖެހިފައި ވަނީ މިރޭއެވެ. މިރޭގެ މެޗުގައި ވަދަކުރާނީ ރާއްޖެއާއި ލަންކާއެވެ.\nއެސްޓީއޯއިން ބުނީ، މުބާރާތުގެ ފޯރި ގަދަކުރުމުގެ ގޮތުން އެ ކުންފުނީގެ ފޭސްބުކް ޕޭޖް މެދުވެރިކޮށް ހާއްސަ ޕްރޮމޯޝަނެއްވެސް ކުރިއަށް ގެންދަން ނިންމާފައި ވާކަމަށެވެ. އެގޮތުން، ރައްޖެ ކުޅޭ މެޗުތަކުގެ ސްކޯ ދިމާކޮށްގެން ފަސް ފަރާތަކަށް ގިފްޓު ޕެކުތަކެއް ހާސިލު ކުރުމުގެ ފުރުސަތު ވަނީ ހުޅުވާލާފައެވެ.\nއެ ގިފްޓު ޕެކުތަކުގައި އެސްޓީއޯގެ ގްރީންލައިފް ޕްރޮޑަކްޓުތަކުގެ ތެރޭގައި ހިމެނޭ ރީޔޫޒަބްލް ފުޅިއާއި، ޓޯޓް ބޭގާއި ކަރުދާސް ކޮތަޅު ހިމެނޭނެއެވެ.\nސްރީލަންކާގެ ރައީސް ގޮޓަބަޔަ ރާޖަޕަކްސަގެ ދައުވަތަކަށް ރައީސް އިބްރާހީމް މުހައްމަދު ސޯލިހު މިއަދު ވަނީ ލަންކާއަށް ވަޑައިގެންފައެވެ. އަދި އެ މުބަރާތް ފެށުމަށް މިރޭ ބާއްވާ ރަސްމިއްޔާތުގައި ޝަރަފުވެރި މެހެމާނެއްގެ ގޮތުން ބައިވެރިވެވަޑައިގަންނަވާނެއެވެ.\nއެ މުބާާރާތުގައި ބައިވެރިވަނީ ހަތަރު ޓީމެކެވެ. އެއީ މުބާރާތް ބާއްވާ ލަންކާގެ އިތުރުން ރާއްޖެއާއި ބަންގްލަދޭޝް އަދި ސީޝެލްސް އެވެ. މުބާރާތް ކުރިއަށްދާނީ ލީގު އުސޫލުން ކޮންމެ ޓީމެއް ކޮންމެ ޓީމަކާ ކުޅެ, އެންމެ ގިނަ ޕޮއިންޓު ހޯދާ ދެ ޓީމު ފައިނަލަށް ދަތުރުކުރާ ގޮތަށެވެ.\nމުބާރާތް ފެށުމުގެ ގޮތުން މާދަމާ ކުޅޭ މެޗުގައި ވާދަކުރާނީ ރާއްޖޭގެ ގައުމީ ތީމާއި ލަންކާގެ ޓީމެވެ. މި މުބާރާތުގައި ގައުމީ ފުޓްބޯޅަ ޓީމަށް އިރުޝާދު ދޭނީ ދާދި ފަހުން ހަވާލުވި އިޓަލީގެ ކޯޗު ފްރެންސެސްކޯ މޮރިއޭރޯ އެވެ. ލަންކާއަށް ފުރުމުގެ ކުރިން މޮރިއޭރޯ ބުނީ, މުބާރާތުގައި އޭނާގެ އަމާޒަކީ ރާއްޖެއަށް ތަށި ހޯދައިދިނުން ކަމަށެވެ.\nމިރޭ ފަށާ މުބާރާތް މި މަހުގެ 17 ވަނަ ދުވަހާ ހަމައަށް ކުރިއަށް ގެންދާނެއެވެ.\nފާހަގަ: ރާއްޖޭގެ ގައުމީ ފުޓްބޯޅަ ޓީމް, އެސްޓީއޯ


Dhamuhin'gunmuge aslah rujooavaan jehey!\nދަމުހިނގުމުގެ ތެރެއިން ބެރުވެރިންތަކެއް--ފޮޓޯ:އައިވެލް\nދަމުހިނގުމުގެ އަސްލަށް ރުޖޫއަވާންޖެހޭ!\nލިޔުނީ: ހާޝިމް އަބޫބަކުރު\nކުޅުދުއްފުއްޓަށް ހާއްސަ ސަގާފަތްތަކަކާއި އާދަކާދަތަކެއް އޮންނައޮތުމަކީ، އަދި އެއާ ގުޅިގެން ހަމައެކަނި މި ރަށަށް ހާއްސަ ސަގާފީ ކުޅިވަރުތަކެއް އޮންނަކަމީ، ކުޅުދުއްފުށީގައި ވަރުގަދަ ތާރީހަކާއި ޙަޟާރަތެއް އޮތްކަމުގެ އަލިގަދަ ހެއްކެކެެވެ. ކޮންމެ އަޟްހާ އީދަކާއި ގުޅުވައިގެން ބޭއްވޭ ދަމުހިނގުމުގެ ހަރަކާތަކީ މިފަދަ އެންމެ ގަދީމީއެއް ހަރަކާތްކަމާ މެދަކު ޝައްކެއްނެތެވެ. މިއީ ކުޅުދުއްފުށީގެ ކުޅިވަރުތަކުގެ ކުރިބޯއްޓެވެ. ރަށުގެ ފަހުރުވެސްމެ އެވެ.\nދަމުހިނގުމުގައި ބެރުވެރިން އެ ޖަހާ ހާއްސަ ލަވަތަކާއި، ބެރުވެރީންގެ ވަށައިގެން ހަމައަށް ކަދާޖަހަމުން ނަށާ ކަދާ މާލިތަކުގެ ކަދާ ޖެހުމުގެ އަޑުން، މުޅި މާހައުލަށް އެ ގެނުވާ އިހުސާސަކީ ހިތް އުތުރި އަރައިގެން ދާފަދަ ފުން އިހުސާސެކެވެ. އަދި ހަމަ މިއާއެކު، ފައިގައި ގުނގުރު އަޅައިގެން ނަށަމުންދާ މުގުރުގަނޑު މާލިތަކާއި ކޯރިގަނޑު މާލިތަކުގެ ފަރި އަދި އެހާމެ އާދަޔާ ހިލާފު ނެށުމުން، ވެށީގައި އެ އުފައްދާ އަބުއިކަމާއި ނާޒުކުކަމަކީ ގައިން ހީބިހި ނަގައިގެން ދާފަދަ ބިރުވެރިކަމެއް ވެސް އުފައްދާ އިހުސާސްތަކެކެވެ.\nދަމުހިނގުމުގެ އެންމެ ހާއްސަ މި މާލިތަކުން އެކަނިވެސް މި ކަމަކީ އާދައިގެ ކުޅިވަރެއް ނޫންކަމާއި، އެއީ އެ ހަރަކާތެއްގައި އާދަކާދައާ ގުޅިފައިވާ ދިގު ތާރީހެއް އޮންނަ ހަރަކާތެއްކަން ރަމްޒުކޮށްދެއެވެ.\nއަދިތޯ އެވެ. ކަވި އަތްތެރި މަސައްކަތުގެ ފުންނާބު އުސްކަން ހާމަވާ، އެކި ވަރުވަރުގެ ފަންމާލިތަކާއި ހުއި މާލި، ކަހަނބާއި ދޫނިގަނޑު މާލި އަދި އަށްބޭބެ އަދި ހަނޑި ގަނޑާރަ އަކީ މި ހަރަކާތުން ފެނިގެންދާ ރަށުގެ މައުނަވީ ތަރިކައެވެ. އަވަލަވައިގެން އުޅޭ ޖިންނި ނެގެސް އަންދާލުމާއި، ބޮޑުމަސް ބޭނުމާއި، އަންހެނަކު ނުވިހައިގެން އެކިޔަވާ ކިޔެވެލިތަކާއި، މަސްފިހުމާއި، އެދުރު ދައިތަމެން ކުދީންނަށް ނަގައިދޭ ފިލާވަޅުތައް ފަދަ އިހުގެ ދިރިއުޅުމުގެ އެތަށް އެތަށް ކަންކަމެއް ތަމުސީލުވެގެން ދާދިއުމަކީ މި ކުޅިވަރުގެ ހައިބަތު ދައްކައިދޭކަމެކެވެ. އެހެންނަމަވެސް ހިތާމައަކީ މިއަދު މި ކުޅިވަރުގެ އަސްލު ގެއްލިގެން ދާތަން ފެންނަމުންދިއުމެވެ.\nއަދުގެ ޒުވާނުން އިސްނަގަން ޖެހޭ\nޒަމާނީ ތަހުޒީބުގެ އޮއިވަރުގައި ޖެހި މާލިތަކުގެ ފެންވަރު ވަނީ ވަރަށްބޮޑަށް ދަށްވެފައެވެ. ފަނުންވިޔެފައިވާ މާއްޔެއް ފެނުން ހަނދާނެއްވެސް ވޭތުވެދިޔަ ކައިރި މާޒީއަކުން ނުވެއެވެ. ދޫނިމާލިވެސް ނުފެންނަތާ ދެތިން އަހަރުވެއްޖެއެވެ. މިހާރު ކަހަނބެއް އަށްބޭބޭއެއް ނުނެރެ އެވެ. ކުރީން ދެންނެވުނު އެއްވެސް ތަމުސީލުތަކެއްވެސް ނެތެވެ. މައިދާން އޮންނަނީ މުޅީންވެސް 'ކުނި' މާލިތަކުން 'ފުޅަ' އަޅާފައެވެ.\nހަމަ މިއާއެކު ބެރުވެރީންގެ ބުރު އެދަނީ އަހަރަކަށްވުރެ އަހަރެއް ކުަޑަވަމުންނެވެ. ރޭވެސް ފެނުނީ ހަމަ މި ހިތްދަތި މަންޒަރެވެ. ޒުވާން ބެރުވެރީން މި ލަވަތައް ދަސްކޮށް، މި ކުޅިވަރުގައި ބައިވެރިވާން މާލަސްވެއްޖެއެވެ. ރޭ ފެނުނީ ކަދާމާލީގެވެސް އެންމެ ތިން މާއްޔެވެ. ހަމައަށް ކަދާޖަހަން އިތުރަށް ދަސްކުރާންވެސް ވަނީ ޖެހިފަ އެވެ. ޒުވާން މުގުރުގަނޑު މާލިތަކާއި ކޯރިގަނޑު މާލިތައް ފެނުނު ނަމަވެސް، ހަމައަށް ނަށަން އެހީތެރިކަން ވަނީ ބޭނުންވެފަ އެވެ. މި ހާައްސަ މާލިތަކުގެ އަދަދު އިތުރުކުރާންވެސް މި ވަނީ ޖެހިފަ އެވެ.\nމިފަދަ ބޮޑު ކުޅިވަރެއް މަރުތަންމަތީގައި އެކަނި އޮވެ ނެތިދިޔުމަކީ ގަދީމީ ސަގާފަތެއްގެ ނިމުމެވެ. މައުނަވީ ތަރިކައެއް ގެއްލިގެން ދިއުމެވެ. ކުޅުދުއްފުށި ކުޅުދުއްފުއްޓަށް ހަދައިދޭ މަދު ކަންތައްތަކެއް ހުރިއިރު، ފަހަރަކު ކަމެއް ނެތިގެން މި ދާދިއުމަށް އިތުރުވާ ކަރުނައިގެ ބޮޅެކެވެ. މިއީ ރަށު ވަންތަކަމާއި އަމިއްލަވަންތަކަން ގެއްލި، މާލެފަދަ ކޮންކުރެޓް ޖަންގައްޔަކަށް، ދޭދޭ ފަރުދުން ނޭނގޭ ކޮތަރު ކޮށްޓަކަށް ވެގެން ދިއުމުގެ މަލަމައްޗެވެ.\nއެހެންނަމަވެސް ރޭ ފެނުނު މަންޒަރުތަކަށް ބަލައިލާއިރު، ހާލަތު ބަދަލުކުރެވޭނެ ކަމުގެ ފެހި ސިގުނަލު ފެނުންވެސްމެވެ. މާލިތައް ތައްޔާރުކުރުމަށާއި ހަމަ ކިޔައިދިނުމަށް އިސް ރަށްވެހީންގެ ދެތިން ބޭފުޅުން ހަރަކާތްތެރިވި ތަން ފެނުނުކަމީ އުންމީދުތައް އައުކުރުވިކަމެވެ. ފަނުން މާލިވިޔަން ދަސްކޮށްދޭންވެސް އެފަދަ ބޭފުޅުން ތިއްބަވާނީ އަތުކުރި އޮޅާލައްވައިގެންކަން ޔަގީނެވެ. އޮތީ އެބޭފުޅުންގެ އަރިހުން އެދުރުވުމެވެ. ޒުވާނުން ކެރިގެން ނުކުތުމެވެ. ފަނުން މާލި ވިޔުމާއި ބެރުޖެހުން ފަދަ ކަންކަން ދަސްކޮށްދިނުން އިންތިޒާމުކޮށް ރޭވިގެން ކުރުމެވެ. ކުލަބު ޖަމްއިއްޔާތަކަކީ ހަމައެކަނި ފުޓްބޯޅަ ކުޅޭން އޮންނަ ބަޔަކަށްނުވެ، ނެތެމުން މިދާ ރަށުގެ ސަގާފީ ކުޅިވަރުތައް އިއާދަކޮށް ކުރިއަރުވާ ބަޔަކަށް ވުމެވެ.\nމި ކުޅިވަރާއި އަދިވެސް ކުލަފަނޑުވަމުންދާ ދަފިނެގުމާއި ކުރުފަލި ޖެހުމާއި ކޯޑި ނެގުންފަދަ ކުޅިވަރުތައް ދިރުވާ އާލާކުރަމާ ބަހީއެވެ. ޒުވާނުންނަކީ ލާޗާރުބިޗާރުވެގެން ކަންމަތީ ތިބޭ ބަޔަކަށް، ނޫނީ ހަމައެކަނި ފިނި ކޮޓަރީގައި ޓައީ އަޅައިގެން ތިބޭ ބަޔަކަށް ނުވެ، މިފަދަ އިޖުތިމާއީ ކަންކަމުގައި އުޅެމާ ބަހީ އެވެ. ބަވަނަވަމުން މިދާ ދުނިޔޭގައި ކުޅުދުއްފުއްޓަކީ ނަންކިޔާ ރަށަކަށް ހެދުމަށާއި އަންނަން އޮތް ޖީލަށް ފޯރުކޮށްދޭން ޖެހޭ އަހަރެމެންގެ މައުނަވީ ތަރިކަ ރައްކާތެރިކަމާއެކު ފޯރުކޮށްދިނުމުގެ ޒިންމާ އަދާކުރަމާ ބަހީއެވެ. ދަމުހިނގުމުގެ އަސްލަށް ރުޖޫއަވެ މި ކުޅިވަރު ފުރިހަމަކުރަމާ ބަހީ އެވެ.


ފައިނުގެ ފެނާއި ނަރުދަމާ ނިޒާމް ޤާއިމުކުރުމުގެ މަސައްކަތް އިފްތިތާޙްކޮށްފި ފައިނުގެ ފެނާއި ނަރުދަމާ ނިޒާމް ޤާއިމުކުރުމުގެ މަސައްކަތް އިފްތިތާޙްކޮށްފި\nފައިނުގެ ފެނާއި ނަރުދަމާ ނިޒާމް ޤާއިމުކުރުމުގެ މަސައްކަތް އިފްތިތާޙްކޮށްފި\nރ.ފައިނުގެ ފެނާއި ނަރުދަމާ ނިޒާމުގެ ޢަމަލީ މަސައްކަތް ފެށުމުގެ ތެރެއިން\nރ.ފައިނުގެ ފެނާއި ނަރުދަމާ ނިޒާމް ޤާއިމުކުރުމުގެ ޢަމަލީ މަސައްކަތް އިފްތިތާޙްކޮށްފިއެވެ.\nމިމަސައްކަތް ފަށްޓަވައިދެއްވީ ރައްޔިތުންގެ މަޖިލީހުގެ އިނގުރައިދޫ ދާއިރާގެ މެންބަރު ހަސަން އަޙްމަދާއި އެމްޑަބްލިއުއެސްސީގެ\nޗެއަރމަން އަޙްމަދު މަޢުސޫމާއި އެކުންފުނީގެ މެނޭޖިންގ ޑިރެކްޓަރ ހަސަން ޝާހާއި ފައިނު ކައުންސިލްގެ ރައީސް މޫސާ ޢުމަރު މަނިކެވެ.\nމިމަސައްކަތް އިފްތިތާޙްކުރުމަށް ބޭއްވި ރަސްމިއްޔާތު ޝަރަފްވެރިކޮށްދެއްވައި ވާހަކަދައްކަވަމުން ރައްޔިތުންގެ މަޖިލީހުގެ އިނގުރައިދޫ ދާއިރާގެ މެންބަރު ޙަސަން އަޙްމަދު ވިދާޅުވީ ކަމެއްކޮށްދިނުމުގެ ނިޔަތުގައި ކަމެއް މިސަރުކާރުންކޮށް ނުދޭނެކަމަށާ، އެކަން ކުރާނީ ދެމެހެއްޓެނިގޮތްތަކަށް ބަލައިގެން ރައްޔިތުން ބޭނުންވާގޮތްތަކަށްކަމަށެވެ.\nމި ރަސްމިއްޔާތުގައި ވާހަކަދައްކަވަމުން އެމްޑަބްލިއުއެސްސީގެ މެނޭޖިން ޑިރެކްޓަރ ހަސަން ޝާހް ވިދާޅުވީ މިމަސައްކަތް ފެށުމުން ކަނޑައަޅާފައި އޮތް މުއްދަތަށް މަސައްކަތް ނިންމާލުމަށް ރައްޔިތުންގެ އެއްބާރުލުމާއި އެހީތެރިކަން ބޭނުންވާނެކަމަށެވެ. އަދި މިމަސައްކަތް ކާމިޔާބު ކަމާއެކީ ނިންމާލުމަށް ރަށުގެ ރައްޔިތުންނާއި ކައުންސިލާއި ރަށުގައި ހުރި މުއައްސަސާތަކުގެ އެއްބާރުން ދެއްވުމަށް ޝާހް ވަނީ އެދިވަޑައިގެންފައެވެ. އަދި ކޯވިޑްގެ ބަލިމަޑުކަމުގެ ދުވަސްވަރުގައިވެސް ފެނާ ނަރުދަމާގެ އެއްވެސް މަސައްކަތެއް ނުހުއްޓި ކުރިއަށްދަނީ ރައީސުލްޖުމްޙޫރިއްޔާ އެކަމަށްދެއްވާ ޚާއްސަ އަހަމިއްޔަތުންކަން، ޝާހު ފާހަގަކުރައްވައި ޝާހުވަނީ އެމަނިކުފާނަށް ޝުކުރު އަދާކުރައްވާއެވެ.\n"ފެނާއި ނަރުދަމާގެ އެއްވެސް މަސައްކަތެއް ނުހުއްޓޭ. އެއީ ސަރުކާރުން މިފަސްއަހަރު ރާއްޖޭގެ މީހުންއުޅޭ ހުރިހާ ރަށެއްގައި އެކަންކުރުމަށް ވައުދުވެ، އެވައުދު ފުއްދުމަށް ރައީސުލްޖުމްހޫރިއްޔާ ދެއްވާ އަހަމިއްޔަތުން. އަދި މަސައްކަތް ކުރަމުންދާ ވަގުތުތަކުގައި ރައްޔިތުންނަށް އުނދަގޫވާހެން ކަމެއް ދިމާވެދާނެ. އެއީ މިސާލަކަށް މަގުމަތި ކޮންނަމުންދާއިރު ކޭބަލެއް ކަނޑައިގެން ގޮސް ކަނރަންޓް ކެނޑޭ ހާލަތެއްވެސް މެދުވެރިވެދާނެ. އެއީ މިމަސައްކަތަކީ މަގުކޮނެގެން ކުރާ ބޮޑު މަސައްކަތަކަށް ވާތީ." ޝާހި ވިދާޅުވިއެވެ.\nމިމަސައްކަތުގެ ދަށުން ހަދާ އާރްއޯ ޢިމާރާތުގެ %60 މަސައްކަތް މިހާރުވަނީ ނިމިފައެވެ. އަދި މުޅި މަޝްރޫގެ %9.3 މަސައްކަތް ނިމިފައިވާކަމަށް އެކުންފުނިން ވިދާޅުވެއެވެ.\nމިމަޝްރޫޢުގެ ދަށުން އެރަށުގައި 5.38 ކިލޯ މީޓަރުގެ ފެނުގެ ވިއުގައެއް ޤާއިމުކުރާނެއެވެ. ޖުމުލަ 130 ގެއަކަށް ފެނުގެ ޚިދުމަތް ގުޅައިދޭނެއެވެ. އަދި ފެން އުފެއްދުމަށް އެރަށުގައި ބަހައްޓާ ދެ އާރްއޯ ޕްލާންޓުން ދުވާލަކު ވިހި ޓަނުގެ ފެން އުފައްދައި އެ ފެން ރައްކާކުރުމަށް 175 އަކަ މީޓަރުގެ2ތާނގީއާއި ވާރޭފެން ރައްކާކުރުމަށް 490 އަކަމީޓަރުގެ ފެން ރައްކާކުރެވޭ ވަރުގެ އެއް ތާނގީ ބެހެއްޓުމަށް ވަނީ ހަމަޖެހިފައެވެ. މީގެ އިތުރުން މިމަޝްރޫޢުގެ ދަށުން ވާރޭ ފެން ހިންދުމަށް ޚާއްސަ ނިޒާމެއްވެސް އެރަށުގައި ޤާއިމް ކުރުމަށްވަނީ ހަމަޖެހިފައެވެ.\nނަރުދަމާ ނިޒާމުގެ މަސައްކަތުގެ ދަށުން 4.86 ކިލޯ މީޓަރުގެ ނަރުދަމާ ވިއުގައެއް ޤާއިމްކޮށް 130 ގޭބިސީއަކަށް ކަނެކްޝަން ގުޅައިދޭނެއެވެ. އަދި ޕަމްޕްސްޓޭޝަން ޤާއިމްކޮށް ސީ އައުޓްފޯލެއް އަޅައި 1.53 ގެ ޕަންޕިން މެއިންއެއް ޤާއިމް ކުރުންވެސް ހިމެނެއެވެ.\nރ.ފައިނު ފެނުގެ ނިޒާމް ޤާއިމް ކުރުމުގެ މަސައްކަތް ސަރުކާރުން އެމްޑަބްލިޔުއެސްސީއާ ހަވާލުކޮށްފައިވަނީ 15 ނޮވްމްބަރ 2020ގައެވެ. އަދި މިކަމުގެ އަމަލީ މަސައްކަތް ފަށާފައިވަނީ ހަމައެއަހަރުގެ ޑިސެމްބަރުމަހުގެ ތެރޭގައެވެ. އަދި މިމަސައްކަތް ނިންމުމަށް ކަނޑައަޅާފައިވަނީ 2022 ވަނަ އަހަރުގެ ޖޫން މަހުގެ5ވަނަ ދުވަހަށެވެ. މިދެ މަސައްކަތައް 63.3 މިލިއަން ރުފިޔާއަށެވެ.


Raees ulhuvvanee rayyithun husbulheegai baanan: Shahid | Mihaaru\nރައީސް އުޅުއްވަނީ ރައްޔިތުން ހުސްބުޅީގައި ބާނަން: ޝާހިދު\nކުޑަހުވަދޫގައި ރޭ ބޭއްވި ޖަލްސާގައި ޝާހިދު ވާހަކަ ދައްކަވަނީ. - ފޮޓޯ: އެމްޑީޕީ\n17 ސެޕްޓެމްބަރ 2018 - 08:23\nރައްޔިތުންނަކީ ހުސްބުޅީގައި ގަންނަން މުށިމަސްތަކެއް ކަމަށް ރައީސް އަބްދުﷲ ޔާމީން ހީފުޅުވާ ކަމަށާއި ވައުދުތައް ނުފުއްދަވައި ހުސްބުޅީގައި ބާނަން އުޅުނަސް ރައީސަށް އެކަން ނުކުރެއްވޭނެ ކަމަށް ރައްޔިތުންގެ މަޖިލިހުގެ ކުރީގެ ރައީސް އަދި މަޖިލިހުގެ ހެންވޭރު އުތުރު ދާއިރާގެ މެމްބަރު އަބްދުﷲ ޝާހިދު ރޭ ވިދާޅުވެއްޖެ އެވެ.\nއިދިކޮޅު ކޯލިޝަނުން ދ. ކުޑަހުވަދޫގައި ބޭއްވި ޖަލްސާގައި ޝާހިދު މިފަހަރު މިސާލު ބަސްތައް ޖެއްސެވީ ރައްޔިތުންނަށް ދެމުން އަންނަ ސަބްސިޑީޒްތައް ކަނޑާލުމާ ގުޅުވައިގެންނެވެ. އޭނާ ވަނީ ރައްޔިތުންނަށް ލިބޭ އިނާޔަތްތަކުގެ ބައެއް ވަކި ބަޔަކަށް ދާތީ އެކަމަށް ވެސް ފާޑު ވިދާޅުވި އެވެ.\nޝާހިދު ވިދާޅުވި ގޮތުގައި، ރައްޔިތުންނަކީ "ހުސްބުޅީގައި ގަންނަ މުށިމަސްތަކެއް" ކަމަށް ރައީސް ޔާމީން ހީފުޅުކުރައްވަ އެވެ. ޝާހިދު ވިދާޅުވީ ވެ ވަޑައިގެންނެވި ވައުދުތައް ފުރިމަނުކޮށް ނުދެއްވައި ރައީސް ޔާމީން އުޅުއްވަނީ ރައްޔިތުން އަނެއްކާ ވެސް "ބާނަން" ކަމަށެވެ.\nރައްޔިތުންގެ އުނުއޮތް ފޮށާ ވެސް ދަމައިގެނެ، ރައްޔިތުން ކާން ގެންގުޅޭ "ބަތް ތަށި" ފަހަތުން ވެސް ރައީސް ޔާމީން ދުއްވައިގެންފައިވާ ކަމަށް ޝާހިދު ވިދާޅުވި އެވެ.\n"މި ހިސާބަށް ކަން ގޮސްފައި އޮއްވައި ފަސް އަހަރު ވަންދެން މިއިން ރަށަކަށް އަރައިވަޑައިނުގެން ހުންނަވާފައި، ފަސް އަހަރު ފަހުން ރަށްރަށަށް އެބަ އަރައިވަޑައިގަންނަވާ. ވެލާ އަރާ ބީދައިން ދެ ފަސް ބެދޭ ހިސާބަށް، ބަރު ހަތިޔާރާއެކު ވަޑައިގަންނަވާފައި ވިދާޅުވަނީ ތިމަން މަނިކުފާނަށް ވޯޓު ވޯޓު ދޭށޭ. ލަދެއް ނެތީ،" ގިނަ އަދަދެއްގެ ބަޔަކު ބައިވެރިވި ޖަލްސާގައި ޝާހިދު ވިދާޅުވި އެވެ.\nއެކަމަކު، ރައީސް ޔާމީނަށް މިފަހަރު، ރައްޔިތުންނަށް އެ ލޮޓި ނުދެއްވޭނެ ކަމަށާއި ރައްޔިތުން ހޭލާ ތިބި ކަން އެމަނިކުފާނަށް ވިސްނި ވަޑައިގަންނަވާނެ ކަމަށް ޝާހިދު ވިދާޅުވި އެވެ. އެހެންވެ، ޝާހިދު ވިދާޅުވި ގޮތުގައި ރައީސް ޔާމީން މިހާރު މަސައްކަތް ކުރައްވަނީ އެކިކަންކޮޅުތަކުގައި "ފިލި" ޖަހާލުމަށެވެ.\nޝާހިދު ވަނީ އަންނަ އާދިއްތަ ދުވަހު ވޯޓުލާއިރު، ވޯޓު ވިއްކުމުގެ ހުތުރު އަމަލުގައި ބައިވެރިނުވުމަށް ރައްޔިތުންނަށް އިލްތިމާސް ކުރައްވައިފަ އެވެ.\nއެމްޑީޕީ އިދިކޮޅު ފަރާތްތައް ދ. އަތޮޅު އަދާލަތު ޕާޓީ އަބްދުﷲ ޝާހިދު، ފޮރިން މިނިސްޓަރު ޖުމްހޫރީ ޕާޓީ ދ. ކުޑަހުވަދޫ ޕީޕީއެމް ރައީސް އަބްދުﷲ ޔާމީން\nހުސް ބުޅީގައި މަސްވެރި ކަމަކީ ދެމެހެއްޓެނެވި މަސްވެރިކަމަކީ! އެން އުކާފަ މަސްބާނާނީ ހުސްބުޅީގައި! ޒަމާނުނއް ސުރެ ދިވެހިން މަސްބާނަނީ އެހެން! އަދިވެސް އެމަސް ވެރިކަން މާ ކަމިޔާބު! ޗަކޮޔާމެން އެންލައިގެން ހަލުވާލަ ހަލުވާލަ ތިބެލާ! އެންކޮޅު ކައިގެން ގޮސް ވޯޓް ލާނީ ޔާނުއަށް ވަރަށް ސަލާން!\nބުރޯ ހުސްބުޅީގަ ގަންނާނެ ކަމަށް ތ ބޭފުޅާއަށް ހީވުމަކީ މޮޔަ ހިޔާލެއް. ރައީސް ޔާމީން 2018 ކާމިޔާބު ކުރާނީ މި ވޭތުވެދިޔަ ފަސް އަހަރު ގެނެސްދިން ތަރއްގީއާ ކުރި އެރުމާ އެކު ރަނގަޅަށް އެންކޮޅު އަޅުވާފަ. ކުރުދޮށީގަ ބާނާ ހުސްކުރާނީ އިންޝާ ﷲ\nވ ބޮޑުތެދެއް ހީވަނީ ރައްޔިތުންމީ އެއްވެސް ބައެއްނޫންހެން\nއަޅަމާ ތަންކޮޅެއް ބޮޑު އައިނެއް. ރައީސް ޔާމީން ރައްޔިތުން ބާނަނީ ބުޅީގަ ވަރަށް ބައިވަރު އެއްޗެހި ލާފަ. އެންމެ ފަހުން ބުޅީގަ ލީ މެގަ ބްރިޖެއް. ދެން އޮތީ ބިޔަ އާ ރަންވޭއެއް. ދޮށީ އުމުރުގެ މީހުންނަށް ދޭ ލާރިކޮޅު އިތުރުކޮށްފަ އެ މީހުންނަށް ބުޅި އެއްލެވީ. ގެދޮރު ނެތް މީހުންނަށް ގެދޮރު ދޭގޮތަށް އެމީހުންނަށް ބުޅި އެއްލެވީ. އެތައް އެއަޕޯޓްތަކެއް ހަދައިދީފަ އެ ލާފަ ބައެއް ރަށްރަށަށް ބުޅި އެއްލެވީ. ދެން މިހެން ގޮސް ލިއާނެ ޖާގަ ނުދޭ ނޫހުން މިހާރަކު.\nމިގައުމުގެ ގާނޫނު ހަދާ މަޖްލިހުގައި އެއް އިރެއްގައި ހުންނެވި ރައީސެއް އެމްޑީޕީން އެއްލި ހުސްބުޅިއެއްގައި ޖެހިގެން ޕާޓީ ބަދަލުކޮށް ވަރަށް މަސައްކަތް ކުރެއްވި ގައުމުގެ ރައީސްކަން ލިބޭނެ މަގާމްކަމަށްވާ ޕާޓީގެ ރިޔާސީ ކެނޑިޑޭޓްކަން ހޯއްދަވަން. އެކަމު އެކަން ލިބުނީ އެންމެ ފަހުން އެމްޑީޕީ މީހުންގެ ލޭ ހިނގާ މީހަކަށް.\nބަލަ ބޮޑެތި މަސްބާނަނީ ބޮޑު އެމުގަ.....ތީ ބާނަފަހުރި މަސްކޮޅު ކާލި ގްރޫޕް. ޖީ.އެމް.އާރު ޝާހިދަށް ކިހާވަރެއް ލިބުނު ތޯ.\nރީނދޫ ހުން ދަނެގަނުވުނު ފަހުން އެންމެ ފުރަތަމަ އެ ޖެހުނު އެކަކު މިވެސް.\nހުސްބުޅީގައި ރައްޔިތުން ބާނާނީ ތިޔަބޭފުޅުން. އެއީ އެއްވެސް ޝައްކެއް އޮތްކަމެއް ނޫން.\nއެކަމު ބުޅި ހުހެއް ނޫންތާ އެއޮތީ ކާންދީފައި އޮތްވަރު؟؟ ތިބޭފުޅުން ނޫންތޯ ތިބުނަނީ ޚަރަދު ކުރިވަރުން ރާއްޖެ މިއޮތީ އިނދަ ޖެހިފައޭ؟؟؟؟ އަޅުގަނޑަށް ހީވަނީ މާގިނައިން ކާންދީގެން ބާނާތީ ތިބޭފުޅުން ލާ އެމަށް ދެން ރައްޔިތުން ނުގަންނާނީ ހެން..!!!!\nމަސްވެރިކަމޭ މަގޭލޯތްބަކީ، ދޮތްތޯ ޝާހިދޫ. ކަލޭގެ ބަސްމޮށުންތެރިކަން މަސްވެރިކަމަށް އެކަނި ލިމިޓް ވެފަ ހުރުމުންތޯއްޗެ ކަލޭ ރިޔާސީ ކެންޑިޑޭޓަކަށް ނުހަދާ، ޕަޕެޓް އިބުއަށް އެފުރުސަތުދިނީ.


މަގުތަކާއި ކައުސިލްގެ ބިންތަކަށް އަރައިގެން ކަނޑަށްޖެހޭ ރުއްގަސް ކެނޑުމާއި ބެހޭ\nމިރަށުގެ ބައެއް މަގުތަކަށާއި ކައުންސިލްގެ ހުސްބިތަކަށް އަދި ޓްރެކްބިމަށް އަރާފައިވާ ރުއްގަސް ކަނޑާ އެބިންތައް ސާފުކުރަން ބޭނުން ވެއްޖެއެވެ.\nވީމާ، އެ މަސައްކަތް ކޮށްދެއްވުމަށް ޝައުޤުވެރިވާ ފަރާތްތަކުން 16 ސެޕްޓެމްބަރ 2020 ވާ ބުދަ ދުވަހުގެ 13:30 އަށް މިއިދާރާއަށް ވަޑައިގެން މަޢުލޫމާތު ސާފު ކުރެއްވުމަށް ފަހު 23 ސެޕްޓެމްބަރ 2020 ވާ ބުދަ ދުވަހުގެ 11:00 އަށް އަންދާސީ ހިސާބު ހުށައެޅުއްވުމަށް ދެންނެވީމެވެ.\nމަޢުލޫމާތު ސާފު ކުރެއްވުމަށާއި އަންދާސީ ހިސާބު ހުށައެޅުއްވުމަށް ބަދަލުގައި މީހަކު ފޮނުއްވާނަމަ، އެކަން އެނގޭގޮތަށް ސިޓީއަކާއެކު ފޮނުއްވުން އެދެމެވެ. މަޢުލޫމާތު ސާފު ކުރައްވަނީ ކުންފުނި، ޕާޓްނަރޝިޕް، ލޯކަލް އިންވެސްޓްމަންޓް، ފަރުދީ ވިޔަފާރި ރަޖިސްޓަރީ ކޮށްފައިވާ ފަރާތަކުންނަމަ، އެތަނަކުން/ނުވަތަ އެފަރާތަކުން ފޮނުއްވި މީހެއްކަން އެނގޭގޮތަށް އެތަނެއްގެ ރަސްމީ ސިޓީއަކާއި، ލިބިފައިވާ ހުއްދަތަކުގެ ކޮޕީއަކާއި އެތަނެއްގެ ރަޖިސްޓަރީގެ ކޮޕީއަކާއެކު ފޮނުއްވުން އެދެމެވެ. މަޢުލޫމާތު ސާފު ނުކުރައްވާ ފަރާތްތަކުގެ ހުށައެޅުން ބަލައެއް ނުގަނެވޭނެއެވެ.\nއަންދާސީ ހިސާބު ހުށަހަޅުއްވަން ވާނީ ސިޓީއުރައަކަށް ލައި ބަންދުކޮށް " މަގުތަކާއި ކައުސިލްގެ ބިންތަކަށް އަރައިގެން ކަނޑަށްޖެހޭ ރުއްގަސް ކެނޑުމުގެ " އަންދާސީ ހިސާބުކަން އެނގޭގޮތަށް ލިއުއްވައިފައެވެ.


ލިއޮނެލް މެސީގެ ނޭންގޭ ބައެއް ވާހަކަތައް!\nއުމުރުން ފަސް އަހަރުގައި މެސީ ކުޅެމުން ދިޔައީ ބައްޕަ ކޯޗުކަން ކޮށްދެމުން ދިޔަ އާޖެންޓީނާގެ ގްރެންޑޮލީ ކިޔާ ކްލަބަކަށް\nމެސީއަކީ އޭނާގެ މައިންބަފައިންނަށް ލިބުނު4ދަރިންގެ ތެރެއިން އެންމެ ހަގު ފިރިހެން ދަރިފުޅު\nއަބްދުލް ހަންނާން މުހައްމަދް\n2 ޑިސެންބަރ 2017 | ހޮނިހިރު 14:14\nއެންމެ ކުޑައިރުންސުރެ ވެެސް ލިއޮނެލް މެސީއަކީ އާދަޔާ ޚިލާފު މޮޅެތި ގިނަ ހުނަރުތަކެއް ލިބިފައިވާ ކުޅުންތެރިއެކެވެ. އެހެން ކުޅުންތެރިންނާއި ވަރަށް ތަފާތު ސްޓައިލެއެްގެ ކުޅުންތެރިއެކެވެ. އެގޮތުން ކޮށްޓުމާއި ނެއްޓުމާއި، ގޯލްޖެހުމުގައި އާދަޔާ ޚިލާފް ހުނަރުތަކެއް ލިބިފައިވާ ކުޅުންތެރިއެކެވެ.\nއާޖެންޓީނާއަށް އުފަންވި ނަމަވެސް ހަޔާތުގެ ބޮޑުބައެއް މެސީ ހޭދަކުރަމުން ދަނީ ސްޕެއިންގެ ބާސެލޯނާގައެވެ. މެސީއަކީ އޭނާގެ މައިންބަފައިންނަށް ލިބުނު4ދަރިންގެ ތެރެއިން އެންމެ ހަގު ފިރިހެން ދަރިއެވެ. ފުޓްބޯޅައިގައި މެސީ ފުރަތަމަ ކުޅުނު ޓީމުގެ ކޯޗަކީ އޭނާގެ ބައްޕައެވެ. އުމުރުން ފަސް އަހަރުގައި މެސީ ކުޅެމުން ދިޔައީ ބައްޕަ ކޯޗުކަން ކޮށްދެމުން ދިޔަ އާޖެންޓީނާގެ ގްރެންޑޮލީ ކިޔާ ކްލަބަކަށެވެ.\nއެއަށް ފަހު އޭނާ އުފަން ރޮސާރިއޯ ސަރަހައްދަށް ނިސްބަތްވާ ޓީމަކަށް ބަދަލުވިއެވެ. ނަމަވެސް ފުޓްބޯޅައިގެ ތެރެއިން ކުރިއަށް ދިއުމަށް މެސީއަށް އުނދަގޫވީ އޭނާގެ ހަށިގަނޑު ބޮޑުވުމަށް ހުރަސް އަޅާބަލި "ގްރޯތް ސިންޑްރަމް ޑެފިސިއެންސީ" ކިޔާ ބައްޔަކަށް ފަރުވާކުރަން ޖެހުމުންނެވެ. މެސީ ގެންދިއުމަށް އޭރު އާޖެންޓީނާގެ ރިވަޕްލޭޓުން ޝައުޤުވެރިކަން ފާޅުކުރި ނަމަވެސް އޭނާގެ ފަރުވާއަށް ބޮޑު ޚަރަދެއް ކުރަންޖެހޭތީ އެ ކްލަބުން މެސީ ގެންދިއުމުގެ ޚިލޔާލް ދޫކޮށްލިއެވެ.\nމިގޮތުން މެސީގެ ފަރުވާއަށް އޭރު ހޭދަވަނީ މަހެއްގެ މައްޗަށް 900 އެމެރިކާ ޑޮލަރެވެ. ނަމަވެސް މެސީއަކީ ހުނަރުވެރި ކުޅުންތެރިއެއްކަން ފާހަގަކުރެވި ބާސެލޯނާއިން އޭނާއަށް ފަރުވާ ކުރުމަށް ނިންމައި އެ ކްލަބްގެ ޔޫތް އެކަޑެމީއިން އޭނާއަށް ފުރުސަތު ދިނެވެ. އުމުރުން 13 އަހަރުގައި މެސީގެ ޢާއިލާ ސްޕެއިން އަށް ބަދަލުވީ އެހިސާބުންނެވެ. ބާސެލޯނާއަށް ބަދަލުވުމަށް ފަހު އެ ކްލަބްގެ ޖޫނިއަރ ޓީމުން އޭނާއަށް ފުރުޞަތު ލިބުނެވެ.\nބާސެލޯނާގައި މެސީ ހޭދަކުރި ދުވަސްތަކުގައި އެ ކްބަލަށް މާލީގޮތުން ބޮޑު ގެއްލުމެއް ވާންފެށުމުން ބައެއް ކުޅުންތެރިން ކްލަބުން ވަކިކުރަން ނިންމިއެވެ. އެގޮތުން ސެސް ފެބްރިގާސް އާއި މެސީވެސް ދޫކޮށްލަން ކްލަބުން ވިސްނިއެވެ. ނަމަވެސް ޒުވާން ޓީމްގެ ކޯޗުގެ އެދުމުގެ މަތީން ފެބްރިގާސް ކްލަބުން ދޫކޮށްލާފައި މެސީ ކްލަބްގައި ބަހައްޓަން ނިންމިއެވެ.\nމެސީގެ ނަން މަޝްހޫރުވަމުން ދިޔަނަމަވެސް އޭނާއަކީ މީޑިޔާއާއި ދުރު ފަރާތެއް ކަމަށް ގިނަ ބަޔަކު ޤަބޫލުކުރެއެވެ. ނަމަވެސް މެސީގެ ލޯބީގެ ފަތިފުށް އާއްމުންނަށް އެނގިގެންދިޔައީ މީޑިޔާ މެދުވެރިކޮށެވެ. މިގޮތުން “ހެޓްރިކް ބާސާ” ކިޔާ ޓީވީ ޕްރޮގްރާމަކަށް އޭނާ ދިން އިންޓަވިއުއެއްގައި ކުއްޖަކާއި ގުޅުން ގުޅުން އޮންނަ ކަމަށް ވަނީ އެއްބަސްވެފައެވެ. އެ ޕްރޮގްރާމްގައި އޭނާވަނީ ލޯބިވެރިއެއް ހުންނަ ކަމަށާއި، އޭނާއާއި އެކު އުޅެނީ ވަރަށް ހަމަޖެހިގެން ކަމަށް ބުނެފައެވެ. އަދި ލޯބިވެރިޔާ އުޅެނީ އާޖެންޓީނާގައި ކަމަށް ވެސް އޭނާވަނީ ބުނެފައެވެ. މެސީގެ މި ގުޅުމަށް ކުއްޖަކު ލިބެން އުޅޭކަން އޭނާ ހާމަކުރީ 02 ޖޫން 2012 ގައި ކުޅުނު ވޯލްޑްކަޕް ކޮލިފައިން މެޗެއްގައި ގޯލް ޖެހުމަށް ފަހު، ޖޯޒީ ދަށަށް ބޯޅަ ލުމަށްފަހުއެވެ.\nމެސީގެ މި ހަރަކާތުން އޭނާ ބައްޕައަކަށް ވާން އުޅޭކަމުގެ ހަބަރުތައް މީޑިޔާގައި ވަގުތުން ފެތުރުނެވެ. އަދި މެސީގެ ލޯބިވެރިޔާ، އެންޓަނޮލާ ވަނީ އެ ފޮޓޯ ޓްވިޓަރ މެދުވެރިކޮށް އޭނާ މެސީގެ ކުއްޖަކަށް ބަލިވެއިންކަން ޔަޤީން ކޮށްދީފައެވެ. މެސީއަށް އަލަތު ދަރިފުޅު ލިބުނީ 02 ނޮވެމްބަރ 2012 ގައެވެ. މެސީ ބައްޕައަކަށް ވުމާއިއެކު ފޭސްބުކް މެދުވެރިކޮށް އޭނާ ބުނެފައިވަނީ ތިއާގޯ ލިބުމަކީ އޭނާގެ ހަޔާތުގައި މިހާތަނަށް ލިބުނު އެންމެ ބޮޑު އުފާކަމަށެވެ.\nސްޕެއިންގައި ދިރިއުޅެމުން ގެންދިޔަ ނަމަވެސް މެސީއަކީ އަބަދުވެސް އަމިއްލަ ވަޒަންދެކެ ލޯބިވާ މީހެކެވެ. މިގޮތުން އޭނާއަށް ލިބޭ ހުސްވަގުތުތަކުގައި ކޮންމެ ދުވަހަކުހެން އާޖެންޓީނާގައި ތިބޭ ރައްޓެހިންނަށް ގުޅައިގެން ވާހަކަ ދެއްކުމަށް މަސައްކަތްކުރެއެވެ. މީގެ އިތުރުން މެސީ ވަނީ ޤައުމީ ޓީމާއިއެކު އާޖެންޓީނާއަށް ކުރި ޒިޔާރަތެއްގައި ބޮއެނިސް އައެރިސްގައި ހުރެފައި ޓީމްގެ ޕްރެކްޓިސް ނިންމުމަށް ފަހު ދިގު ދަތުރެއް ކޮށްފައި އޭނާ އުފަން ރޮސާރިއޯއަށް ގޮސްފައެވެ. މެސީވަނީ އެރޭ އޭނާގެ ޢާއިލާގެ މެމްބަރުންނާއިއެކު ވަގުތު ހޭދަކުރުމަށް ފަހު ޖެހިގެން އައި ދުވަހު ޓީމްގެ ޕްރެކްޓިސްގައި ބައިވެރިވެފައެވެ.\nމަޝްހޫރުކަމާއި، މެސީއަށް ލިބިފައިވާ މާލީ ތަނަވަސްކަމުގައި އޭނާއަކީ އެހީތެރިކަން ބޭނުންވާ ފަރާތްތަކަށް ޚާއްޞަ ސަމާލުކަމެއް ދޭ ފަރާތެކެވެ. މިގޮތުން ފަގީރު ކުދިންނަށް އެހީތެރިވުމަށް ލިއޯ މެސީ ފައުންޑޭޝަންގެ ނަމުގައި 2007 ވަނަ އަހަރު އޭނާވަނީ ޗެރިޓީއެއް ހުޅުވާފައެވެ. މީގެ އިތުރުން 11 މާރޗް 2010 ގައި ޔުނިސެފްގެ ގުޑްވިލް އެމްބެސަޑަރަކަށްވެސް މެސީ ވަނީ ހަމަޖައްސާފައެވެ. މިއާއެކު ކުދިންގެ ހައްޤުތަކަށް ކުރާ މަސައްކަތްތަކުގައި މެސީގެ ބައިވެރިވުން ޖަމާއަތްތަކަށް ލިބެންފެށިއެވެ.\nއަބަދުވެސް ކިޔަމަންތެރިގޮތެއް ހުންނަ މެސީއަކީ އޭނާގެ ސަޕޯޓަރުންނާއިވެސް ގާތް ގުޅުމެއް ބާއްވަން މަސައްކަތްކުރާ ކުޅުންތެރިއެކެވެ. މިގޮތުން އޭޕްރީލް 2011 ގައި ރަސްމީ ފޭސްބުކް އެކައުންޓެއް ހުޅުވިތާ މަދު ވަގުތުކޮޅެއްގެ ތެރޭގައި6މިލިއަން މީހުން އޭނާ ފޮލޯ ކުރިއެވެ. އަދި 2013 ވަނަ އަހަރުގެ މާރޗް މަހާއި ހަމައަށް މެސީ ފޮލޯކުރި މީހުންގެ އަދަދުވަނީ 43 މިލިއަނަށް އަރާފައެވެ.\nއާޖެންޓީނާ 2018 ގެ ވޯލްޑްކަޕަށް ކޮލިފައި ކޮށްދިނުމުގައިވެސް ބޮޑު ދައުރެއް އަދާކުރި މެސީގެ މިހާރުގެ ހުވަފެނަކީ އަންނަ އަހަރުގެ ވޯލްޑްކަޕުގައި ރަނގަޅު ކާމިޔާބީއެއް ހޯދުމެވެ.\nޖަނާޒާގައި ބައިވެރިވުމަށް ޕްރިންސް ހެރީ އިނގިރޭސިވިލާތަށް\nރޯދައިގެ ކުރިން ވެކްސިންގެ ދެވަނަ ޑޯޒް ޖެހުމަށް ކިއުތައް ދަމާލައިފި\nއެންމެ ބޮޑު ކާމިޔާބީއަކީ އިންތިޚާބުވި ކައުންސިލަރުންގެ ތެރޭގައި އަންހެނުން 35 އިންސައްތައަށް ވުރެ ގިނަވުން - ރައީސް\nރާއްޖޭގެ މިނިވަންކަން ގެއްލޭފަދަ އެއްވެސް އެއްބަސްވުމެއްގައި ސޮއިކޮށްފައެއް ނުވާނެ، ސޮއި ނުކުރާނަން - ރައީސް\nއަބަހާނީ އާއި އީގަލްސްގެ މެޗު ނޭޕާލުގައި ކުޅެން ހުށަހަޅައިފި\nރަމަޟާން މަހުގެ ތަހުނިޔާ ނާއިބު ރައީސް އަރިސް ކުރައްވައިފި


Dhiraagu high speed fiber internet adhi dhiraagu tv khidhumaiy kelaa ah - vNews.mv\nދިރާގު ހައި ސްޕީޑް ފައިބަރ އިންޓަނެޓް އަދި ދިރާގު ޓީވީގެ ހިދުމަތް ކެލާއަށް\nމުހައްމަދު ހަފީޒް Ha. Kelaa | 01 January 2022, 17:58\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާކޮށް ތަރައްގީކުރުމުގެ ދަށުން ދިރާގު ހައިސްޕީޑް ފައިބަރ އިންޓަނެޓްގެ ހިދުމަތާއެކު ދިރާގު ޓީވީގެ ހިދުމަތް ހއ.ކެލާގައި ރަސްމީކޮށް އިފްތިތާހްކޮށްފިއެވެ.\nމި ދެ ހިދުމަތް ރަސްމީކޮށް އިފްތިތާހު ކޮށްފައިވަނީ ކެލާގެ ރައްޔިތުންނަށް ހާއްސަ އޮފަރތަކަކައި އެއްކޮށެވެ. އެގޮތުން، ދިރާގު ފައިބަރ ބްރޯޑްބޭންޑް ޕެކޭޖްއަށް އެޕްލައި ކުރާ ކަސްޓަމަރުންނަށް ހިލޭ ފައިބަރ ގުޅައިދިނުމުގެ އިތުރުން ފައިބަރ އަށް ބޭނުންވާ ހާއްސަ ރައުޓަރ ނުވަތަ އޯއެންޓީ ވެސް ހިލޭ ލިބިގެންދާނެއެވެ.\nއަދި މިއީ އެންމެ ހަލުވި ސްޕީޑް އާއި އެންމެ ބޮޑެތި ޑޭޓާ އެލަވަންސްތައް ހިމެނޭ ތަފާތު ޕެކޭޖްތައް ހިޔާރުކުރުމަށް ލިބިގެންދާ ރަނުގެ ފުރުސަތެކެވެ.\nދިރާގު ޓީވީއަށް އެޕްލައި ކުރާ ކަސްޓަމަރުންނަށްވެސް ހިދުމަތް މުޅިން ހިލޭ ގުޅައިދިނުމުގެ އިތުރުން، ޖޯއިބޮކްސްވެސް (ޑީކޯޑަރ) މުޅިން ހިލޭ ލިބިގެންދާނެއެވެ. އެގޮތުން ކެލާ ރައްޔިތުންނަށް މިހާރު އެންމެ މަގުބޫލު ޓީވީ އަދި މުނިފޫހިފިލުވުމުގެ ކޮންޓެންޓް އެއް ޕްލެޓްފޯމެއްގެ ދަށުން ބަލާލެވޭނެއެވެ.\nދިރާގު ފައިބަރ ބްރޯޑްބޭންޑް ހިދުމަތަކީ ރާއްޖޭގައި މިހާރު ފޯރުކޮށްދެމުންދާ އެންމެ ބޮޑު ފައިބަރ ނެޓްވޯކްއެވެ. އެގޮތުން މިހާރު ރާއްޖޭގެ ގޭބިސީގެ 82 އިންސައްތައަށް މި ހިދުމަތް ދިރާގުން ފޯރުކޮށްދީފައިވާއިރު މީގެ ތެރޭގައި 74 ރަށެއް ހިމެނެއެވެ. އަދި 100 އަށް ވުރެ ގިނަ ޗެނަލް ހިމެނޭ ދިރާގު ޓީވީ އަކީ ރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އަދި އެންމެ ފުރަތަމަ އައިޕީޓީވީގެ ހިދުމަތެވެ.\nކޮންޓެންޓް، ކޮލިޓީ އަދި އަގުގައި އެއްވެސް ތަފާތު ކުރުމެއްނެތި ދިރާގުން ވަނީ ރާއްޖޭގެ 82 އިންސަތަ ގޭބިސީއަށް މިހާރު ދިރާގުޓީވީ ހިދުމަތް ވަނީ ފޯރުކޮށްދީފައިއެވެ.


HEYRIYA | Dhidhdhoo Flatverin: Miskithehge Inthizaarugai Thibeythaa Fas Aharu! - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! - 57 މިނެޓް ކުރިން\nދިއްދޫ ފްލެޓްވެރިން: މިސްކިތެއްގެ އިންތިޒާރުގައި ތިބޭތާ ފަސް އަހަރު!\nހއ.ދިއްދޫ ފުލެޓްތައް-- ވަގުތު އިމޭޖަސް: މުހައްމަދު އަފްޒަލް\n(ހއ. ދިއްދޫ) އެއީ ތިން ކޮޓަރި އާއި ބަދިގެއަކާއި ސިޓިން ރޫމް ހުންނަ ހައުސިން ޔުނިޓެކެވެ. ފަސް މީހުންގެ އާއިލާއަކަށް ހަމަޖެހިލައިގެން ދިރިއުޅޭ ފެންވަރަށް ދިއްދޫގައި އިމާރާތްކޮށްފައިވާ ހައުސިން ޔުނިޓްތަކުގެ ތެރެއިން އެއް ޔުނިޓެވެ. އެ ހައުސިން ޔުނިޓްތައް ހުންނަ ސަރަހައްދު ވަރަށް ހިތްގައިމެވެ.\nބަލާލަން ކިތަންމެ ހިތްގައިމު ކަމުގައި ވިޔަސް، އެ ތަނުގައި ދިރިއުޅޭ މީހުންގެ ޝަކުވާއެއް އެބައޮތެވެ.\n"އެ ސަރަހައްދަށް ވަދެގެން ގޮސް އެއް ބްލޮކް ވަށައިގެން ސައިކަލުގައި ބުރެއް ޖަހާލާފައި އަނެއް ބްލޮކަށް ދެވުނު ތަނާ އެންމެން ތިބީ ބޭރުގައި. އަޅުގަނޑަށް ސިފަވީ މީޑިއާ ބަޔަކު އެތަނަށް ގޮސް އުޅޭތީ އެމީހުން އެ މަންޒަރު ބަލާލަން ނުކުތީ ކަމަށް. ނަމަވެސް ފަހުން އެނގުނީ އެއީ ޝަކުވާ ކުރަން ތިބި މީހުންކަން" ހައުސިން ޔުނިޓް ހުރި ސަރަހައްދަށް ދިޔަ ނޫސްވެރިޔަކު އެ ސަރަހައްދު ސިފަކޮށްދިނެވެ.\nކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ވެރިކަމުގައި ހަދަން ފަށައި ކުރީގެ ރައީސް އަބްދުﷲ ޔާމީންގެ ވެރިކަމުގައި ނިންމައި ހަވާލު ކުރި ދިއްދޫ 250 ހައުސިން ޔުނިޓްތަކުގައި މީހުން ދިރިއުޅެން ފެށިތާ ގާތްގަނޑަކަށް 3-4 އަހަރު ވެދާނެއެވެ. އެތަނަށް މީހުން ބަދަލުވިއިރު، ތަނުގައި ގިނަ މައްސަލަތަކެއް ހުއްޓެވެ.\nއޭރު ރައީސް ޔާމީންގެ ސަރުކާރުން މެއިންޓެނެންސް އަށް ފައިސާ ނުދޭތީ މި ސަރުކާރުން ވެރިކަމަށް އައިސް ކޮންމެ ފެލްޓަކަށް މަރާމާތު ކުރުމަށް ވަނީ ފައިސާ ދީފައެވެ. ބައެއް ފްލެޓުވެރިންނަށް 75،000 ރުފިޔާ ދިން އިރު ބޮޑެތި ގެއްލުންތައް ވެފައި ހުރި ފްލެޓުތަކަށް 110،000 ރުފިޔާ ވަރު ދީފައިވެއެވެ.\nފްލެޓެއްގައި ދިރިއުޅެމުން އަންނަ މީހަކާއެކީ ހިނގާލަނީ.--- ވަގުތު އިމޭޖަސް: މުހައްމަދު އަފްޒަލް\nފްލެޓްތަކަށް މީހުން ބަދަލުވިތާ ގާތްގަނޑަކަށް 3-4 އަހަރު ވެފައިވާއިރު، އެ ސަރަހައްދަށް ވަދެގެން ދިޔައިރު އެމީހުންގެ ޝަކުވާތައް ވަނީ އަޑުއިވިފައެވެ. އެކަންކަން ހައްލު ކުރުމަށް ކަމާބެހޭ އިދާރާތަކުގައި އެދުނު ނަމަވެސް އެކަމަށް އެދެވޭ ހައްލެއް ލިބިފައެއް ނުވެއެވެ.\n"ބޭރުން އަސްލު ބަލާލި އިރު، ފެނިގެން ދިޔައީ ރީތި މަންޒަރެއް. ބަލާ ބެލުމަށް އެތަނުގައި ދިރިއުޅޭ މީހުންވެސް ތިބޭނީ ހިތް ހަމަ ޖެހިގެން އުފަލުގައި ކަމަށް ހީވި. އެކަމަކު ގޮސް ވާހަކަ ދައްކާލުމުން ބައެއް ފަރާތްތަކުން ހިތްހަމަ ނުޖެހިފަ ތިބި ކަން އެނގުނު" ނޫސްވެރިއަކު ކިޔައި ދިނެވެ.\nސަރުކާރުން އެތަނުގައި ދިރިއުޅޭ މީހުންނަށް ފްލެޓް ހަވާލު ކޮށްފައިވަނީ 20 އަހަރަށް ކޮންމެ މަހެއްގައި މެއިންޓެނެންސް ފީ އާއި އެކު 2،500 ރުފިޔާ ދައްކާ ހަލާސް ކުރާ ގޮތަށެވެ. ނަމަވެސް ބައެއް ކަހަލަ މައްސަލަތައް ހުރުމުގެ ސަބަބުން ގިނަ ބަޔަކު ވަނީ 2،500 ރުފިޔާއަކީ ވެސް ބޮޑު އަދަދެއް ކަމަށް ބުނެފައެވެ.\nހއ.ދިއްދޫ ފުލެޓެއްގެ ބަދިގެ '--- ވަގުތު އިމޭޖަސް- މުހައްމަދު އަފްޒަލް\nއެ ސަރަހައްދަކީ މީހުން ދިރިއުޅޭ ސަރަހައްދާއި ފިހާރަތަކާއި މިސްކިތްތަކާއި ދުރު ހިސާބެއްގައި އޮންނަ ސަރަހައްދެއް ކަމުން އެންމެ ގިނަ މީހުން ޝަކުވާ ކުރަމުން އަންނަނީ މިސްކިތެއް ނެތުމުންނެވެ.\nއެ ފަރާތްތަކުން ވަނީ އެ ސަރަހައްދުގައި މިސްކިތެއް އެޅުމަށް ކައުންސިލްގެ ބޭފުޅުންގެ ކައިރީ ވަރަށް ގިނައިން އެދިފައެވެ. ނަމަވެސް މިއަދާ ހަމައަށް ވެސް އެކަން ކޮށްދެވިފައި ނުވާތީ ރައްޔިތުން އަންނަނީ ސަރުކާރަށާއި ކައުންސިލަށް ފާޑު ކިޔަމުންނެވެ.\n"ބުނި ވަގުތީ މިސްކިތެއް އަޅާނަމޭ. ހަމަ އެކަނި މިހާރަކު ނޫން ކުރިންވެސް ބުނި.، މި ފްލެޓްތަކަށް އައިތާ ދެ ވަނަ އަހަރު. ބުނެލައިގެން މިއުޅެނީ. އަދި އެމީހުން ނުވެގެން އެ އުޅެނީ. ވަގުތީ މިސްކިތް އަޅާ ވާހަކަ ބުނީ" ފްލެޓްގައި ދިރިއުޅޭތާ ތިން އަހަރު ވެފައިވާ މީހަކު ބުންޏެވެ.\nއެ ސަރައްދުގައި މިސްކިތެއް ނެތުމުން މީގެކުރީ ރަމަޟާން މަސްތަކުގައި ބަންގި ގޮވައިފިތޯ ބަލަނީ އެހެން މީހުންނަށް ގުޅައިގެން ކަމަށް އޭނާ ބުންޏެވެ. މިފަހަރުގެ ރަމަޟާން މަސް ވެސް ބައްދަލު ކުރިއިރު، އަމަލު ކުރަން ޖެހިފައި ވަނީ ކުރިން ހަމަ ކަންތައް ކުރި ގޮތަށެވެ.\nހއ.ދިއްދޫ ފުލެޓެއްގެ ސިޓިންގް ރޫމު، ޖާގަ ތަނަވަސް ތަނެއް. --- ވަގުތު އިމޭޖަސް: މުހައްމަދު އަފްޒަލް\nބައެއް ފްލެޓްތަކުގައި ހަމައެކަނި އާއިލާއެއް ދިރިއުޅޭ އިރު، ކުދިން ސްކޫލަށް ފޮނުވާ ގޮތަށް ދަތުރުފަތުރުގެ ނިޒާމެއް ނެތުމަކީ ވެސް އާންމުންގެ ޝަކުވާއެކެވެ.\n"ތަނެއްގަ ވެއްޖެއްޔާ މައްސަލަ ހުންނާނެ. އެކަމަކު ބައެއް ކަހަލަ ހިދުމަތް ހޯދާ ތަންތަނާއި ދުރުގައި މިކަހަލަ ތަނެއް އަޅާއިރު، މިތަނުގައި ތިބޭ މީހުންނަށް ފަސޭހަވާނެ ގޮތެއް ވޭތޯ ބަލަން ޖެހޭނެ ކަމަށް އަޅުގަނޑު ގަބޫލު ކުރަނީ" ފްލެޓުން ދިމާވި މީހަކު ބުންޏެވެ.\nދެން މި ތަންތަނުގައި ތިބޭ މީހުން ކުރަމުން އަންނަ އަނެއް ޝަކުވާއަކީ އައްޑޫސިޓީ ހިތަދޫ ފްލެޓްއާއި ފުވައްމުލަކު ފްލެޓްތަކުގައި އުޅެމުން އަންނަ މީހުން ވެސް ކުރަމުން އަންނަ ފެނުގެ ޝަކުވާއެވެ. އެތަނުން ގިނަ މީހުން ބޭނުން ކުރަމުން އަންނަނީ ސަޕްލައި ފެނެއެވެ. އެއީ ވަޅު ފެނުގައި ނުބައި ވަހެއް ހުރުމުންނެވެ.\nރައްޔިތުންގެ އެންމެ ބޮޑު ޝަކުވާއަކީ މިމައްސަލައަށް ހައްލެއް ލިބިފައި ނެތީމައެވެ.\nކައުންސިލުން އަންނަނީ އެކަންކަން ކައިރިން ބަލަމުން!؟\nފްލެޓްތަކުގައި މައްސަލަ އުޅޭ ވާހަކަ އަކީ ކައުންސިލަށް ވެސް އިވިފައިވާ ޝަކުވާއެއް ކަމަށް ދިއްދޫ ކައުންސިލުން ވަނީ ހާމަ ކޮށްފައެވެ. އެގޮތުން ދިއްދޫ ކައުންސިލަރު ޒުހުރާ ވަނީ ފްލެޓްތައް ރައްޔިތުންނާ ހަވާލު ކުރިއިރު، ބައެއް ތަންތަނުގައި މައްސަލަތަކެއް ހުރެގެން ޝަކުވާތައް ހުށަހެޅުނު ކަމަށް ވިދާޅުވެފައެވެ. އަދި އެކަންކަން ކައުންސިލުން ބަލާފައިވާ ކަމަށް އޭނާ ވިދާޅުވިއެވެ.\n"ޝަކުވާއެއް ގޮތަށް މިހާރު އެ ބޭފުޅުންނަށް އެންމެ ދަތިވާ ކަމަކަށް މިހާރު މި އޮންނަނީ ފްލެޓްތަކުގެ މަގުތައް. އެއީ ފަސްބޯ ވުމުގެ ސަބަބުން. އެކަން ހައްލު ކުރުމަށް ސަރުކާރުން ވަނީ ޕްލޭނެއް ކޮށްފައި" ޒުހުރާ ވިދާޅުވިއެވެ.\nފްލެޓަކުން ދިމާވި މީހަކު މިސްކިތެއް ނެތް ކަމުގެ ޝަކުވާ ކުރަނީ.--- ވަގުތު އިމޭޖަސް: މުހައްމަދު އަފްޒަލް\nއެންމެ ބޮޑު ޝަކުވާއަކަށް އަންނަނީ އެ ސަރަހައްދުގައި މިސްކިތެއް ނެތުންކަން ޒުހުރާ ވެސް ވަނީ ފާހަގަ ކުރައްވައިފައެވެ. އެގޮތުން މަގުމަތިން ފެންނައިރު، މަޑު ކުރުވާފައި ވަގުތީ މިސްކިތެއް ނަމަވެސް އަޅައިދޭން ބައެއް މީހުން އެދެމުންދާ ކަމަށް ވިދާޅުވިއެވެ. ޒުހުރާގެ ވެސް އުންމީދަކީ ކައިރި މުސްތަގުބަލެއްގައި ވަގުތީ މިސްކިތެއް އެތަނުގައި އެޅުމެވެ.\nފޮނި އުއްމީދަކާ އެކީ ފްލެޓްތަކަށް ވަންނަ އިރު، މިފަދަ ކަންކަން ހައްލުނުވެ ހުރުމަކީ ރައްޔިތުން ނުހަނު ދެރަވާ ކަމެކެވެ. ކޮންމެ ރައްޔިތަކު ވެސް ބޭނުން ވާނީ ހިތްހަމަ ޖެހިގެން އެފަދަ މައްސަލައެއް ކުރިމަތި ނުވެ އުޅެވޭނެ ކަހަލަ މާހައުލެކެވެ. ނަމަވެސް މިއަދު ފެނިގެން މިދަނީ އެ ހުރިހާ ރައްޔިތުންގެ މޫނުމަތިން މާޔޫސްކަމެވެ.\nފްލެޓްވެރިންގެ ފޮނި ހުވަފެންތަކެއް އެބަހުރި ---ވަގުތު އިމޭޖަސް: މުހައްމަދު އަފްޒަލް\n"އުއްމީދަކީ މިތަންތަނުގައި ފިހާރަ އެޅިގެން ދިއުމާއި މިސްކިތް އެޅިގެން ދިއުމާއި މަގުތަކުގައި ތާރު އެޅުން. ދައްތަމެންގެ އުއްމީދު ވަރަށް އެބައޮތް. ސަރުކާރުން މިތަނުގައި ބޮޑެތި ހިޔާ ހޯދުމަށް ގަސްތައް އިންދަންވެސް ބޭނުން. މިއީ ވަރަށް ހޫނު ގަދަ ތަނެއް" ފްލެޓުން ދިމާވި މީހަކު ބުންޏެވެ.\nދިއްދޫ އިން ފަލަސްތީނު ރައްޔިތުންނަށް 156،067 ރުފިޔާ!\nދިއްދޫ ގޮނޑުދޮށް ހިމާޔަތް ކުރުމުގެ މަސައްކަތް ހުއްޓުމެއް ނެތި ކުރިއަށް\nދިއްދޫ "ލިބޭ-03" ގެ ކޮންމެ 200ވަނަ ކަސްޓަމަރެއްގެ ބިލް މުޅިން ހިލޭ!\nއޭޕްރީލް 23, 2021 21:22\nމިސްކިތްތަކަކީ، މިބިމުގައިވާ ސުވަރުގެތަކެވެ. ޖަމާޢަތުގައި ކުރާ ނަމާދުގެ ދަރުމަ 27 ގުނައިތުރެވެ. އެހެން އުންމަތަތަކާއި ޚިލާފަށް މިއުންމަތުގައި އެމީހަކު ހުރިތަނެއްގައި ނަމާދުކުރެވެއެވެ. މިސްކިތެއް ނެތަސް ނަމާދުނުކޮށް ނުތިބެވޭނެއެވެ.\nއޭޕްރީލް 24, 2021 00:54\nބޯހިޔާވަހި ކަމަކީ ސަރުކާރުން "ހިލޭ" ފޯރުކޮށްދޭން ޖެހޭ އަސާސީ ޙައްޤެއް.. ރާއްޖެތެރެ ވިޔަސް މާލެ ވިޔަސް ކަން އޮންނަން ޖެހެނީ މިގޮތަށް.. މި ޤައުމަކީ4ލައްކަ އާބާދީއެއް އޮތް ޤައުމެއް.. ރައްޔިތުން ފެލައިގެން ޤައުމު ހިންގާކަށް ނުޖެހޭ.. ހިންގަން ނޭނގޭންޏާ އެނގޭ ބަޔަކާ ޙަވާލުކުރަންވީ..\nއޭޕްރީލް 27, 2021 11:37\nހިތް ފުރޭ ބަޔެއް ނޫންކަން އިނގިއްޖެ.. އަހަންނަކީ ވެސް ހއ އަތޮޅުގެ މީހެއް.. އެހެންވީމާ ތިބައިބައިގަނޑުގެ ފޮނިވަރު އިނގޭ..\n2500 ރުފިޔާ އެއީ ބޮޑުއެއްޗެއް ނޫން ބޮޑު މަހަލެއް ވަރު ފްލެޓަކަށް!


2 Gadi Iruge Therey Ga Taiwan Ah 22 Binhelun! - Vaguthu\nދެ ގަޑިއިރުގެ ތެރޭގައި ޓައިވާނަށް 22 ބިންހެލުން!\nޓައިވާނަށް ދެ ގަޑިއިރުގެ ތެރޭގައި އައި 22 ބިންހެލުމުގެ ސަބަބުން ގެއްލުންތަކެއް ލިބިއްޖެއެވެ.\nޓައިވާނުގެ ދެކުނު އުތުރު ހުއާލިއަން ސިޓީ ސަރަހައްދަށް ބިންހެލުންތައް އައީ މިއަދު ހެނދުނުގެ ވަގުތުގައެވެ. ޓައިވާންގެ ސެންޓްރަލް ވެދާ ބިއުރޯ އިން ބުނީ ހެނދުނު 6:52 އިން ފެށިގެން ދެ ގަޑިއިރުވަންދެން އެ ސަރަހައްދަށް 22 ބިންހެލުން އައިސްފައިވާ ކަމަށެވެ.\nފުރަތަމަ އައި ބިންހެލުމުގައި 5.2 މެގްނިޓިއުޑްގެ ހުރިއިރު އެއީ 5.9 ކިލޯމީޓަރު އަޑިން އައި ބެންހެލުމެކެވެ. ދެން އައިސްފައިވަނީ 3.0 މެގްނިޓިއުޑް އަދި 5.0 މެގްނިޓިއުޑްގެ ބިންހެލުންތައް ކަމަށް ސެންޓްރަލް ވެދާ ބިއުރޯ އިން ބުނެއެވެ.\n花蓮恐怖連環18震！畫面曝光　市區服飾店圍牆應聲倒塌#地震 #earthquake #taiwan #花蓮 #appledailytw #appledaily #蘋果新聞網\n— 蘋果新聞網 Taiwan News (@TW_nextmedia) July 14, 2021\nޓައިވާންގެ އެޕަލް ޑެއިލީ ނިޔުސް ވެބްސައިޓުގައި ހިއްސާކޮށްފައިވާ ފޮޓޯއެއްގައި އިމާރާތެއްގެ ދެވަނަ ބުރީގެ ފާރެއް ބިންމައްޗަށް ވެއްޓިފައިވާ ތަން ފެނެއެވެ.\nބިންހެލުން އައި ސަރަހައްދުގެ އެކި އިމާރާތްތަކަށް އެކިވަރުގެ ގެއްލުންތައް ލިބިފައިވާ އިރު މިހާތަނަށް އެއްވެސް މީހެއްގެ ފުރާނައަށް ގެއްލުންވިކަމަށް ރިޕޯޓުކޮށްފައި ނުވެއެވެ. ޓައިވާނަށް ބިންހެލުންތައް އައުމަކީ އާންމުކަމަކަށްވާއިރު 1999 ވަނަ އަހަރު ޓައިވާނަށް 7.6 މެގްނިޓިއުޑްގެ ބާރު މިނުގައި ބިންހެލުމެއް އައިސް 5000 އަށް ވުރެ ގިނަ މީހުން ވަނީ މަރުވެފައެވެ. އަދި އެ ބިންހެލުމާ ގުޅިގެން ލައްކައެއްހާ މީހުންގެ ގެދޮރު ގެއްލުނެވެ.\nޓައިވާން ހިމެނޭ "ޕެސިފިކް ރިންގް އޮފް ފަޔާ" ހިއްސާ ކުރާ ސަރަހައްދަކީ ވަރަށް ގިނައިން ބިންހެލުންތައް އަންނަ އަދި އަލިފާން ފަރުބަދަ ގިނަ ހިސާބެކެވެ. ރިންގް އޮފް ފަޔާ ސަރަހައްދުގެ ކަނޑުއަޑީގައި 400 އަށް ވުރެ އަލިފާން ފަރުބަދަ 25،000 މޭލުގެ ސަރަހައްދަކަށް ފެތުރިފައިވެއެވެ.\nވަކި ކަމަކަށް ޝަރުތުކޮށް ޖަޕާނުން ޓައިވާނަށް ވެކްސިން ދެނީ\nއެމެރިކާގެ ރައީސްްގެ މެސެޖެއް ޓައިވާނަށް